

**DAUGAVPILS UNIVERSITĀTE**

PAŠNOVĒRTĒJUMA ZIŅOJUMS

**STUDIJU VIRZIENS “Tiesību zinātne”**

## pašnovērtējuma ziņojums par 2020./2021. studiju gadu

## 2021./2022. studiju gads – veiktās izmaiņas

## 2022./2023. studiju gads – veiktās izmaiņas

## 2023./2024. studiju gads – veiktās izmaiņas

Daugavpilī

**Satura rādītājs**

1. [Informācija par Daugavpils Universitāti 8](#_bookmark0)
   1. [Pamatinformācija par Daugavpils Universitāti un tās stratēģiskajiem attīstības virzieniem 8](#_bookmark1)
   2. [Daugavpils Universitātes pārvaldības struktūras, galveno lēmumu pieņemšanā iesaistīto institūciju](#_bookmark2)

[pilnvaru raksturojums 12](#_bookmark2)

* 1. [Kvalitātes politikas īstenošanas mehānisma raksturojums un procedūras augstākās izglītības kvalitātes](#_bookmark3) [nodrošināšanai. 14](#_bookmark3)
  2. [Tabula par Daugavpils Universitātes iekšējās kvalitātes nodrošināšanas sistēmas atbilstību Augstskolu](#_bookmark4)

[likuma 5. punkta 2.1 daļā norādītajam 18](#_bookmark4)

1. [Studiju virziena raksturojums 21](#_bookmark5)
   1. [Studiju virziena pārvaldība 21](#_bookmark6)
   2. [Studiju virziena un tajā iekļauto studiju programmu izveides ekonomiskais un/vai sociālais pamatojums,](#_bookmark7) [studiju programmu savstarpējās sasaistes novērtējums. 21](#_bookmark7)
   3. [Studiju virziena mērķi un to atbilstība Daugavpils Universitātes darbības jomai. 23](#_bookmark8)
   4. [Studiju virziena SVID analīze attiecībā uz izvirzītajiem mērķiem 24](#_bookmark9)
   5. [Studiju virziena un tam atbilstošo studiju programmu vadības (pārvaldības) struktūra, tās efektivitātes](#_bookmark10) [analīze un novērtējums 27](#_bookmark10)
   6. [Studējošo uzņemšanas prasību un sistēmas raksturojums un novērtējums 28](#_bookmark11)
   7. [Studējošo sasniegumu vērtēšanā izmantoto metožu un procedūru novērtējums 29](#_bookmark12)
   8. [Akadēmiskā godīguma principu un to ievērošanas mehānismu, kā arī iesaistīto pušu informēšanas veidu](#_bookmark13)

[raksturojums un novērtējums. 30](#_bookmark13)

* 1. [Tīmekļa vietnes, kurās tiek publicēta informācija par studiju virzienu un atbilstošajām studiju](#_bookmark14)

[programmām 31](#_bookmark14)

* 1. [Iekšējās kvalitātes nodrošināšanas sistēmas efektivitāte 32](#_bookmark15)
  2. [Iekšējās kvalitātes nodrošināšanas sistēmas efektivitātes novērtējums studiju virziena ietvaros 32](#_bookmark16)
  3. [Studiju programmu izstrādes un pārskatīšanas sistēmas un procesu analīze un novērtējums 33](#_bookmark17)
  4. [Studiju virziena resursi un nodrošinājums 40](#_bookmark18)
  5. [Sniegt informāciju par Daugavpils Universitātes sistēmu studiju virziena un atbilstošo studiju](#_bookmark19)

[programmu īstenošanai nepieciešamā finanšu nodrošinājuma noteikšanai. 40](#_bookmark19)

* 1. [Studiju virziena un tam atbilstošo studiju programmu īstenošanai nepieciešamais infrastruktūras un](#_bookmark20) [materiāltehnisko nodrošinājums. 41](#_bookmark20)
  2. [Sistēmas un procedūras, kuras tiek piemērotas metodiskā un informatīvā nodrošinājuma pilnveidei un](#_bookmark21)

[iegādei. 41](#_bookmark21)

* 1. [Mācībspēku piesaistes un/ vai nodarbinātības procesi 45](#_bookmark22)
  2. [Norādīt, vai ir izveidota vienota kārtība akadēmiskā personāla kvalifikācijas un darba kvalitātes](#_bookmark23)

[nodrošināšanai un sniegt tās novērtējumu 46](#_bookmark23)

* 1. [Sniegt informāciju par studiju virzienam atbilstošo studiju programmu īstenošanā iesaistīto mācībspēku](#_bookmark24) [skaitu, mācībspēku akadēmiskās un pētnieciskās slodzes analīzi un novērtējumu 49](#_bookmark24)
  2. [Studējošajiem pieejamā atbalsta, tajā skaitā atbalsta studiju procesā, karjeras un psiholoģiskā atbalsta](#_bookmark25) [novērtējums 51](#_bookmark25)
  3. [Zinātniskā pētniecība un mākslinieciskā jaunrade 53](#_bookmark26)
  4. [Studiju virziena zinātniskās pētniecības un/vai mākslinieciskās jaunrades virzienu raksturojums un](#_bookmark27)

[novērtējums. 53](#_bookmark27)

* 1. [Zinātniskās pētniecības un/vai mākslinieciskās jaunrades sasaiste ar studiju procesu, tajā skaitā rezultātu](#_bookmark28) [izmantošanas studiju procesā raksturojums un novērtējums 55](#_bookmark28)
  2. [Starptautiskās sadarbības zinātniskajā pētniecībā un/ vai mākslinieciskajā jaunradē raksturojums un](#_bookmark29) [novērtējums, norādot arī kopīgos projektus, pētījumus u.c 55](#_bookmark29)
  3. [Mācībspēku iesaiste zinātniskajā pētniecībā un/vai mākslinieciskajā jaunradē. 56](#_bookmark30)
  4. [Norādīt, kā tiek veicināta studējošo iesaiste zinātniskajā pētniecībā un/vai mākslinieciskajā jaunradē. 57](#_bookmark31)
  5. [Daugavpils Universitāte darbībā, galvenokārt novērtējamā studiju virzienā, piemēroto inovāciju formu](#_bookmark32)

[īss raksturojums un novērtējums. 58](#_bookmark32)

* 1. [Sadarbība un internacionalizācija 59](#_bookmark33)
  2. [Novērtēt, kā studiju virziena ietvaros īstenotā sadarbība ar dažādām Latvijas un ārvalstu institūcijām 59](#_bookmark34)
  3. [Norādīt, kāda sistēma vai mehānismi tiek izmantoti ārvalstu studējošo un mācībspēku piesaistei,](#_bookmark35)

[raksturot piesaistīto ārvalstu studējošo un mācībspēku skaita dinamiku 61](#_bookmark35)

* 1. [Raksturot studējošajiem piedāvātās prakses iespējas, nodrošinājumu un darba organizāciju 62](#_bookmark36)
  2. [Kopīgo studiju programmu izveides pamatojums un partneraugstskolu izvēles raksturojums un](#_bookmark37)

[novērtējums 63](#_bookmark37)

* 1. [Iepriekšējās novērtēšanas procedūrās saņemto rekomendāciju ieviešana 63](#_bookmark38)
  2. [Iepriekšējā studiju virziena akreditācijā ekspertu sniegto rekomendāciju ieviešanas plāna izpildes un](#_bookmark39)

[sniegto rekomendāciju ietekmes novērtējums 63](#_bookmark39)

* 1. [Pārskata periodā licencēto studiju programmu vai studiju virzienam atbilstošu studiju programmu](#_bookmark40)

[izmaiņu novērtēšanas ietvaros ekspertu sniegto rekomendāciju izpilde 64](#_bookmark40)

1. [Studiju programmas “Tiesību zinātne (43380)” raksturojums 66](#_bookmark41)
   1. [Studiju programmas raksturojošie parametri 66](#_bookmark42)
   2. [Studiju programmas “Tiesību zinātne (43380 Profesionālā bakalaura studiju programma)” parametri 66](#_bookmark43)
   3. [Statistikas dati par studējošajiem studiju programmā, studējošo skaita dinamika, skaita izmaiņu](#_bookmark44)

[ietekmes faktoru analīze un novērtējums. 69](#_bookmark44)

* 1. [Analīze un novērtējums par studiju programmas nosaukuma, iegūstamā grāda, profesionālās](#_bookmark45)

[kvalifikācijas mērķu un uzdevumu, studiju rezultātu, kā arī uzņemšanas prasību savstarpējo sasaisti 69](#_bookmark45)

* 1. [Studiju saturs un īstenošana 71](#_bookmark46)
  2. [Studiju kursu/ moduļu satura aktualitātes un atbilstības nozares, darba tirgus vajadzībām un zinātnes](#_bookmark47)

[tendencēm novērtējums. 71](#_bookmark47)

* 1. [Studiju kursos/ moduļos iekļautās informācijas, sasniedzamo rezultātu, izvirzīto mērķu u.c. rādītāju](#_bookmark48) [savstarpējās sasaistes, studiju kursu/ moduļu mērķu sasaistes ar studiju programmas mērķiem un sasniedzamajiem](#_bookmark48)

[rezultātiem novērtējums. 71](#_bookmark48)

* 1. [Studiju īstenošanas metožu novērtējums. 72](#_bookmark49)
  2. [Analīze un novērtējums par studējošo noslēguma darbu tēmām, to aktualitāti nozarē, tajā skaitā darba](#_bookmark50)

[tirgū, un noslēguma darbu vērtējumiem 74](#_bookmark50)

* 1. [Analīze un novērtējums par studējošo, absolventu un darba devēju aptauju rezultātiem, to izmantošanu](#_bookmark51)

[studiju satura un kvalitātes pilnveidē, sniedzot piemērus 75](#_bookmark51)

* 1. [Sniegt novērtējumu par studējošo ienākošās un izejošās mobilitātes iespējām, izmantoto iespēju skaita](#_bookmark52) [dinamiku un mobilitātes laikā apgūto studiju kursu atzīšanu 76](#_bookmark52)
  2. [Studiju programmas resursi un nodrošinājums 77](#_bookmark53)

[3.1. Novērtēt resursu un nodrošinājuma atbilstību studiju programmas īstenošanas nosacījumiem un studiju](#_bookmark54) [rezultātu sasniegšanai, sniegt piemērus 77](#_bookmark54)

* 1. [Mācībspēki 77](#_bookmark55)
  2. [Mācībspēku sastāva izmaiņu analīze un novērtējums par pārskata periodu, to ietekme uz studiju](#_bookmark56)

[kvalitāti 77](#_bookmark56)

* 1. [Studiju programmas īstenošanā iesaistīto mācībspēku kvalifikācijas atbilstības studiju programmas](#_bookmark57)

[īstenošanas nosacījumiem un normatīvo aktu prasībām novērtējums. 78](#_bookmark57)

* 1. [Akadēmiskā personāla iesaiste zinātniskajā pētniecībā un/vai mākslinieciskajā jaunradē gan nacionālā,](#_bookmark58) [gan starptautiskā līmenī un iegūtās informācijas pielietojums studiju procesā 79](#_bookmark58)
  2. [Mācībspēku sadarbības novērtējums, norādot mehānismus sadarbības veicināšanai, studiju kursu/](#_bookmark59) [moduļu savstarpējās sasaistes nodrošināšanā. 80](#_bookmark59)

1. [Studiju programmas “Tiesību zinātne (47380)” raksturojums 81](#_bookmark60)
   1. [Studiju programmas raksturojošie parametri 81](#_bookmark61)
   2. [Studiju programmas “Tiesību zinātne (Profesionālā maģistra studiju programma)” parametri 81](#_bookmark62)
   3. [Statistikas dati par studējošajiem studiju programmā, studējošo skaita dinamika, skaita izmaiņu](#_bookmark63)

[ietekmes faktoru analīze un novērtējums. 84](#_bookmark63)

* 1. [Analīze un novērtējums par studiju programmas nosaukuma, iegūstamā grāda, profesionālās](#_bookmark64)

[kvalifikācijas mērķu un uzdevumu, studiju rezultātu, kā arī uzņemšanas prasību savstarpējo sasaisti 85](#_bookmark64)

* 1. [Studiju saturs un īstenošana 85](#_bookmark65)
  2. [Studiju kursu/ moduļu satura aktualitātes un atbilstības nozares, darba tirgus vajadzībām un zinātnes](#_bookmark66)

[tendencēm novērtējums. 85](#_bookmark66)

* 1. [Studiju kursos/ moduļos iekļautās informācijas, sasniedzamo rezultātu, izvirzīto mērķu u.c. rādītāju](#_bookmark67) [savstarpējās sasaistes, studiju kursu/ moduļu mērķu sasaistes ar studiju programmas mērķiem un sasniedzamajiem](#_bookmark67)

[rezultātiem novērtējums. 87](#_bookmark67)

* 1. [Studiju īstenošanas metožu novērtējums, iekļaujot analīzi par to, kā tiek izvēlētas studiju kursos/](#_bookmark68) [moduļos izmantotās studiju īstenošanas metodes. 87](#_bookmark68)
  2. [Studiju programmā iekļauto studējošo prakšu uzdevumu sasaistes ar studiju programmā](#_bookmark69)

[sasniedzamajiem studiju rezultātiem analīzi un novērtējumu 89](#_bookmark69)

* 1. [Analīze un novērtējums par studējošo noslēguma darbu tēmām, to aktualitāti nozarē, tajā skaitā darba](#_bookmark70)

[tirgū, un noslēguma darbu vērtējumiem 90](#_bookmark70)

* 1. [Analīze un novērtējums par studējošo, absolventu un darba devēju aptauju rezultātiem, to izmantošanu](#_bookmark71) [studiju satura un kvalitātes pilnveidē, sniedzot piemērus 91](#_bookmark71)
  2. [Sniegt novērtējumu par studējošo ienākošās un izejošās mobilitātes iespējām, izmantoto iespēju skaita](#_bookmark72)

[dinamiku un mobilitātes laikā apgūto studiju kursu atzīšanu 92](#_bookmark72)

* 1. [Studiju programmas resursi un nodrošinājums 93](#_bookmark73)

[3.2. Novērtēt resursu un nodrošinājuma atbilstību studiju programmas īstenošanas nosacījumiem un studiju](#_bookmark74) [rezultātu sasniegšanai, sniegt piemērus 93](#_bookmark74)

* 1. [Mācībspēki 93](#_bookmark75)
  2. [Mācībspēku sastāva izmaiņu analīze un novērtējums par pārskata periodu, to ietekme uz studiju](#_bookmark76)

[kvalitāti 93](#_bookmark76)

* 1. [Studiju programmas īstenošanā iesaistīto mācībspēku kvalifikācijas atbilstības studiju programmas](#_bookmark77)

[īstenošanas nosacījumiem un normatīvo aktu prasībām novērtējums. 94](#_bookmark77)

* 1. [Akadēmiskā personāla iesaiste zinātniskajā pētniecībā un/vai mākslinieciskajā jaunradē gan nacionālā,](#_bookmark78) [gan starptautiskā līmenī un iegūtās informācijas pielietojums studiju procesā 95](#_bookmark78)
  2. [Mācībspēku sadarbības novērtējums, norādot mehānismus sadarbības veicināšanai, studiju kursu/](#_bookmark79) [moduļu savstarpējās sasaistes nodrošināšanā. 96](#_bookmark79)

1. [Studiju programmas “Juridiskā zinātne (51380)” raksturojums 97](#_bookmark80)
   1. [Studiju programmas raksturojošie parametri 97](#_bookmark81)
2. [Studiju programmas “Juridiskā zinātne ( Doktora studiju programma)” parametr 97](#_bookmark82)
   1. [Statistikas dati par studējošajiem studiju programmā, studējošo skaita dinamika, skaita izmaiņu](#_bookmark83)

[ietekmes faktoru analīze un novērtējums. 100](#_bookmark83)

* 1. [Analīze un novērtējums par studiju programmas nosaukuma, iegūstamā grāda, profesionālās](#_bookmark84)

[kvalifikācijas mērķu un uzdevumu, studiju rezultātu, kā arī uzņemšanas prasību savstarpējo sasaisti 100](#_bookmark84)

* 1. [Studiju saturs un īstenošana 101](#_bookmark85)
  2. [Studiju kursu/ moduļu satura aktualitātes un atbilstības nozares, darba tirgus vajadzībām un zinātnes](#_bookmark86)

[tendencēm novērtējums. 101](#_bookmark86)

* 1. [Studiju kursos/ moduļos iekļautās informācijas, sasniedzamo rezultātu, izvirzīto mērķu u.c. rādītāju](#_bookmark87) [savstarpējās sasaistes, studiju kursu/ moduļu mērķu sasaistes ar studiju programmas mērķiem un sasniedzamajiem](#_bookmark87)

[rezultātiem novērtējums. 102](#_bookmark87)

* 1. [Studiju īstenošanas metožu novērtējums, iekļaujot analīzi par to, kā tiek izvēlētas studiju kursos/](#_bookmark88) [moduļos izmantotās studiju īstenošanas metodes 103](#_bookmark88)
  2. [Analīze un novērtējums par studējošo noslēguma darbu tēmām, to aktualitāti nozarē, tajā skaitā darba](#_bookmark89)

[tirgū, un noslēguma darbu vērtējumiem 105](#_bookmark89)

* 1. [Analīze un novērtējums par studējošo, absolventu un darba devēju aptauju rezultātiem, to izmantošanu](#_bookmark90) [studiju satura un kvalitātes pilnveidē, sniedzot piemērus 106](#_bookmark90)
  2. [Sniegt novērtējumu par studējošo ienākošās un izejošās mobilitātes iespējām, izmantoto iespēju skaita](#_bookmark91) [dinamiku un mobilitātes laikā apgūto studiju kursu atzīšanu 106](#_bookmark91)
  3. [Studiju programmas resursi un nodrošinājums 107](#_bookmark92)
  4. [Novērtēt resursu un nodrošinājuma atbilstību studiju programmas īstenošanas nosacījumiem un studiju](#_bookmark93) [rezultātu sasniegšanai. 107](#_bookmark93)
  5. [Studiju un zinātnes bāzes, tajā skaitā resursu, kuri tiek nodrošināti sadarbības ietvaros ar citām](#_bookmark94)

[zinātniskajām institūcijām un augstākās izglītības iestādēm, novērtējums. 107](#_bookmark94)

* 1. [Mācībspēki 108](#_bookmark95)
  2. [Mācībspēku sastāva izmaiņu analīze un novērtējums par pārskata periodu, to ietekme uz studiju](#_bookmark96)

[kvalitāti 108](#_bookmark96)

* 1. [Studiju programmas īstenošanā iesaistīto mācībspēku kvalifikācijas atbilstības studiju programmas](#_bookmark97)

[īstenošanas nosacījumiem un normatīvo aktu prasībām novērtējums. 108](#_bookmark97)

* 1. [Informācija par doktora studiju programmas īstenošanā iesaistītā akadēmiskā personāla zinātnisko](#_bookmark98)

[publikāciju skaitu pārskata periodā. 109](#_bookmark98)

* 1. [Informācija par doktora studiju programmas īstenojošā iesaistītā akadēmiskā personāla iesaisti](#_bookmark99)

[pētniecības projektos. 109](#_bookmark99)

* 1. [Akadēmiskā personāla iesaiste zinātniskajā pētniecībā un/vai mākslinieciskajā jaunradē gan nacionālā,](#_bookmark100) [gan starptautiskā līmenī un iegūtās informācijas pielietojums studiju procesā 110](#_bookmark100)
  2. [Mācībspēku sadarbības novērtējums, norādot mehānismus sadarbības veicināšanai, studiju kursu/](#_bookmark101) [moduļu savstarpējās sasaistes nodrošināšanā. 111](#_bookmark101)

[IV. Pielikumi 113](#_bookmark102)

[Pielikumu saraksts 113](#_bookmark103)

**I. INFORMĀCIJA PAR DAUGAVPILS UNIVERSITĀTI**

# Pamatinformācija par Daugavpils Universitāti un tās stratēģiskajiem attīstības

virzieniem

## Īss Daugavpils Universitātes raksturojums

Daugavpils Universitāte (turpmāk – DU) ir nozīmīgs zinātnes un izglītības centrs Daugavpilī un Austrumlatvijas reģionā. DU ir mūsdienīga, zinātniskajā darbībā balstīta universitāte, kas piedāvā kvalitatīvu izglītību, sagatavo augsti kvalificētus speciālistus un profesionāļus, veic nozīmīgu pienesumu zinātnes inovācijās un zinātnisko atziņu pārnesē uz plašāku sabiedrību un tautsaimniecību. DU ir vienīgā universitāte Latgalē, kas veic Austrumlatvijas reģiona un tam blakus esošo teritoriju attīstības virzītājspēka funkcijas, tajā koncentrējas nozīmīgākie reģiona intelektuālie un tehniskie resursi.

Laika posmā no 1921. gada līdz 2001. gadam DU ir attīstījusies, salāgojot savas institucionālā statusa funkcijas ar reģiona un valsts vajadzībām: 1921. gadā tika izveidota Daugavpils Pedagoģiskā skola, kas 1944. gadā tika pārveidota par Skolotāju institūtu, 1952. gadā – par Daugavpils Pedagoģisko institūtu, 1993. gadā – par Daugavpils Pedagoģisko universitāti. Pēc starptautiskas akreditācijas 2001. gadā Daugavpils Pedagoģiskā Universitāte kvalificējās t.s. “klasiskās universitātes” (*full university*) statusam, kļūstot par Daugavpils Universitāti – lielāko reģionālo universitāti Latvijā, kas gatavo augsti kvalificētus speciālistus reģiona vajadzībām, kā arī unikālām Latvijas tautsaimniecības nozarēm. Zinātnisko institūciju reģistrā DU reģistrēta 2006. gada 23. janvārī (reģistrācijas Nr. 172040). DU ir ieguvusi starptautisko atpazīstamību, iesaistoties Eiropas Universitāšu asociācijā, Eiropas Starptautiskās izglītības asociācijā, Eiropas Savienības Mazo valstu universitāšu asociācijā un Eiropas Zinātnes notikumu asociācijā.

DU izveides nepieciešamību reģionā 20. – 21. gadsimta mijā noteica arī izmaiņas jauno speciālistu piesaistē konkrētām darba vietām. Tika atcelta sistēma, ka pēc augstskolas beigšanas speciālists saņem norīkojumu uz tām darba vietām, kas uz augstskolu ir atsūtījušas pieprasījumu. Latgale akūti izjuta jaunu speciālistu ar mūsdienīgām zināšanām un praktiskām iemaņām trūkumu, jo faktiski tie, kas bija ieguvuši izglītību valsts galvaspilsētā vai ārzemēs, ļoti reti atgriezās atpakaļ uz Latgali. Taču ātri un vispusīgi attīstoties, DU pielāgojās reģiona vajadzību nodrošināšanai sazobē ar darba tirgus attīstības prognozēm un jaunu inovāciju piedāvājumu, un kļuva ne vien par lielāko Latvijas reģionālo universitāti, bet arī par nozīmīgu un konkurētspējīgu zinātnisko un akadēmisko centru Eiropas Savienības pierobežā.

DU piedāvā augstākās izglītības ieguves iespējas dabas, humanitāro, inženierzinātņu, izglītības un sociālo zinātņu jomās, kas tiek īstenotas 5 fakultātēs: Dabaszinātņu un matemātikas fakultātē (turpmāk – DMF), Humanitārajā fakultātē (turpmāk – HF), Izglītības un vadības fakultātē (turpmāk – IVF), Mūzikas un mākslu fakultātē (turpmāk – MMF), Sociālo zinātņu fakultātē (turpmāk – SZF) un 2 zinātniskajos institūtos: Dzīvības zinātņu un tehnoloģiju institūtā (turpmāk

– DZTI) un Humanitāro un sociālo zinātņu institūtā (turpmāk – HSZI). Pētnieciskais un akadēmiskais darbs DU tiek īstenots 5 ēkās.

## Daugavpils Universitātes misija un vīzija

**DU misija:** sekmēt ilgtspējīgas sabiedrības attīstību, realizējot starptautiska līmeņa zinātnisko pētniecību un nodrošinot kvalitatīvu izglītību dabas, inženierzinātņu, izglītības, veselības, humanitāro un sociālo zinātņu jomās, ar savu darbību veicinot Latgales reģiona un visas Latvijas ilgtspējīgu attīstību.

**DU vīzija**: 2030. gadā DU ir mūsdienīga zinātnes universitāte, kas piedāvā augstas kvalitātes izglītību un veic nozīmīgu zinātnisko darbību. DU darba kvalitāte un tās atpazīstamība Latvijā un pasaulē ir radījusi pamatu tās izaugsmei un stabilitātei. DU ir kļuvusi par Austrumlatvijas izglītības, zinātnes, inovāciju un uzņēmējdarbības attīstības virzītājspēku. DU darbojas kā ekselences centrs matemātikas, fizikas, nanomateriālu, materiālu inženierzinātnes, bioloģijas, reģionālistikas, literatūras, mākslas un izglītības zinātnes jomās. DU ir reģiona zināšanu akumulētāja, glabātāja un uzturētāja, un sniedz lielu ieguldījumu reģiona attīstībā.

## DU darbības galvenie uzdevumi:

* + 1. Darboties kā reģionālai universitātei dabas, humanitāro, izglītības un sociālo zinātņu jomās, radot iespējas vispusīgām, augsta līmeņa studijām un pētniecībai;
    2. Piedāvāt kvalitatīvas studiju programmas un veikt pētniecību saskaņā ar darba tirgus prasību attīstību un sabiedrības vajadzībām;
    3. Radīt iespējas iedzīvotāju profesionālās mobilitātes paaugstināšanai, attīstot tālākizglītību;
    4. Attīstīt personību, kas spēj analītiski domāt, kritiski uztvert un radoši apstrādāt informāciju, kas ar savu izglītību spēj veicināt Latvijas valsts un reģiona attīstību un iedzīvotāju labklājības celšanu;
    5. Saglabāt un attīstīt latviešu tautas nacionālo identitāti un kultūras mantojumu, vienlaicīgi iekļaujoties starptautiskajā integrācijā;
    6. Īstenot iekšējās kvalitātes nodrošināšanas sistēmas, kuru ietvaros tiek iedibināta politika un procedūras augstākās izglītības kvalitātes nodrošināšanai, izstrādāti mehānismi studiju programmu veidošanai, iekšējai apstiprināšanai, to darbības uzraudzīšanai un periodiskai pārbaudei, tiek izveidoti un publiskoti tādi studējošo sekmju vērtēšanas kritēriji, nosacījumi un procedūras, kas ļauj pārliecināties par paredzēto studiju rezultātu sasniegšanu, tiek izveidota iekšējā kārtība un mehānismi akadēmiskā personāla kvalifikācijas un darba kvalitātes nodrošināšanai, tiek nodrošināta informācijas par studējošo sekmēm, absolventu nodarbinātību, studējošo apmierinātību ar studiju programmu, par akadēmiskā personāla darba efektivitāti, pieejamiem studiju līdzekļiem un to izmaksām, Daugavpils Universitātes darbības būtiskiem rādītājiem vākšana un analizēšana.

## Īstenotie studiju virzieni un studiju programmu skaits tajos

**Studiju process DU tiek īstenots 16 studiju virzienos**: "Izglītība, pedagoģija un sports" (5 studiju programmas) , "Mākslas" (5 studiju programmas), "Vēsture un filozofija" (3 studiju programmas), "Valodu un kultūras studijas, dzimtās valodas studijas un valodu programmas" (6 studiju programmas), "Tulkošana" (1 studiju programma), "Psiholoģija" (3 studiju programmas), "Ekonomika" (3 studiju programmas), "Vadība, administrēšana un nekustamo īpašumu pārvaldība" (2 studiju programmas), "Tiesību zinātne" (3 studiju programmas), "Dzīvās dabas zinātnes" (4 studiju programmas), "Ķīmija, ķīmijas tehnoloģijas un biotehnoloģija" (2 studiju programmas), "Fizika, materiālzinātne, matemātika un statistika" (6 studiju programmas), "Informācijas tehnoloģija, datortehnika, elektronika, telekomunikācijas, datorvadība un datorzinātne" (3 studiju programmas), "Veselības aprūpe" (1 studiju programma), "Vides aizsardzība" (2 studiju programmas); "Iekšējā drošība un civilā aizsardzība" (2 studiju programmas).

## Vispārīga informācija par Daugavpils Universitātes filiālēm

DU ir filiāles Balvos, Jelgavā, Limbažos un Rīgā, kurās pašlaik netiek īstenots studiju process. Pieprasījuma gadījumā DU ir pietiekama kapacitāte nepilna laika studiju programmu realizēšanai filiālēs.

## Studējošo skaita Daugavpils Universitātē dinamika novērtēšanas periodā

Saskaņā ar IZM “Pārskatu par Latvijas augstāko izglītību 2018. gadā”1, DU ieņem 5. vietu starp Latvijas augstākās izglītības iestādēm studējošo skaita ziņā, kas apliecina stabilu pozīciju Latvijas augstākās izglītības telpā. DU nodrošina augstāko izglītību ne tikai Austrumlatvijas reģionam, ko pārstāv lielākā daļa DU studējošo, bet arī citiem Latvijas reģioniem un ārvalstu darba tirgum.

Izvērtējot studējošo skaita dinamiku laika posmā no 2013. līdz 2019. gadam, jāsecina, ka studentu skaits DU ir samazinājies par aptuveni 25 %. Galvenie iemesli ir ilgstoša iedzīvotāju depopulācija Latgalē un Latvijā un iedzīvotāju emigrācija.2 Saskaņā ar informatīvo materiālu

„Latvijas demogrāfiskās prognozes: 1998. –2025. gads” turpmākajos gados Latvijas iedzīvotāju skaits turpinās samazināties.3 Minētā procesa galvenie iemesli ir sabiedrības novecošanās, ilgstoši zems dzimstības līmenis un iedzīvotāju emigrācija.4 Ekonomisko apsvērumu dēļ aizvien vairāk vidusskolas absolventu izvēlas studēt vai uzsākt darba gaitas ārpus Latvijas, tāpēc valsts

1<https://www.izm.gov.lv/images/statistika/augst_izgl/Augstakas_izglitibas_LV_parskats_2018.pdf>[pārlūkots 03.01.2020.]

2 *EM Darba tirgus vidēja un ilgtermiņa*

*prognozes.* <https://www.em.gov.lv/files/tautsaimniecibas_attistiba/dsp/EMZino_06072018_full.pdf>[pārlūkots 03.01.2020.]

3 <https://www.vestnesis.lv/ta/id/14411>[pārlūkots 10.01.2020.]

4 *EM Darba tirgus vidēja un ilgtermiņa*

*prognozes.* <https://www.em.gov.lv/files/tautsaimniecibas_attistiba/dsp/EMZino_06072018_full.pdf>[pārlūkots 03.01.2020.]

dotētās budžeta vietas netiek pilnībā aizpildītas un studējošo skaita kritums skar gandrīz visas augstākās izglītības iestādes.5

Ārvalstu studentu skaita palielināšana ir viens no DU prioritārajiem mērķiem. Internacionalizācijas veicināšanai studiju iespēju piedāvājumā ir 20 studiju programmas angļu valodā. Laika posmā no 2013. gada līdz 2019. gadam DU studēja 621 ārzemju studējošais. DU lielākoties izvēlas studēt Ķīnas, Uzbekistānas, Kazahstānas, Tadžikistānas, Baltkrievijas, ASV, Lietuvas un Polijas pilsoņi. 3-4 reizes gadā DU pārstāvji piedalās starptautiskajās izglītības izstādēs Baltkrievijā, Uzbekistānā, Kazahstānā, kā arī sadarbojas ar ārvalstu augstskolām un izglītības iestādēm, lai informētu par aktuālo izglītīas programmu piedāvāju, veidotu kontaktus ar ārvalstu universitātēm kopīgu programmu izstrādei, veicinātu ārzemju studējošo un akadēmiskā personāla piesaisti.

Studējošo skaita dinamiku skat. sadaļā "Citi pielikumi", pielikums Nr. 1.

## Daugavpils Universitātes attīstības stratēģijas galvenie attīstības mērķi un darbības virzieni

**DU attīstības mērķus paredz** [**“Daugavpils Universitātes attīstības stratēģija 2015.-2020.**](https://du.lv/wp-content/uploads/2017/12/DU_attistibas_strategija_2015.-2020.gadam_.pdf)[**gadam”**](https://du.lv/wp-content/uploads/2017/12/DU_attistibas_strategija_2015.-2020.gadam_.pdf) **(turpmāk – Stratēģija).**

**Tās vispārīgais mērķis ir** attīstīt Daugavpils Universitāti kā akadēmiskajās tradīcijās balstītu, mūsdienīgu un konkurētspējīgu studiju, zinātnes un inovāciju centru.

## Stratēģija nosaka vidēja termiņa mērķus:

1. Nodrošināt kvalitatīvu izglītību, kas atbilst nākotnes izaicinājumiem un balstās uz teorētiskām zināšanām un pētniecības prasmju apgūšanu, sagatavojot starptautiskajā darba tirgū konkurētspējīgus speciālistus, attīstot viņu spējas un motivējot izglītoties mūža garumā.
2. Attīstīt starptautiska līmeņa zinātnisko un radošo darbību, padziļinot zinātnisko pētījumu integrāciju studiju procesā, iesaistoties starptautiskajās, valsts un nozaru pētniecības programmās, sekmējot tehnoloģiju pārnesi un inovāciju attīstību un veicinot sabiedrības izpratni par zinātni.
3. Sekmēt Daugavpils Universitātes kā zinātnes izglītības Austrumlatvijas reģiona institūciju konsolidētāja un attīstības virzītājspēka lomas palielināšanos un veicināt DU atpazīstamību Latvijā un pasaulē.
4. Nodrošināt vienotu un efektīvi funkcionējošu organizatoriskās struktūras darbību un ieviest kvalitātes vadības sistēmu.
5. Attīstīt modernu, videi draudzīgu infrastruktūru, drošu un atbalstošu darba vidi.

5 Vasiļevska, Daina. *Sociāli ekonomiskie faktori augstākās izglītības pieejamības nodrošinājumam Latvijā. Promocijas darbs*, Latvijas Universitāte, 2014.

# Daugavpils Universitātes pārvaldības struktūras, galveno lēmumu pieņemšanā iesaistīto institūciju pilnvaru raksturojums.

DU ir atvasināta publiska persona. DU ir dibinājusi valsts, un tā darbojas kā autonoma pašpārvaldes institūcija. Lēmumu par DU reorganizāciju vai likvidāciju pieņem Ministru kabinets pēc Izglītības un zinātnes ministra priekšlikuma.

DU pašpārvalde pamatojas uz personāla tiesībām un iespējām piedalīties akadēmisko un zinātnisko, administratīvo un saimniecisko lēmumu pieņemšanā. DU darbojas, pamatojoties uz Latvijas Republikas Satversmi, Izglītības likumu, Zinātniskās darbības likumu, Augstskolu likumu, DU Satversmi un citiem normatīvajiem aktiem.

DU galvenās lēmējinstitūcijas ir: Satversmes sapulce, Senāts, rektors, Akadēmiskā šķīrējtiesa.

DU personāla augstākā pārstāvības un vadības institūcija un lēmējinstitūcija akadēmiskajos un zinātniskajos jautājumos ir Satversmes sapulce – pilnvarota augstākā koleģiālā pārstāvības, vadības un lēmējinstitūcija, kuru uz trim gadiem ievēlē, aizklāti balsojot, no: profesoriem un pārējā akadēmiskā personāla – 70 pārstāvjus (70%); studējošajiem – 20 pārstāvjus (20%); vispārējā personāla – 10 pārstāvjus (10%). Satversmes sapulce lemj par Satversmes pieņemšanu, grozīšanu vai atcelšanu; Satversmes sapulce pieņem un izdara grozījumus Senāta nolikumā, ievēlē Senātu, atsauc Senāta locekļus; ievēlē un atceļ rektoru, noklausās rektora pārskatu; apstiprina Akadēmiskās šķīrējtiesas nolikumu, ievēlē Akadēmisko šķīrējtiesu; pieņem DU Satversmes sapulces nolikumu, Satversmes sapulce ir tiesīga pieņemt izskatīšanai un izlemšanai arī citus konceptuālus Daugavpils Universitātes darbības un attīstības jautājumus.

Personāla koleģiāla vadības lēmējinstitūcija DU ir Senāts. Senāts apstiprina kārtību un noteikumus visām akadēmijas darbības jomām, piedalās Satversmes sapulces apstiprināto darbības stratēģisko mērķu īstenošanā, kā arī veic citas funkcijas. Senātu ievēlē Satversmes sapulce uz trim gadiem: 21 pārstāvi no DU akadēmiskā personāla (tajā skaitā 5 pārstāvjus no dekāniem, katedru, zinātnisko institūtu vadītājiem); 6 pārstāvjus Senātā ievēlē no studējošajiem un 1 no administratīvā personāla pēc rektora ieteikuma. Akadēmiskā personāla pārstāvjus Senātā deleģē akadēmiskā personāla pārstāvju sapulces. Studējošo pārstāvjus Senātā deleģē studējošo pašpārvalde. DU Senātā pārstāvētajiem studējošajiem ir veto tiesības jautājumos, kas saistīti ar studējošo interesēm. Senāta darbību reglamentē Satversmes sapulces apstiprināts nolikums.

DU augstākā amatpersona ir rektors. Rektors atbild par DU vispārējo administratīvo vadību un bez īpaša pilnvarojuma pārstāv DU. DU Satversmes sapulcē ievēlēto rektoru apstiprina Ministru kabinets. Rektors veicina augstskolas attīstību, atbild par DU stratēģijas īstenošanu, nodrošina akadēmiskā personāla un studējošo akadēmisko brīvību ievērošanu, atbild par DU darbības atbilstību Latvijas Republikas likumdošanai, citiem normatīvajiem aktiem un DU Satversmei,

atbild par DU iegūstamās izglītības, veikto zinātnisko pētījumu un īstenotās mākslinieciskās jaunrades kvalitāti, nodrošina piešķirto valsts budžeta līdzekļu, kā arī DU mantas likumīgu, ekonomisku un mērķtiecīgu izmantojumu.

Akadēmiskā šķīrējtiesa izskata strīdus starp DU amatpersonām, struktūrvienību pārvaldes institūcijām, kas atrodas pakļautības attiecībās, kā arī studējošo un akadēmiskā personāla iesniegumus par Satversmē noteikto akadēmisko brīvību un tiesību ierobežojumiem un pārkāpumiem. Četrus Akadēmiskās šķīrējtiesas pārstāvjus no akadēmiskā personāla vidus aizklātā balsošanā uz trim gadiem ievēlē Satversmes sapulce. To sastāvā nedrīkst būt administratīvā personāla pārstāvji. Trīs studējošo pārstāvjus ievēlē studējošo pašpārvalde.

Studiju padome ir vadības institūcija, kas pārzina studiju plānošanas, organizēšanas un koordinācijas jautājumus, nodrošina nepieciešamos studiju apstākļus fakultāšu un katedru kvalitatīvam darbam. Studiju padomes sastāvā ir studiju prorektors, fakultāšu dekāni, Studiju daļas vadītājs. Studiju padomes galvenie uzdevumi ir: bakalaura, maģistra un profesionālo studiju programmu izstrādāšanas un realizēšanas koordinēšana; studiju sistēmas izstrādāšana, analīze un tās pilnveidošanas un attīstības galveno virzienu noteikšana; ārvalstu pieredzes izpētes un ieviešanas organizēšana.

Zinātnes padome ir zinātņu nozaru un apakšnozaru pārstāvības institūcija, kas veic zinātniskā darba koordinēšanu universitātē. DU Zinātnes padomes funkcijas ir pārraudzīt DU stratēģijas izstrādi un realizāciju, zinātnes attīstības procesu, zinātnes attīstībai paredzētā finansējuma izlietojumu, promocijas procesu īstenošanu, kā arī profesoru padomju darbu. DU Zinātnes padomes sastāvā ir zinātņu prorektors; Zinātņu daļas vadītājs; katra zinātniskā institūta padomes deleģēts pārstāvis, bet, ja fakultātē nav izveidots institūts vai nav institūta padomes, tad fakultāte deleģē pārstāvi no profesoru vidus; DU Jauno zinātnieku asociācijas pārstāvis.

Fakultātes dome pārzina un vada fakultātes studiju, zinātnisko un/vai mākslinieciski radošo darbu un saimniecisko darbību. Pēc sastāva Dome atbilst promocijas padomes prasībām attiecīgajā zinātnes nozarē vai apakšnozarē un ne mazāk kā pusei jābūt profesoriem, asociētiem profesoriem, vadošajiem pētniekiem un LZP ekspertiem. Domi veido: domes priekšsēdētājs, domes priekšsēdētāja vietnieks un locekļi. Domes sastāvā ir dekāns; prodekāns/i un/vai izglītības metodiķis; katedru, institūtu, centru un citu fakultātes struktūrvienību vadītāji; var būt studiju programmu direktori, akadēmiskā personāla pārstāvji no struktūrvienībām; studējošo pārstāvji, kurus deleģē fakultātes studējošo pašpārvalde (20 % no Domes sastāva).

Studiju virziena padome tiek izveidota pēc DU Studiju padomes priekšlikuma un to apstiprina DU Senāts. Virziena padomes sastāvu apstiprina DU studiju padome. Studiju virziena padomes sastāvā ir studiju virziena programmu direktori, akadēmiskais personāls, studējošie (vismaz pa vienam pārstāvim no 1. līmeņa profesionālās izglītības programmas, bakalaura, maģistra un doktora studiju programmām) un darba devēju pārstāvji. Padomes funkcijas ir: izstrādāt virziena

studiju programmu/as; veikt virziena studiju programmas pašnovērtēšanu un realizācijas analīzi; analizēt studējošo sasniegumus; analizēt studiju virzienā iesaistīto docētāju akadēmisko darbu; veicināt zinātniskā darba integrāciju studiju programmā.

# Kvalitātes politikas īstenošanas mehānisma raksturojums un procedūras augstākās izglītības kvalitātes nodrošināšanai.

Kvalitātes politikas īstenošanas mehānisma raksturojums augstākās izglītības kvalitātes nodrošināšanai.

Studiju kvalitātes nodrošināšana ir nepārtraukts pilnveides cikls. Kvalitāte ir mijiedarbības rezultāts starp docētājiem, studējošajiem un studiju vidi. DU studiju kvalitātes nodrošināšanai piedāvā studiju vidi, kurā studiju programmu saturs, studiju iespējas, materiāltehniskā bāze un infrastruktūra atbilst konkurētspējīgas augstākās izglītības nodrošināšanas mērķim. Kvalitātes nodrošināšanas pamats ir ar to saistītie kontroles un pilnveides pasākumi, tādējādi radot uzticību DU darbībai un augstākajai izglītībai kopumā. Kvalitātes nodrošināšanas politika ir daļa no “Daugavpils Universitātes attīstības stratēģijas 2015.-2020. gadam”. Studiju kvalitāte ir studiju sistēmas ekselences raksturotājlielums, kas atspoguļo studējošo mācību darbības norises atbilstību izglītības mērķiem.

DU studiju kvalitātes vadības sistēmu īstenošanā ievēro atbilstību ISO 9001:2017 kvalitātes standartam. Atbilstība šim standartam apliecina, ka DU rūpējas par savu izglītības pakalpojumu kvalitāti, uzturot kvalitātes vadības sistēmu (KVS), periodiski izejot akreditāciju un apliecinot sistēmas efektivitāti. KVS apliecina, ka DU cenšas izzināt potenciālo studentu vēlmes; tiecas uzturēt nemainīgi labu studiju un pārvaldības kvalitāti un nodrošināt sistemātiskumu un caurskatāmību procesos, kā arī nemitīgi uzlabot sadarbību ar sadarbības partneriem un sabiedrību.

DU ieviestā ESF projekta “Daugavpils Universitātes pārvaldības un vadības kompetenču pilnveidošana” (Nr. 8.2.3.0/18/A/010) paredzamie rezultāti ir – salāgot DU studiju un pārvaldības kvalitātes sistēmas un saņemt ISO 9001 sertifikātu, kas ir starptautiski atzīta organizāciju kvalitātes zīme.

DU Studiju padome un DU Studiju kvalitātes novērtēšanas centrs (turpmāk – SKNC) ievieš kvalitātes nodrošinājuma sistēmas, pamatojoties uz “DU studiju iekšējās kvalitātes nodrošināšanas politiku”6 un “Daugavpils Universitātes Rokasgrāmatu kvalitātes nodrošināšanai”7. Politika un rokasgrāmata ir izstrādātas atbilstoši “Eiropas standartiem un

6 https://du.lv/wp-content/uploads/2019/06/Kvalit%C4%81tes-politika.pdf [pārlūkots 17.06.2019.]

7 <http://du.lv/wp-content/uploads/2016/01/2DU_rokasgramata_2011-09-26_v2.doc>[pārlūkots 17.06.2019.]

vadlīnijām augstākās izglītības kvalitātes nodrošināšanai Eiropas augstākas izglītības telpā” (The Standards and guidelines for quality assurance in the European Higher Education Area (ESG)) un ievērojot Latvijas Republikas tiesību aktus (Augstskolu likumu, Augstākās izglītības standartus u.c.), DU normatīvajiem aktiem un “Daugavpils Universitātes attīstības stratēģijai 2015. – 2020. gadam”.

Lai nodrošinātu DU pašreizējo normatīvo dokumentu un procedūru pilnveidi un atbilstību studentcentrētai un ilgtspējīgai augstākajai izglītībai, īpaši izvērtējot un modernizējot kvalitātes politikas īstenošanas mehānismus, ESF projektā “Daugavpils Universitātes pārvaldības un vadības kompetenču pilnveidošana” (Nr. 8.2.3.0/18/A/010) tiek pilnveidota studiju kvalitātes sistēma. Projekta ietvaros paredzēts izstrādāt „DU studiju kvalitātes politikas un studiju kvalitātes pārraudzības stratēģiju” un „DU studiju iekšējās kvalitātes sistēmas efektivitātes nodrošināšanas kārtību”. Projekta ietvaros tiks papildināti un pilnveidoti arī esošie DU normatīvie akti, veikts to starptautiskais izvērtējums (peer-review). Veicamo projekta darbību izpildes termiņš – 2021. gada 2. ceturksnis.

Studiju procesa kvalitātes nodrošināšanas mehānismi

Studiju kvalitātes uzturēšana tiek īstenota ar mērķi uzraudzīt un pilnveidot studiju programmu izpildi, lai izveidotos tādi priekšnoteikumi, kas ļautu sasniegt studiju programmu rezultātus. Kvalitātes uzraudzība notiek nepārtraukti: uzņemot studējošos, pieņemot darbā akadēmisko personālu, pilnveidojot studiju programmas, vērtējot struktūrvienību darbību un to vadītājus pēc pētniecības un studiju darba rezultātiem.

Augstākās izglītības iekšējās un ārējās kvalitātes nodrošināšanā notiek sadarbība starp DU un LR Izglītības un zinātnes ministriju (valsts finansēto budžeta vietu sadalījumā, konceptuālu lēmumu izpildē), Augstākās izglītības padomi (stratēģisku jautājumu risināšana, atzinumu sagatavošana) un Akadēmiskās informācijas centru (studiju programmu licencēšana, studiju virzienu novērtēšana, studējošo iepriekšējās izglītības atzīšana).

## Galvenās kvalitātes vērtēšanas formas ir:

Ārējā novērtēšana – licencēšana, akreditācija un neatkarīgo ekspertu vērtējums. To nodrošina Eiropas augstākās izglītības kvalitātes nodrošināšanas reģistrā iekļauta kvalitātes nodrošināšanas aģentūra (Latvijā – Augstākās izglītības kvalitātes aģentūra). Koordinē studiju virzienu vadītāji ar SKNC un studiju prorektoru.

Iekšējā novērtēšana – to pastāvīgi veic DU studiju virzienu padomes, izstrādājot pašnovērtējuma ziņojumus. Iekšējo novērtēšanu ievieš un koordinē DU Senāta apstiprināts DU SKNC. Saskaņā ar “DU studiju iekšējās kvalitātes nodrošināšanas politiku” notiek sistemātiska studiju virzienu

un programmu izvērtēšana, lai pārliecinātos, kā tiek sasniegti programmas mērķi un studiju rezultāti, programmas atbilstība tautsaimniecības aktualitātēm un darba tirgus prasībām. Studiju iekšējās kvalitātes nodrošināšanu pastāvīgi veic studiju virzienu padomes, profilējošās katedras un struktūrvienības, studiju procesam saistošus lēmumus pieņem Studiju padome un Senāts.

## Studiju iekšējās kvalitātes nodrošināšanai DU tiek veikti šādi pasākumi:

|  |  |
| --- | --- |
| **Kvalitātes nodrošināšanas instruments** | **Ieviešanas procedūra** |
| **Studiju procesa stratēģiskā plānošana** | Veic studiju programmas direktors sadarbībā ar akadēmisko personālu un studiju virziena padomes locekļiem;  Analizē studiju virziena un tajā iekļauto studiju programmu vājās puses, riskus, attīstības iespējas. |
| **Ar studiju procesu saistītu jautājumu izskatīšana** | Studiju virzienu padomes izvērtē programmas studiju procesa norisi, rezultātus un iesaka studiju virziena vadītājam un studiju programmu direktoriem pasākumus programmas pilnveidošanai un jaunāko atziņu integrēšanai studiju saturā un procesā. Atbilstošajās struktūrvienībās apspriež iesniegtos priekšlikumus un ierosina izmaiņas studiju kursu apjomā, to saturā un kalendārajā izkārtojumā pa semestriem.  Katedras katru semestri, ņemot vērā studējošo aptauju rezultātus, formālos studentu sekmības rādītājus, kā arī docētāju profesionālās darbības rādītājus atbilstošajās jomās (dalība zinātniskajās konferencēs, pētījumu un citos projektos, dalība lietišķajos pētījumos, publikācijas u.c.), detalizēti analizē katra studiju kursa saturu un tā pasniegšanas kvalitāti. Pēc tam priekšlikumi par izmaiņām studiju kursos vai studiju programmā tiek apspriesti fakultāšu domēs un pēc to atbalsta tiek virzīti uz DU Studiju padomi, kas izvērtē izmaiņu pamatotību. Pozitīva Studiju padomes lēmuma pieņemšanas gadījumā izmaiņas tiek ieviestas. |
| **Aptaujas** | Katra studiju gadu noslēgumā tiek veiktas studējošo, darba devēju[[3]](https://eplatforma.aika.lv/index.php?r=hei%2Fspc-app%2Fview&id=13&part=1&_ftn4) un absolventu aptaujas. Balstoties uz anketu rezultātiem, tiek veikta studiju programmu satura pārskatīšana un pilnveide studiju virzienu padomju ietvaros, ko veic studiju programmu direktori. Uz visiem anketās izteiktajiem pamatotajiem viedokļiem, ieteikumiem un aizrādījumiem reaģē studiju programmu direktors, nepieciešamības gadījumā izskatot jautājumus studiju virzienu padomēs. SKNC pēc nepieciešamības ārpus ierastās kārtības veic ekspresaptaujas, lai noskaidrotu studējošo viedokli par aktuāliem jautājumiem, kas skar studiju procesu. |

|  |  |
| --- | --- |
| **Studiju virziena pašnovērtējuma veikšana un pašnovērtējuma**  **ziņojuma sagatavošana** | Studiju virziena vadītājs organizē studiju virziena padomes tikšanās, lai pārrunātu galvenos programmas attīstības un pārvaldes virzienus. Strīdīgo jautājumu (eksāmenu vai ieskaišu vērtējumi, studējošo un/vai docētāju iekšējās kārtības noteikumu nepildīšana u. tml.) izskatīšanai tiek pieaicināti studējošo pārstāvji.  Reizi studiju gadā studiju virziena vadītājs sadarbībā ar programmas direktoriem sagatavo studiju virziena pašnovērtējuma ziņojumu par iepriekšējo studiju gadu, ko izskata SKNC, apstiprina Studiju padome un Senāts. |
| **E-studiju vides pilnveide** | DU e-studiju vidē *Moodle* tiek ievietota informācija par semestrī apgūstamajiem kursiem. Katrā kursā studentam ir pieejama šāda informācija: studiju kursa apraksts, vērtēšanas kritēriji, studējošo patstāvīgā darba materiāli, u.c. |

**Kvalitātes nodrošināšanas sistēmas izstrādē un pilnveidē iesaistīto pušu un to lomas raksturojums.**

Efektīvi rezultāti sasniedzami ar vadības izpratni un atbalstu, mērķtiecīgi virzītu DU stratēģiju un politiku, kas īstenota ar personāla sekmīgu līdzdalību, kā arī ar pilnvērtīgas partnerības, resursus saudzējošas pieejas un procesu pārvaldības palīdzību.

|  |  |
| --- | --- |
| **Iesaistītā puse** | **Lomas raksturojums** |
| **DU vadība** | * izstrādā DU attīstības stratēģiju un realizē tās mērķu sasniegšanu; * veicina darbinieku attīstību un profesionālo pilnveidi, izstrādā un ievieš dažādus motivēšanas un atbalsta mehānismus (piem. zinātniskās darbības veicināšana, iesaistīšanās ERASMUS+ programmās pieredzes apmaiņai, labās prakses pārņemšanai); * sadarbojas ar dekāniem, studiju virzienu vadītājiem, sniedz atbalstu pārvaldības un finansiālu jautājumu risināšanā. |
| **Akadēmiskais un zinātniskais personāls** | * nodrošina kvalitatīvu studiju īstenošanu; * veic zinātniskus pētījumus, īsteno to integrāciju studiju saturā; |

|  |  |
| --- | --- |
|  | * piedalās profesionālās pilnveides pasākumos, īsteno starptautiskās mobilitātes un pieredzes apmaiņas aktivitātes; * sadarbojas ar ārējiem ekspertiem, darba devējiem un absolventiem, veicina viņu iesaisti studiju virzienu pilnveidošanā. |
| **Administratīvais personāls** | * nodrošina kvalitatīvu studiju programmu pārvaldības īstenošanu; * sniedz atbalstu studējošajiem un studiju programmā iesaistītajiem docētājiem; * rūpējas par studiju materiāltehniskās bāzes atjaunošanu. |
| **Darba devēji, sociālie partneri un ārējie eksperti** | * veic studiju programmu satura ekspertīzi un sniedz ieteikumus studiju satura un metožu pilnveidei; * nodrošina prakses iespējas, veicinot darba vidē balstītu studiju principus profesionālajās studiju programmās. |
| **Absolventi** | * izmanto, pielieto iegūto zināšanu, prasmju un kompetenču pielietojamību profesionālajā darbībā; * sniedz ieteikumus studiju satura uzlabošanai. |
| **Studējošie** | - Veic atgriezeniskās saiknes sniegšanas funkciju studiju kvalitātes pilnveidošanā. |

# Tabula par Daugavpils Universitātes iekšējās kvalitātes nodrošināšanas sistēmas atbilstību Augstskolu likuma 5. punkta 2.1 daļā norādītajam.

|  |  |  |  |  |  |
| --- | --- | --- | --- | --- | --- |
| **Nr. p.k.** | **P [1] Atbilstoši** [**Augstskolu likuma**](https://likumi.lv/ta/id/37967-augstskolu-likums)[**5. panta**](https://likumi.lv/ta/id/37967-augstskolu-likums#p5) **2.1**  **daļai Daugavpils Universitāte, īstenojot iekšējās kvalitātes nodrošināšanas sistēmu, garantē studiju virziena nepārtrauktu pilnveidi, attīstību un darbības**  **efektivitāti:** | **Atbilst** | **Daļēji atbilst** | **Neatbilst** | **Pamatojums** |
| **1** | **Iedibināta politika un procedūras augstākās**  **izglītības kvalitātes nodrošināšanai** |  |  |  | DU ir izstrādāta “DU studiju iekšējās kvalitātes nodrošināšanas |

|  |  |  |  |  |  |
| --- | --- | --- | --- | --- | --- |
|  |  |  |  |  | politika” un “Daugavpils Universitātes Rokasgrāmata kvalitātes nodrošināšanai”, citi saistošie normatīvie akti, kas veicina un nodrošina augstākās izglītības kvalitāti. |
| **2** | **Izstrādāts mehānisms Daugavpils Universitātes studiju programmu veidošanai, iekšējai apstiprināšanai, to darbības uzraudzīšanai un periodiskai pārbaudei** |  |  |  | Saskaņā ar “Nolikumu par studijām Daugavpils Universitātē” un “Nolikumu par studiju virzienu un programmu Daugavpils Universitātē” ir noteikti mehānismi studiju programmu veidošanai, iekšējai apstiprināšanai, to darbības uzraudzīšanai un periodiskai pārbaudei. |
| **3** | **Izveidoti un publiskoti tādi studējošo sekmju vērtēšanas kritēriji, nosacījumi un procedūras, kas ļauj pārliecināties par paredzēto studiju rezultātu sasniegšanu** |  |  |  | “Nolikumā par studijām Daugavpils Universitātē” un katras studiju programmas studiju kursu aprakstā ir aprakstīti studējošo sekmju vērtēšanas kritēriji, nosacījumi un procedūras, kas ļauj pārliecināties par paredzēto studiju rezultātu sasniegšanu. Nolikums un studiju kursu apraksti studējošajiem ir brīvi pieejami.  Lai sniegtu ieteikumus par sekmju vērtēšanas kritērijiem, nosacījumiem un procedūrām, studējošie tiek aptaujāti. |
| **4** | **Izveidota iekšējā kārtība un mehānismi**  **akadēmiskā personāla kvalifikācijas un darba kvalitātes nodrošināšanai** |  |  |  | DU ir izstrādāti iekšējie normatīvie akti un mehānismi, kas regulē akadēmiskā personāla kvalifikācijas un darba kvalitātes nodrošināšanu: “Nolikums par  vēlēšanām akadēmiskajos amatos |

|  |  |  |  |  |  |
| --- | --- | --- | --- | --- | --- |
|  |  |  |  |  | Daugavpils Universitātē” un “Daugavpils Universitātes akadēmiskā personāla zinātniskās aktivitātes vērtēšanas kārtība”. Pašnovērtējuma ziņojumos tiek iestrādāti anketu rezultātu un studējošo priekšlikumu ieviešanas un kritikas novēršanas pasākumi. |
| **5** | **Nodrošināts, ka tiek vākta**  **un analizēta informācija par studējošo sekmēm, absolventu nodarbinātību, studējošo apmierinātību ar studiju programmu, par akadēmiskā personāla darba efektivitāti, pieejamiem studiju līdzekļiem un to izmaksām, Daugavpils Universitātes darbības būtiskiem rādītājiem** |  |  |  | Ik gadu tiek organizētas studējošo, absolventu un darba devēju aptaujas.  SKNC veic ekspresaptaujas, lai noskaidrotu studējošo viedokli par aktuāliem jautājumiem, kas skar studiju procesu. Notiek regulāra sadarbība ar Studentu padomi, viedokļu apmaiņa, ierosinājumu izskatīšana. |
| **6** | **Daugavpils Universitāte, īstenojot kvalitātes**  **nodrošināšanas sistēmas, garantē studiju virziena nepārtrauktu pilnveidi, attīstību un darbības efektivitāti** |  |  |  | DU studiju kvalitātes vadības sistēmu īstenošanā ievēro atbilstību ISO 9001:2017 kvalitātes standartam. Atbilstība šim standartam apliecina, ka DU rūpējas par savu izglītības pakalpojumu kvalitāti, uzturot kvalitātes vadības sistēmu (KVS), periodiski izejot akreditāciju un apliecinot sistēmas efektivitāti. KVS apliecina, ka DU cenšas izzināt potenciālo studentu vēlmes; tiecas uzturēt nemainīgi labu studiju un pārvaldības kvalitāti un nodrošināt sistemātiskumu un caurskatāmību procesos, kā arī nemitīgi uzlabot sadarbību ar sadarbības partneriem un sabiedrību. |

**II. STUDIJU VIRZIENA RAKSTUROJUMS**

**1. STUDIJU VIRZIENA PĀRVALDĪBA**

# Studiju virziena un tajā iekļauto studiju programmu izveides ekonomiskais un/vai sociālais pamatojums, studiju programmu savstarpējās sasaistes novērtējums.

Studiju virziena un tajā iekļauto studiju programmu izveides ekonomiskais un/ vai sociālais pamatojums

Austrumlatvijas sociāli ekonomiskais stāvoklis 1990. gadu beigās un 2000. gadu sākumā sekmēja jaunatnes aizplūšanu uz Rīgas reģionu un ārvalstīm. Daļa vidusskolas absolventu bija spiesti atteikties no studijām un veikt mazkvalificētu darbu, kas kopumā arī pazemināja reģiona cilvēkkapitāla kopējo izglītības un attīstības līmeni (zinātniski pētnieciskais projekts “Jaunatne ceļā no izglītības uz darba tirgu”, kas veikts laika posmā no 1999. g. līdz 2002. g. Dienvidlatgales novados).8

Lai mazinātu jauniešu depopulāciju Austrumlatvijas reģionā, Daugavpils Universitāte pēc reģiona pašvaldību lūguma 2002. gadā uzsāka bakalaura studiju programmas “Tiesību zinātne” īstenošanu, sagatavojot kvalificētus speciālistus tiesību jomā, jo tobrīd kvalitatīva juridiskā izglītība Austrumlatvijas reģionā faktiski nebija pieejama. Studiju programmas “Tiesību zinātne” popularitāti apliecināja pirmā uzņemšana, kad pilna un nepilna laika studijām pieteicās vairāk nekā 100 reflektantu no visa reģiona. Sākotnēji studijas tika īstenotas sadarbībā ar vienu no tobrīd vadošajām valsts augstskolām tiesību zinātnes jomā

– Latvijas Policijas akadēmiju. Pamatojoties uz profesionālās bakalaura studiju programmas “Tiesību zinātne” absolventu pieprasījumu, 2008. gadā tika licencēta profesionālā maģistra studiju programma “Tiesību zinātne”. Par loģisku šīs programmas turpinājumu kļuva doktora studiju programmas “Juridiskā zinātne” izveide 2012. gadā. 2014. gadā tika izveidota Rīgas Stradiņa universitātes, Daugavpils Universitātes un Biznesa augstskolas ''Turība'' Apvienotās nozares Profesoru padome ”Juridiskā zinātne” un 2017. gadā – Promocijas padome juridiskajā zinātnē. 2019. gadā atbilstoši Latvijas Republikas Izglītības un Zinātnes ministrijas un Tieslietu ministrijas prasībām profesionālā bakalaura studiju programma “Tiesību zinātne” tika pārveidota akadēmiskajā bakalaura studiju programmā “Tiesību zinātne”, tādējādi unificējot juridisko izglītību Latvijā.

8 Nacionālais attīstības plāns 2021.-2027.gadam [pārlūkots 07.02.2020.]

Studiju virziena “Tiesību zinātne” īstenošanas pamatojums sasaucas ar Nacionālās attīstības plāna 2021.-2027. gadam9 vadlīnijām:

vienota, droša un atvērta sabiedrība, nostiprinot saliedētību, drošību, tiesiskumu un pārvaldību;

kvalitatīva, pieejama, iekļaujoša izglītība, zinātnes loma sabiedrības attīstībā, tautsaimniecības izaugsmē un drošībā.

Ekonomiskā un sociālā situācija Latvijā būtiski ierobežo Austrumlatvijas reģiona vidusskolu absolventu iespējas iegūt augstāko izglītību galvaspilsētā. DU studiju virziena “Tiesību zinātne” piedāvājums sniedz iespēju reģiona vidusskolu absolventiem iegūt augstāko izglītību tiesību zinātnē visos studiju līmeņos.

Tas apliecina studiju virziena “Tiesību zinātne” nozīmību un ietekmi uz valsts kopējo attīstību.

## Studiju programmu savstarpējās sasaistes novērtējums

Studiju virziena “Tiesību zinātne” programmu īstenošana ir savstarpēji pēctecīga. Visas trīs studiju programmas ir savstarpēji saistītas. Šo saikni determinē vairāki apstākļi:

ABSP “Tiesību zinātne” neparedz profesionālās kvalifikācijas iegūšanu, tāpēc pēc šīs programmas absolvēšanas jurista profesionālās kvalifikācijas iegūšanai jāturpina studijas pēctecīgajā PMSP “Tiesību zinātne”;

PMSP “Tiesību zinātne” satur tikai daļu no jurista profesijas standartā paredzētajiem studiju kursiem, un šo programmu var īstenot tikai pēc iepriekš apgūtas ABSP “Tiesību zinātne”, kuras saturā iekļauta lielākā daļa no Jurista profesijas standartā ietvertajiem studiju kursiem; DSP „Tiesību zinātne”, kas noslēdz DU juridiskās izglītības ciklu, veido studiju virziena

„Tiesību zinātne” metodoloģisko un zinātniski pētniecisko bāzi, vienlaikus nodrošinot akadēmiskā personāla atjaunotni.

Analīze par studiju programmu nozīmi (unikalitāti) salīdzinājumā ar citām līdzīgām studiju programmām Latvijā un ārvalstīs

DU studiju virziena “Tiesību zinātne” unikalitāti apliecina docējamo kursu klāsts, kas satur policijas un drošības dienestu darbam nepieciešamo tematiku: „Kriminālistikas pamati”,

„Noziedzīgu nodarījumu identificēšanas un atklāšanas neprocesuālie līdzekļi”,

„Krimināltiesības”, „Policijas tiesības”, „Kriminālistikas taktika un operatīvās darbības teorija”, Doktora studiju programma “Juridiskā zinātne” tiek īstenota trīs apakšvirzienos, no kuriem divi – „Policijas tiesības” un „Kriminālistika un operatīvās darbības teorija” netiek īstenoti ne Latvijā, ne tuvākajās pierobežas valstīs. Šo tiesību zinātnes apakšnozaru ieviešanu DU noteica likvidētās Latvijas Policijas akadēmijas (2009. gada 30. jūnijā

9 Ostrovska, I., Boroņenko, V. (2004). Jaunatne ceļā no izglītības uz darba tirgu. Daugavpils: DU akadēmiskais apgāds Saule.

Ministru kabineta rīkojums Nr. 442 par Latvijas Policijas akadēmijas likvidāciju10) vadošo mācībspēku (prof. Jānis Ivančiks (1946-2018), Dr. iur., prof. Ziedonis Rags (1944-2016), Dr.iur., prof. Vitolds Zahars, Dr. iur., asoc. prof., Zenons Indrikovs, Dr. iur., asoc. prof. Aleksandrs Matvejevs u.c.) darba gaitu uzsākšana DU. Šie akadēmiskā personāla pārstāvji nodrošināja savu unikālo zināšanu un pieredzes nodošanu studējošajiem.

Doktora studijas policijas tiesību un kriminālistikas un operatīvās darbības teorijas apakšvirzienos veido metodoloģisko bāzi kvalitatīvām studijām DU īstenotajai pirmā līmeņa studiju programmai “Civilā drošība un aizsardzība”, kura tiek īstenota trīs specializācijās: policijas darbs, organizāciju drošība un penitenciārais darbs.

# Studiju virziena mērķi un to atbilstība Daugavpils Universitātes darbības jomai.

Studiju virziena „Tiesību zinātne” mērķis ir nodrošināt kvalitatīvas uz tiesību zinātni balstītas studijas, kuru apguves rezultātā studējošie būtu spējīgi veikt nozares profilam atbilstošas darbības saskaņā ar starptautiskajiem, Eiropas Savienības un nacionālajiem normatīvajiem aktiem, kā arī zinātnes nozarei aktuālus un nozīmīgus pētījumus.

Studiju virziena turpmākās attīstības stratēģija balstās uz ilgtspējīgu studiju virziena, kas iekļauj sevī visu līmeņu studiju programmas funkcionēšanu.

Viens no DU stratēģiskās attīstības virzieniem bija promocijas padomes “Tiesību zinātne” izveide, kas ir likumsakarīgs turpinājums doktora studiju programmas “Juridiskā zinātne” īstenošanai.

Novērtējot studiju virziena mērķi un tā atbilstību DU stratēģijai, var secināt, ka tas ir veidoti pēctecīgi un loģiski, sistemātiski un sekmē studiju virziena turpmāko attīstību un pilnveidošanu.

Studiju virziena “Tiesību zinātne” ietvaros tiek attīstīta akadēmiskās un profesionālās izglītības un zinātnes nozare, kas īsteno reģionam un starptautiskajam darba tirgum nepieciešamo konkurētspējīgu speciālistu sagatavošanu.

Studiju virziena “Tiesību zinātne” programmu saturs tiek pilnveidots, reaģējot uz laikmetīgajiem izaicinājumiem darba tirgū un Latvijas un Eiropas Savienības aktualitātēm tiesību jomā. Pretēji apgalvojumiem par juristu pārprodukciju valstī, programmu absolventiem nerodas problēmu ar nodarbinātību. To apliecina arī Latvijas Bankas pētījums (Krasnopjorovs, 2013) un Ekonomikas ministrijas darba tirgus ziņojums (26.lpp).11

10 https://likumi.lv/doc.php?id=194578

11https://[www.delfi.lv/news/versijas/olegs-krasnopjorovs-ekonomistu-parprodukcija-realitate-vai-](http://www.delfi.lv/news/versijas/olegs-krasnopjorovs-ekonomistu-parprodukcija-realitate-vai-)

mits.d?id=43749026

Jaunākie publiskie pētījumi šajā jomā netika veikti. Austrumlatvijas reģiona darba devēji pastāvīgi interesējas par perspektīviem studējošajiem. Lielākā daļa studējošo darba attiecības uzsāk jau bakalaura studiju programmas otrajā un trešajā studiju gadā. Gandrīz visi maģistra studiju programmā studējošie jau strādā ar tiesību nozari saistītās profesijās.

# Studiju virziena SVID analīze attiecībā uz izvirzītajiem mērķiem.

Novērtējot studiju virziena „Tiesību zinātne” līdzšinējo attīstību, esošo situāciju un programmas perspektīvas, studiju virziena padome izvērtē gan studiju programmu saturu kopumā, gan atsevišķu studiju kursu saturu un nodrošinājumu, analizē studiju procesa organizāciju un risina ar programmas attīstības plānošanu saistītos jautājumus.

Ikgadējā pašnovērtēšanas procesā, balstoties uz studiju virziena realizācijas formālo rādītāju analīzi un ņemot vērā studentu un absolventu (2013.g. – 2019.g.) aptauju rezultātus, kā arī vērtējot ārējo faktoru attīstības virzienu un dinamiku, studiju virziena vadība veic SVID analīzi un iezīmē studiju virziena stiprās puses, vājās puses, iespējas un potenciālos draudus, lai prognozētu studiju virziena turpmāko attīstību un nodrošinātu tā pilnveidošanu (skat 1. tabulā).

**Studiju virziena SVID analīze**

|  |  |
| --- | --- |
| **Stiprās puses** | **Vājās puses** |
| ***studiju virziens***   * skaidri studiju virziena ietvaros īstenojamo programmu mērķi, uzdevumi un stratēģija; * bakalaura studiju programma ir atpazīstama reģiona vidusskolu absolventu vidū un ir viena no pieprasītākajām bakalaura studiju programmām DU; * lielākā daļa bakalaura programmas absolventu sekmīgi turpina studijas studiju virziena „Tiesību zinātne” maģistrantūrā DU un citās Latvijas augstskolās; * studiju virzienā ir pārstāvēti visi trīs augstākās izglītības līmeņi (bakalaura, maģistra un doktora); * ir sava promocijas padome “Tiesību zinātnē” un izveidota kopīga tiesību nozares profesoru padome ar Rīgas Stradiņa universitāti un Biznesa augstskolu   „Turība”. | ***studiju virziens***   * studentu nepietiekamās svešvalodu zināšanas un dalība starptautiskās sadarbības un mobilitātes pasākumos; * akadēmiskā personāla nepietiekamās svešvalodu zināšanas. |
| ***studiju process*** | ***studiju process*** |

|  |  |
| --- | --- |
| * nodrošināta iespēja iegūt pilnvērtīgu profesionālo augstāko izglītību tiesību zinātnē; * studiju un zinātniski pētnieciskā darba integrācija; * optimāla studiju materiāli tehniskā bāze un nodrošinājums ar kvalificētiem mācībspēkiem; * iespēja apgūt padziļinātas zināšanas un iepazīties ar jaunākajām atziņām tiesību zinātnē un tās apakšnozarēs; * studiju process orientēts uz izpratni, zināšanu izmantošanu problēmsituāciju risināšanai un analītisko prasmju attīstīšanu, nevis uz liela apjoma faktiskā materiāla apguvi; * studējošie tiek iesaistīti struktūrvienību zinātniski pētnieciskajā darbā, viņu veiktie pētījumi tiek aprobēti akadēmiskajā vidē; * plašas iespējas izmantot starptautiskās recenzējamo zinātnisko izdevumu u.c. bibliotēku elektronisko datu bāzi. | · grūtības piesaistīt ārzemju vieslektorus nekonkurētspējīgā atalgojuma un augstu valsts valodas zināšanu līmeņa prasību dēļ. |
| ***Studējošie***   * augsta motivācija studēt izvēlētajā specialitātē; * iesaistīšanās programmas kvalitātes novērtēšanā un satura pilnveidē; * studentu ieinteresētība savu pētījumu rezultātu prezentēšanā un aprobēšanā zinātniskajos forumos un konferencēs; * studentu rotācija pēc katras sesijas rezultātiem un konkurence par valsts finansētajām budžeta vietām, kas paaugstina studējošo motivāciju un sekmības līmeni. | ***Studējošie***   * imatrikulēto studējošo priekšzināšanu atšķirības; * nepietiekama studējošo mobilitāte maģistra un doktora studiju programmās; * studējošo darbs paralēli studijām, kas ietekmē studiju kvalitāti un iesaisti izejošās mobilitātes programmās. |
| ***Personāls***   * augsta zinātniskā kvalifikācija atbilstoši Augstskolu likuma prasībām; * liels docētāju īpatsvars ar doktora grādu, vairums docētāju ir pieredzējuši nozares profesionāļi (studiju virziena “Tiesību zinātne” programmu īstenošanā piedalās pieredzējuši un augsti kvalificēti mācībspēki, | ***Personāls***   * augstskolu akadēmiskā personāla efektīvai darbībai neatbilstoša atalgojuma sistēma; * docētāju lielā darba slodze, kas ierobežo laiku pētniecībai un iesaistei izejošās mobilitātes programmās; |

|  |  |
| --- | --- |
| visiem ievēlētajiem tiesību zinātnes nozares docētājiem ir doktora grāds tiesību zinātnē, 5 studiju virzienā iesaistītajiem mācībspēkiem ir LZP eksperta statuss tiesību zinātnē;   * augsts, reģiona specifikai atbilstošs, docētāju pētnieciskais potenciāls drošības jautājumos; * cieša tiesību, psiholoģijas un ekonomikas virzienu sadarbība, kas ļauj docētājiem efektīvi iesaistīties starpdisciplināros un pārrobežu pētījumos; * daudzpusīga sadarbība ar darba devējiem (vieslektoru un prakses devēju statusā, studiju virziena pārvaldībā); * savstarpējā sadarbība, koleģialitātes un tolerances principu ievērošana; * akadēmisko un profesionālo kompetenču pilnveidošana, iesaistoties pētnieciskajos projektos, publicējot savus pētījumu rezultātus un iepazīstinot ar tiem zinātnisko sabiedrību starptautiskās konferencēs. | · nepietiekams nodrošinājums ar palīgpersonālu. |
| **Iespējas** | **Draudi** |
| ***studiju virziens***   * studiju virziena attīstības stratēģijas pastāvīga pilnveidošana, ievērojot izmaiņas darba tirgū un svarīgākās attīstības tendences pasaulē, jaunu studiju kursu ieviešana; * ES finanšu instrumentu un struktūrfondu līdzekļu piesaistīšana studiju vides un kvalitātes paaugstināšanai; * sadarbības paplašināšana ar ārvalstu universitātēm; * studiju kursu nodrošināšana svešvalodās, ārvalstu studentu piesaistīšana studiju virzienā īstenojamajās programmās; * e-studiju vides attīstīšana un integrācija studiju procesā; * materiālās bāzes pilnveidošana ar mūsdienīgu literatūru un tehnisko aprīkojumu; | ***studiju virziens***   * zema sociālo zinātņu prioritāte zinātnes finansējuma sadalē; * valsts finansēto studiju vietu skaita samazināšanās; * finansējuma trūkums prakses vadītāju darba apmaksai; * nelabvēlīga demogrāfiskā situācija valstī, kas veidojās pēc 2008. gada pasaules finansiāli ekonomiskās krīzes, nosaka vidusskolu absolventu skaita samazināšanos; * potenciālo studentu aizplūšana uz ārvalstīm mazkvalificēta darba veikšanai; * zemākā līmeņa akadēmiskā personāla konkurētspējīga atalgojuma trūkums; * neprognozējamas izmaiņas augstākās izglītības sistēmā, kas neļauj veikt ilgtspējīgu |

|  |  |
| --- | --- |
| · sabiedrības informēšana par studiju iespējām, popularizējot studiju virzienu “Tiesību zinātne”. | stratēģisko studiju virziena attīstības plānošanu;  · spēcīga augstākās izglītības iestāžu konkurence studiju virziena “Tiesību zinātne” īstenošanā, kas var mazināt potenciālo studējošo skaitu DU. |

# Studiju virziena un tam atbilstošo studiju programmu vadības (pārvaldības) struktūra, tās efektivitātes analīze un novērtējums.

## Studiju virziena un tam atbilstošo studiju programmu pārvaldības struktūras efektivitātes analīze un novērtējums

Studiju virziena pārvaldības struktūra (skat. pielikumā) iekļaujas kopējā DU un SZF vadības ietvarā. Studiju virziena realizācija ikdienā tiek organizēta saskaņā ar DU vadības un SZF Domes lēmumiem, virziena attīstības stratēģiju. Studiju virziena „Tiesību zinātne” padome izvērtē studiju procesa norisi un rezultātus un iesaka pasākumus programmu pilnveidošanai un jaunāko atziņu integrēšanai studiju saturā un procesā; atbilstošajās struktūrvienībās apspriež iesniegtos priekšlikumus un ierosina izmaiņas studiju kursu apjomā, to saturā un kalendārajā izkārtojumā pa semestriem, ņemot vērā studējošo aptauju rezultātus, formālos studentu sekmības un zinātniskās darbības rādītājus, kā arī docētāju profesionālās darbības rādītājus atbilstošajās jomās (dalība zinātniskajās konferencēs, pētījumu un citos projektos, dalība lietišķajos pētījumos, publikācijas u.c.), detalizēti analizē katra studiju kursa saturu un tā pasniegšanas kvalitāti. Priekšlikumi par izmaiņām studiju kursos vai studiju programmās tiek apspriesti SZF Domē un virzīti uz DU Studiju padomi. Studiju virziena pārvaldības shēmu skatīt pielikumā.

## Studiju virziena vadītāja un studiju programmu vadītāju loma, atbildības un sadarbības ar citiem studiju programmu vadītājiem

Studiju virziena vadītājs sadarbībā ar programmu direktoriem organizē un koordinē kvalitatīvu studiju procesu studiju virzienā iekļautajās studiju programmās. Studiju virziena vadītājs ir atbildīgs par konceptuālām izmaiņām studiju virzienā, nepieciešamības gadījumā sasauc studiju virziena padomes sēdes, sadarbībā ar studiju programmu direktoriem sagatavo ikgadējo studiju virziena pašnovērtējuma ziņojumu, apkopo un analizē tajā iekļaujamo informāciju.

Programmu direktori katra studiju gada beigās plāno slodzes nākamajam studiju gadam un izsūta pieprasījumus struktūrvienībām. Katedru vadītāji ir atbildīgi par docētāja nozīmēšanu attiecīgā studiju kursa docēšanai. Gadījumā, ja studiju kursa docētājs kādu iemeslu dēļ nevar nodrošināt kādu no studiju kursiem, tad programmas direktori sadarbībā

ar katedru un citu struktūrvienību vadītājiem rod problēmas risinājumu. Vajadzības gadījumā fakultātes dekāna, DU prorektoru un rektora līmenī tiek risināts jautājums par viesdocētāja piesaisti. Studiju programmu direktori komunicē ar studējošajiem, veic uzlabojumus studiju programmās, saskaņojot tos ar studiju virziena vadītāju. Vajadzības gadījumā aktuālos jautājumus izskata studiju virziena padome un fakultātes dome.

## DU administratīvā un tehniskā personāla studiju virziena ietvaros sniegtā atbalsta novērtējums

Katrā profilējošajā katedrā un fakultātēs ir lietvedības sekretāri, kas veic studiju programmai saistošo dokumentu izstrādi un apriti, piedalās gala pārbaudījumos, protokolē tos. Katedru un fakultāšu administratīvais personāls nodrošina informāciju par studējošajiem, sekmēm, studiju programmām, docētājiem DUIS, sagatavo diplomus un diploma pielikumus. Lietvedības sekretāri sniedz informatīvo atbalstu studējošajiem, docētājiem un studiju programmu direktoriem. Informācijas un komunikācijas tehnoloģiju centra datortīklu administratori un tehniskie speciālisti sniedz atbalstu docētājiem, nodrošinot IT izmantojumu studiju procesā, konferenču un zinātnes komunikācijas pasākumu organizēšanas laikā. Administratīvais un tehniskais personāls veic arī citus pienākumus savas kompetences ietvaros.

DU administratīvā un tehniskā personāla studiju virziena ietvaros sniegtā atbalsta novērtējums ir pozitīvs. Fakultātē tiek nodrošināta efektīva komunikācija un sistemātiska informācijas aprite. Studējošie ir informēti par to, kur vērsties, ja radušies jautājumi vai nepieciešama palīdzība.

# Studējošo uzņemšanas prasību un sistēmas raksturojums un novērtējums.

## Studējošo uzņemšanas prasību un sistēmas raksturojums un novērtējums.

Uzņemšanas process DU tiek nodrošināts saskaņā ar “Uzņemšanas noteikumiem pilna un nepilna laika pamatstudijām”, ko katru gadu no jauna apstiprina DU Senāts atbilstoši studiju programmu licencēm un akreditācijas lapām Studiju virzienu reģistrā [(http://svr.aic.lv/).](http://svr.aic.lv/)) Uzņemšanas noteikumi katru studiju gadu tiek aktualizēti saskaņā ar Augstskolu likumu, Ministru kabineta 2006. gada 10. oktobra noteikumiem Nr. 846 „Noteikumi par prasībām, kritērijiem un kārtību uzņemšanai studiju programmās” un DU Satversmi. Uzņemšanas noteikumi DU ir izstrādāti atbilstoši dažādu līmeņu studijām, atsevišķi pieejami “Uzņemšanas noteikumi pilna laika studijām ārvalstniekiem”.

Uzņemšanas procesu papildus regulē un pirms tā uzsākšanas ar DU Senāta lēmumu tiek apstiprinātas “Pilna un nepilna laika studiju iespējas”, “DU uzņemšanas norise”, reģistrācijas maksa, studiju maksa programmās, studiju vietu skaits uzņemšanai. Senāts apstiprina konkursa norises termiņus un izsludina uzņemšanu.

“DU Uzņemšanas noteikumi” un “Studiju iespējas” nosaka prasības personām, kuras vēlas studēt DU, universitātes un šīs personas savstarpējas tiesības un pienākumus uzņemšanas

procesā, satur informāciju par konkrēta akadēmiskā gada studiju programmām un studiju formām, par papildus prasībām reflektantu iepriekšējai izglītībai, sagatavotībai vai īpašai piemērotībai konkrētajām studijām, par konkursa vērtēšanas kritērijiem. Uzņemšana DU studiju programmās ietver reflektantu reģistrāciju studijām, konkursa norisi uz studiju vietām, konkursa rezultātu izziņošanu, studiju līguma noslēgšanu un ierakstīšanu studējošo sarakstā (imatrikulāciju).

Uzņemšanu DU studiju programmās nodrošina DU Uzņemšanas komisijas sekretariāts. Uzņemšanas komisija nosaka un apstiprina konkursa rezultātus. Uzņemšanas komisija var arī apstiprināt Uzņemšanas vietas un veikt to pārdali.

Uzņemšanas komisijas un Uzņemšanas komisijas sekretariāta pienākumi noteikti dokumentā “Personas un DU savstarpējie pienākumi un tiesības uzņemšanas procesā”.

DU Uzņemšanas komisijas lēmumu par konkursa rezultātiem var apstrīdēt atbilstoši DU izstrādātajai “Kārtībai, kādā persona var apstrīdēt un pārsūdzēt ar uzņemšanu studiju programmā saistītus lēmumus Daugavpils Universitātē”. DU uzņemšanas procedūra un informācija par to tiek īstenota efektīvi un caurskatāmi. Uzņemšanas laikā DU foajē 1. stāvā ir izvietoti informatīvie stendi, tiek sniegtas konsultācijas klātienē, telefoniski un ar e-pasta starpniecību, jāpiebilst, ka vairums potenciālo studentu par uzņemšanas jautājumiem sazinās, izmantojot DU kontus sociālajos tīklos.

## Iepriekš iegūtās formālās un neformālās izglītības atzīšanas iespējas studiju virziena ietvaros.

Saskaņā ar “Augstskolu likuma” 592. panta piekto daļu, 593. panta otro daļu un “Ārpus formālās izglītības apgūto vai profesionālajā pieredzē iegūto kompetenču un iepriekšējā izglītībā sasniegtu studiju rezultātu atzīšanas noteikumiem” DU ir izstrādāts un darbojas “Nolikums par ārpus formālās izglītības apgūto vai profesionālajā pieredzē iegūto kompetenču un iepriekšējā izglītībā sasniegtu studiju rezultātu atzīšanu Daugavpils Universitātē”. Visbiežāk tiek pielīdzināta ārpus formālajā izglītībā apgūtā pieredze (dalība semināros, apmācībās, profesionālās pilnveides kursos, u.tml.). Nolikumā noteiktā procedūra tiek īstenota pa posmiem, sadarbojoties ar fakultātes atbildīgo personu. Lēmumu par atzīšanu pieņem vērtēšanas un pārbaudījumu komisija.

# Studējošo sasniegumu vērtēšanā izmantoto metožu un procedūru novērtējums.

Atkarībā no mācību formas un metodēm docētājs izvēlas vērtēšanas formas un kritērijus. Docētāji piedāvā analizēt un izvērtēt darba vērtēšanas kritērijus. Liela daļa rezultātu pieprasa no studējošā ne tikai demonstrēt zināšanas, bet arī praktiski analizēt apgūtu vielu, sasaistot to ar ikdienas dzīvi un esošo pieredzi. Tāpēc nozīmīga loma ir semināriem un praktiskajām nodarbībām. Praktiskajās nodarbībās individuālo vai grupu darba prezentāciju laikā, studējošie, izsakot savu viedokli pilnveido analītiskās prasmes. Darbojoties šādā veidā, tiek uzturēts pastāvīgs dialogs ar apkārtējiem partneriem - studējošie apzinās pastāvošo viedokļu daudzveidību un bagātina cits cita pieredzi.

Praktisko prasmju un kompetenču apgūšanas studiju kursos īpaša uzmanība tiek pievērsta integratīvas refleksijas attīstībai. Refleksija veicina studējošo profesionālo prasmju apgūšanas stabilizāciju, kā arī sekmē pašizziņu un pašaktualizāciju. Tāpēc šajos gadījumos īpaši motivējoša nozīme studiju procesā ir studiju rezultātu formatīvai vērtēšanai. Tieši formatīvās vērtēšanas ietvaros studējošie izprot pieļautās kļūdas un pilnveido apgūto kompetenci, jo formatīvā vērtēšana sniedz studējošajiem atgriezenisko saikni par to, ka tiek apgūtas zināšanas.

Līdzās formatīvajai vērtēšanai docētāji izmanto arī summatīvo vērtēšanu. Summatīvā vērtēšana veidojas starppārbaudījumu atzīmju izlikšanas gadījumā. Studiju kursa noslēgumā notiek ieskaite ar atzīmi vai eksāmens. Gala pārbaudījums notiek mutvārdos, rakstiski, sasniegumu testa veidā.

Ar sekmju vērtēšanas kritērijiem, nosacījumiem un saistošajām procedūrām studējošie var iepazīties studiju programmas kursu aprakstos.

# Akadēmiskā godīguma principu un to ievērošanas mehānismu, kā arī iesaistīto pušu informēšanas veidu raksturojums un novērtējums.

“Daugavpils Universitātes darbinieku un studējošo ētikas kodekss” nosaka DU darbinieku un studējošo ētiskas rīcības vadlīnijas. Kodeksā ir noteikts, ka studējošie atbalsta un uztur akadēmisku un profesionālu godīgumu, nepieļauj plaģiātu, norakstīšanu, citu intelektuālā īpašuma negodprātīgu izmantošanu vai krāpšanos, savukārt, akadēmiskais personāls savlaicīgi, godprātīgi un taisnīgi novērtē studējošo darbu, atbalsta un uztur akadēmisku un profesionālu godīgumu, neradot nosacījumus akadēmiskā negodīguma izpausmēm, seko līdzi studentu darba izstrādes procesam, nepieļauj plaģiātu, norakstīšanu, citu intelektuālā īpašuma negodprātīgu izmantošanu vai cita veida krāpšanos.

Akadēmiskā godīguma principu ieviešanā DU tiek izmantotas “Akadēmiskā godīguma vispārējās vadlīnijas”12, kas palīdz veidot vienotu izpratni par godīguma jautājumiem zinātnē un uzņēmējdarbībā. 2019. gada 28. oktobrī ESF SAM 8.2.3.0/18/A/010 projekta “Daugavpils Universitātes pārvaldības un vadības kompetenču pilnveidošana” ietvaros DU darbiniekiem tika organizēts mācību kurss “Akadēmiskā integritāte” 6 h apjomā.

DU ir izstrādāta un tiek ievērota “Noslēguma darbu iesniegšanas kārtība plaģiātisma kontrolei Daugavpils Universitātē”, kas paredz obligātu studiju noslēguma darbu elektronisko versiju iesniegšanu un glabāšanu Daugavpils Universitātes Informatīvajā sistēmā un nodrošina iespēju salīdzināt studējošo noslēguma darbus ar iepriekšējos gados aizstāvēto darbu kopu. Studiju kursos, kas paredz zinātnisko pētījumu metodoloģijas

12<http://www.academicintegrity.eu/wp/wpcontent/uploads/2019/10/RED_Guidelines_RTU_VS_a>

mended\_v2.pdf [pārlūkots 12.12.2019.]

apguvi, tiek pievērsta pastiprināta uzmanība akadēmiskā godīguma principu ievērošanai noteiktās nozares pētniecībā.

# Tīmekļa vietnes, kurās tiek publicēta informācija par studiju virzienu un atbilstošajām studiju programmām.

**Informācija par studiju virziena “Tiesību zinātne” studiju programmām vienkopus atrodama šeit:** <https://du.lv/fakultates/socialo-zinatnu-fakultate/studiju-programmas/>

## Studiju virziena “Tiesību zinātne” pašnovērtējuma ziņojumi ik gadu tiek publicēti šeit:

https://du.lv/studijas/studiju-kvalitates-novertesanas-centrs/pasnovertejuma-zinojumi/

Par tīmekļvietnē pieejamās informācijas atbilstību oficiālajos reģistros pieejamajai informācijai ir atbildīga Starptautisko un sabiedrisko attiecību daļa.

**2. IEKŠĒJĀS**

**KVALITĀTES**

**NODROŠINĀŠANAS**

**SISTĒMAS**

**EFEKTIVITĀTE**

# Iekšējās kvalitātes nodrošināšanas sistēmas efektivitātes novērtējums studiju

virziena ietvaros.

Iekšējās kvalitātes nodrošināšanas sistēmas efektivitātes novērtējums studiju virziena ietvaros

Studiju virziena “Tiesību zinātne” iekšējās kvalitātes nodrošināšanas sistēma tiek realizēta atbilstoši DU īstenotajai praksei. Sistēma ir vērtējama kā efektīva, pārskatāma un saskaņota ar studiju virziena “Tiesību zinātne” mērķiem. DU studiju kvalitātes īstenošanas shēmu skat. sadaļā "Citi pielikumi", Pielikums Nr. 2.

Efektīvai studiju iekšējās kvalitātes nodrošināšanas sistēmas ieviešanai studiju virziena “Tiesību zinātne” ietvaros tiek veiktas šādas darbības:

Studiju virziena “Tiesību zinātne” iekšējās kvalitātes kontroli veic studiju virziena padome un Tiesību katedras mācībspēki. Virziena attīstības plāna un studiju kvalitātes uzlabošanas pasākumu apspriešana un izvērtēšana notiek katra studiju gada beigās studiju virziena “Tiesību zinātne” padomes sēdē.

Studiju programmas direktori sadarbībā ar Tiesību katedras vadītāju, akadēmisko personālu un studiju virziena padomes locekļiem veic studiju procesa stratēģisko plānošanu un īstenošanu. Tiesību katedrā notiek izmaiņu studiju kursu apjomā, to saturā un kalendārajā izkārtojumā pa semestriem apspriešana un virzīšana izskatīšanai SZF Domē.

Reizi studiju gadā studiju virziena “Tiesību zinātne” vadītājs sadarbībā ar programmas direktoriem sagatavo studiju virziena pašnovērtējuma ziņojumu par iepriekšējo studiju gadu. Studiju virziena padomes sēdēs tiek apspriesta jaunākā metodiskā literatūra un publikācijas. Studiju virziena vadītājs apkopo un izplata docētājiem studiju kursu īstenošanas metodiskos ieteikumus, kas izstrādāti, apkopojot un analizējot aktualitātes nozares priekšmetu metodikā.

Studiju virziena ietvaros 1 reizi studiju gadā tiek realizētas studējošo, absolventu un darba devēju aptaujas.

Daļa studiju virzienā “Tiesību zinātne” iesaistīto mācībspēku veic ne tikai akadēmisko darbību, bet arī profesionālo juristu, tiesnešu, zvērinātu advokātu darbību, kas nodrošina studiju programmu atbilstību aktuālajām tendencēm darba tirgū.

# Studiju programmu izstrādes un pārskatīšanas sistēmas un procesu analīze un

novērtējums.

Jaunas studiju programmas izstrādāšana tiek uzsākta vismaz vienu studiju gadu pirms studiju programmas īstenošanas uzsākšanas vai saskaņā ar „Daugavpils Universitātes studiju programmu attīstības un konsolidācijas plānu” un „Daugavpils Universitātes Pedagogu izglītības attīstības plānu 2018 – 2023”, vai citiem studiju procesu reglamentējošiem dokumentiem.

Jaunas studiju programmas izstrāde notiek saskaņā ar 2018. gada 11. decembra Ministru kabineta noteikumiem Nr. 795 „Studiju programmas licencēšanas noteikumi” un DU “Nolikumu par studiju virzienu un programmu” ([http://du.lv/wp-](http://du.lv/wp-content/uploads/2015/12/Nolikums_par_studiju_virzienu_un_progr_du.doc) [content/uploads/2015/12/Nolikums\_par\_studiju\_virzienu\_un\_progr\_du.doc](http://du.lv/wp-content/uploads/2015/12/Nolikums_par_studiju_virzienu_un_progr_du.doc))

|  |  |
| --- | --- |
| **Jaunu studiju programmu izstrādes process** | |
| **Iesaistītās puses** | **Darbība** |
| Fakultātes struktūrvienības,  fakultātes Dome,  atbildīgais par studiju programmas izveidi | Fakultāšu struktūrvienības iesniedz fakultātes Domei ierosinājumu par studiju programmas izveidi. Ierosinājumam pievieno izrakstu no struktūrvienības sēdes protokola, norādot informāciju par programmu (studiju programmas nosaukumu, atbildīgo par studiju programmas izveidi, studiju programmas aktualitātes pamatojumu, studiju programmas apjomu, studiju programmas īstenošanas ilgumu, studiju veidu, formu, īstenošanas valodu, uzņemšanas prasības, iegūstamo grādu, piešķiramo profesionālo kvalifikāciju vai grādu un profesionālo kvalifikāciju nosaukumus). |
| Studiju virziena padome,  atbildīgais par studiju programmas izveidi | Studiju virziena padome uzrauga jaunās studiju programmas izstrādes gaitu, nepieciešamības gadījumā sasaucot Studiju virziena padomes sēdes, lai apspriestu studiju programmas saturu, nodrošinājumu u.c. jautājumus. Atbildīgais par studiju programmas izveidi izstrādā studiju programmas raksturojumu un visus tā pielikumus. |
| Atbildīgais par studiju programmas izveidi,  SKNC,  Fakultātes dome, Studiju padome, Senāts,  studiju prorektors, | Gatavu studiju programmas raksturojumu kopā ar visiem pielikumiem atbildīgais par studiju programmas izveidi iesniedz izskatīšanai SKNC. Pēc SKNC veiktā studiju programmas kvalitātes izvērtējuma un atbilstības pārbaudes normatīvajiem dokumentiem, tā tiek izskatīta fakultātes domē un Studiju padomē. Lēmumu par studiju programmas iesniegšanu licencēšanai pieņem Senāts.  Pēc studiju programmas apstiprināšanas 1 mēneša laikā tā tiek iesniegta licencēšanai Akadēmiskās informācijas centrā. Atbildīgais par studiju programmas izstrādi sadarbībā ar SKNC un studiju prorektoru organizē licencēšanas ekspertu komisijas vizīti DU. |

|  |  |
| --- | --- |
| Akadēmiskās informācijas centrs. |  |

Lai nodrošinātu studiju programmu atbilstību tautsaimniecības vajadzībām, aktuālajiem normatīvajiem dokumentiem vai veiktu to uzlabošanu, sistemātiski tiek organizēti studiju programmu pilnveides un pārskatīšanas procesi. To regularitāte ir atkarīga no veicamo izmaiņu nepieciešamības un nozīmības pakāpes.

|  |  |
| --- | --- |
| **Studiju programmu pārskatīšanas process** | |
| **Iesaistītās puses** | **Darbība** |
| Programmas direktors,  profilējošā katedra,  fakultātes dome, Studiju padome. | Studiju programmas direktors rosina izmaiņas studiju programmā (kursu nodrošinājumā, izmaiņas KP, jaunu studiju kursu ieviešana, u.c. izmaiņas, kas nepārsniedz 20% no kopējā studiju programmas apjoma saskaņā ar Ministru kabineta noteikumu Nr. 793 „Studiju virzienu atvēršanas un akreditācijas noteikumi” 2.3.4 punktu13) Izmaiņas tiek izskatītas katedras sēdē, fakultātes domē, lēmumu pieņem Studiju padome.  Regularitāte – pēc nepieciešamības vai vismaz 1 reizi studiju gadā. |
| Programmas direktors, |  |
| SKNC, |  |
| profilējošā katedra, | Studiju programmā nepieciešamas izmaiņas, kas veicamas saskaņā ar Ministru kabineta noteikumiem Nr. 793 „Studiju virzienu atvēršanas un akreditācijas noteikumi”. |
| fakultātes dome, Studiju padome,  Senāts, | Studiju programmas direktors sadarbībā ar SKNC veic nepieciešamo izmaiņu pieteikuma izstrādi. Pieteikumu izskata katedras sēdē, fakultātes domē, Studiju padomē, to apstiprina Senāts. Pēc apstiprināšanas izmaiņu pieteikums tiek iesniegts Akadēmiskās informācijas centrā. Studiju programmas direktors sadarbībā ar SKNC un studiju prorektoru organizē eksperta vizīti DU. |
| studiju prorektors, | Regularitāte – pēc nepieciešamības. |
| Akadēmiskās informācijas centrs. |  |

## Atgriezeniskās saites iegūšanas un sniegšanas mehānisms (darbā ar studējošajiem, absolventiem un darba devējiem).

Lai studiju programmas izveide atbilstu darba tirgus prasībām, īpaši nozīmīga ir no studējošajiem un absolventiem iegūtā atgriezeniskā saite. Studējošie un absolventi izvērtē studiju programmas norisi, kā arī iegūto zināšanu, prasmju un kompetenču pielietojamību

13 <https://likumi.lv/ta/id/303956-studiju-virzienu-atversanas-un-akreditacijas-noteikumi>

profesionālajā darbībā, tādējādi atgriezeniskā saite kļūst par vērtīgu studiju procesa pilnveides elementu.

SKNC katra studiju gada noslēgumā organizē studējošo aptauju, kuras rezultāti sniedz informāciju par studiju kvalitātes un ar to saistīto aspektu novērtēšanu. Studējošo aptauja ir pieejama e-vidē. Ir izstrādātas arī absolventu un darba devēju aptaujas anketas.

Balstoties uz studējošo, absolventu un darba devēju aptauju rezultātiem tiek veikta studiju programmu satura pārskatīšana un pilnveide. Uz visiem anketās izteiktajiem pamatotajiem viedokļiem, ieteikumiem un aizrādījumiem reaģē studiju programmu direktors, nepieciešamības gadījumā izskatot jautājumus studiju virzienu padomē. Pēc izmaiņu veikšanas studiju programmas saturā, studiju programmas direktors informē visas iesaistītās puses (studējošos, docētājus, darba devējus, absolventus), tādējādi nodrošinot atgriezenisko saiti.

Atgriezeniskās saites iegūšanas un sniegšanas mehānisms (darbā ar studējošajiem, absolventiem un darba devējiem).

Lai studiju programmas izveide atbilstu darba tirgus prasībām, īpaši nozīmīga ir no studējošajiem un absolventiem iegūtā atgriezeniskā saite. Studējošie un absolventi izvērtē studiju programmas norisi, kā arī iegūto zināšanu, prasmju un kompetenču pielietojamību profesionālajā darbībā, tādējādi atgriezeniskā saite kļūst par vērtīgu studiju procesa pilnveides elementu.

SKNC katra studiju gada noslēgumā organizē studējošo aptauju, kuras rezultāti sniedz informāciju par studiju kvalitātes un ar to saistīto aspektu novērtēšanu. Studējošo aptauja ir pieejama e-vidē. Ir izstrādātas arī absolventu un darba devēju aptaujas anketas.

Balstoties uz studējošo, absolventu un darba devēju aptauju rezultātiem tiek veikta studiju programmu satura pārskatīšana un pilnveide. Uz visiem anketās izteiktajiem pamatotajiem viedokļiem, ieteikumiem un aizrādījumiem reaģē studiju programmu direktors, nepieciešamības gadījumā izskatot jautājumus studiju virzienu padomē. Pēc izmaiņu veikšanas studiju programmas saturā, studiju programmas direktors informē visas iesaistītās puses (studējošos, docētājus, darba devējus, absolventus), tādējādi nodrošinot atgriezenisko saiti.

# Studējošo sūdzību un priekšlikumu iesniegšanas procedūras un/ vai sistēmas raksturojums.

Studējošo sūdzību un priekšlikumu iesniegšana un izskatīšana ir būtiska studiju kvalitātes sistēmas komponente. Lai nodrošinātu studiju kvalitātes uzlabošanu, ir nepieciešams analizēt procesus, iegūt skaidru sūdzību iemeslu izklāstu un nodrošināt atgriezenisko saiti ar sūdzības vai priekšlikuma iesniedzēju.

## Studējošo sūdzību un priekšlikumu iesniegšanas procedūras un sistēmas

Studējošie ir tiesīgi iesniegt sūdzības un priekšlikumus studiju programmas direktoram, profilējošās struktūrvienības vadītājam, dekānam, prorektoriem un rektoram. Sūdzības un priekšlikumi atkarībā no to nozīmības pakāpes tiek pieņemti mutiski, rakstiski un elektroniski.

Sūdzības un priekšlikumi tiek pieņemti individuāli vai kolektīvi, atklāti (identificiējot identitāti) unanonīmi. Iesniegumu noformēšana un pieņemšana DU tiek īstenota saskaņā ar “Iesniegumu likumā” noteikto kārtību. Iesniegumus par iespējamiem „DU Ētikas kodeksa” normu pārkāpumiem, tajā skaitā rīcību vai uzvedību ārpus DU, ja tādējādi ir ietekmēts DU prestižs, var iesniegt DU akadēmiskais, administratīvais un vispārējais personāls, studējošie. Studējošo vārdā iesniegumu var iesniegt Studentu padome, kas sūdzības izskatīšanas gaitā var uzstāties kā studējošā pārstāvis.

Studējošo un akadēmiskā personāla iesniegumus par Satversmē noteikto akadēmisko brīvību un tiesību ierobežojumiem un pārkāpumiem izskata DU Akadēmiskā šķīrējtiesa.

## Atklātu sūdzību un priekšlikumu iesniegšana

DU studējošie var iesniegt atklātas sūdzības un priekšlikumus brīvā formā vai saskaņā ar procedūrām, kas noteiktas DU iekšējos normatīvajos aktos.

## Anonīmu sūdzību un priekšlikumu iesniegšana

DU ir pieejami šādi sūdzību iesniegšanas instrumenti:

SKNC izveidotā tīmekļa vietnē pieejamā sadaļa <http://sknc.mozello.lv/sniegt-ieteikumu/>; Studentu padomes izveidotā uzticības anketa – [https://ej.uz/1jjg.](https://ej.uz/1jjg)

Anonīmās sūdzības tiek saņemtas elektroniski, pēc izskatīšanas un sūdzības satura analīzes SKNC veic pārrunas ar iesaistītajām pusēm un nepieciešamības gadījumā īsteno studiju kvalitātes monitoringu. Līdzšinējā praksēanonīmu sūdzību izskatīšanā SKNC cieši sadarbojas ar Studentu padomi, veicot situācijas izpēti un nepieciešamos pasākumus studiju kvalitātes uzlabošanai, jo saskaņā ar „Daugavpils Universitātes Studentu padomes nolikumu” Studentu padomei ir tiesības pieprasīt un saņemt informāciju no jebkuras DU struktūrvienības par visiem tās kompetencē esošiem jautājumiem, kas skar studējošo intereses.

Lai izskatītu ar uzņemšanu saistītas sūdzības, DU darbojas „Kārtība, kādā persona var apstrīdēt un pārsūdzēt ar uzņemšanu studiju programmā saistītus lēmumus Daugavpils Universitātē”, saskaņā ar kuru persona var apstrīdēt Uzņemšanas komisijas lēmumu par konkursa rezultātiem, iesniedzot iesniegumu DU rektoram septiņu darba dienu laikā pēc konkursa rezultātu publiskošanas.

Saskaņā ar „Nolikumu par studijām Daugavpils Universitātē” studējošie ir tiesīgi iesniegt fakultātes dekānam motivētu apelāciju par eksāmena rezultātiem vienas darba dienas laikā pēc to paziņošanas. Apelāciju triju darba dienu laikā izskata ar dekāna lēmumu izveidota komisija, piedaloties eksaminētājam un attiecīgās katedras vadītājam.

## Informācijas pieejamība

Visi iekšējie normatīvie akti, saskaņā ar kuriem studējošie var iesniegt sūdzības un priekšlikumus, ir publiski pieejami DU mājas lapā. Studējošie var saņemt informāciju, vēršoties pie studiju programmas direktora, dekāna, SKNC un Studentu padomē.

## Atgriezeniskā saite sūdzību un priekšlikumu izskatīšanā

SKNC koordinē studējošo sūdzību un priekšlikumu izskatīšanu, nepieciešamības gadījumā organizē ekspresaptaujas (piem., par 2018./2019. gada studiju gada sākumā vēlamo DU Bibliotēkas darba laiku, brīvās izvēles studiju kursiem, u.c.), īsteno studiju kvalitātes monitoringu, apmeklējot nodarbības un veicot pārrunas ar studējošajiem un akadēmisko personālu, lai nodrošinātu pilnvērtīgu konflikta vai problēmas analīzi.

Kopš 2013. gadā SKNC ir saņemtas mutiskas un rakstiskas sūdzības par studiju kvalitāti (piem., studiju kursa aprakstā norādīto prasību kredītpunktu ieguvei un studējošo zināšanu un prasmju pārbaudes formu neatbilstību studiju procesa īstenošanā, priekšlikumi nodarbību saraksta sastādīšanai, bibliotēkas darba laika izmaiņas, komunikācijas problēmas, u.c. jautājumi).

Visas sūdzības un priekšlikumi vienmēr tiek pārrunāti ar iesaistītajām pusēm. Sūdzību un priekšlikumu izskatīšanā piedalās studiju programmas direktors un nepieciešamības gadījumā

– studiju virziena vadītājs un studiju prorektors. Pēc situācijas analīzes tiek rasti iespējamie risinājumi, studējošie vienmēr ir informēti par sūdzības un/vai priekšlikumu izpildi, SKNC sniedz konsultācijas studiju kvalitātes jautājumos.

**Līdzšinējā prakse sūdzību izskatīšanā un uzlabojumu veikšana**

|  |  |
| --- | --- |
| **Priekšlikums vai sūdzība** | **Veiktie uzlabojumi** |
| Darba laika izmaiņas DU bibliotēkā, bibliotēkas īsais darba laiks darba dienās un nepieejamība sestdienās. | Kopš 2018. gada rudens semestra mainīts DU bibliotēkas darba laiks:  Darba dienās: no plkst. 9.00 – 20.00. Sestdienās: no plkst. 10.00 – 16.00.  Studējošie par veiktajām izmaiņām sniedza pozitīvu vērtējumu. |
| Nepietiekams studiju kursa docēšanas līmenis. | Pamatojoties uz studējošo aptaujās izteiktajām sūdzībām par nepietiekamu studiju kursa docēšanas līmeni, 2018. gadā studiju virziena “Tiesību zinātne” padomē tika pieņemts lēmums par studiju kursa docētāja nomaiņu. Studiju kursus pārņēma cits docētājs. Studējošie par veiktajām izmaiņām sniedza pozitīvu vērtējumu. |
| Pāreja no PBSP “Tiesību zinātne” ar profesionālās kvalifikācijas “Juriskonsults” iegūšanu uz ABSP bez profesionālās kvalifikācijas iegūšanas. Studējošie izteica bažas par to, ka | Studējošajiem tika organizēta tikšanās ar Latvijas Republikas Tiesībsarga biroja pārstāvjiem un Satversmes tiesas tiesnešiem. Laika posmā no 2017. līdz 2019. gadam DU studiju virziena |

|  |  |
| --- | --- |
| absolvējot akadēmiskā bakalaura studiju programmu viņu konkurētspēja darba tirgū pazemināsies. | “Tiesību zinātne” vadība tikās ar Latvijas Tirdzniecības un Rūpniecības kameras vadību un Tieslietu ministru, mēģinot panākt valdības nostājas maiņu šajā jautājumā, taču pozitīvu rezultātu sasniegt neizdevās, un DU bija spiesta pāriet no PBSP “Tiesību zinātne” ar profesionālās kvalifikācijas “Juriskonsults” piešķiršanu īstenošanas uz ABSP “Tiesību zinātne”. |

# Informācija par Daugavpils Universitātes izveidoto statistikas datu

apkopošanas mehānismu.

DU apkopojot fizisko personu datus, vāc un apstrādā personas datus konkrētiem, skaidriem un likumīgiem nolūkiem un tikai normatīvajos aktos paredzētājā kārtībā un apjomā.

DU darbojas informatīvā sistēma DUIS, kas satur statistiskos datus un informāciju par studiju programmām, studējošajiem un docētājiem. Sistēma pieejama no DU iekšējā tīkla. Datu ievadi DUIS nodrošina studiju programmu direktori, fakultāšu lietveži; to apkopošanu un pārbaudi veic Studiju daļa. Katra mēneša beigās notiek DUIS sistēmā apkopoto datu eksports uz Valsts izglītības informācijas sistēmu (VIIS). Datu eksports tiek īstenots saskaņā ar 2019. gada 25. jūnija Ministru kabineta noteikumiem Nr. 276 „Valsts izglītības informācijas sistēmas noteikumi” (https://likumi.lv/ta/id/307796). VIIS datu eksportam tiek apkopoti DU studējošo personas dati, informācija par studējošo statusu (imatrikulēto un eksmatrikulēto studējošo skaits, viņu statusa izmaiņas, piem., piederība semestrim, studiju pārtraukumā esošie studējošie, u.tml.), u.c. saistoša informācija.

Viens no galvenajiem studiju virzienu pilnveides veicinošajiem instrumentiem ir studējošo aptaujas, ko SKNC izsludina 3 reizes gadā – 1. studiju gada studējošajiem 2 mēnešus pēc studiju uzsākšanas, pēc ziemas izlaiduma un pēc vasaras izlaiduma. Atsevišķās studiju programmās tiek organizētas studējošo aptaujas katra semestra noslēgumā. Balstoties uz aptaujās sniegtajiem datiem un informāciju, nepieciešamības gadījumā SKNC veic lekciju hospitācijas un individuālas studentu grupu aptaujas, kā arī organizē pārrunas ar docētājiem par studiju kvalitātes uzlabošanas pasākumiem.

Aptaujās iegūtie dati tiek apkopoti DU aptaujas sistēmā (Open Source Project LimeSurvey, analizēti un to rezultāti tiek ievietoti studiju virzienu pašnovērtējuma ziņojumos.

DU organizē arī absolventu un darba devēju aptaujas. Absolventu aptaujas dati satur informāciju par absolventu nodarbinātības tendencēm, apgūto studiju programmu novērtējumu un ieteikumus to uzlabošanai. Aptauja ir izstrādāta platformā Google forms

(pieejama:https://docs.google.com/forms/d/e/1FAIpQLSfqCwHx3peZ8dE- fF1exziYSZu13T-Sh33UN9kyB-XQ1PRrIA/viewform?vc=0&c=0&w=1).

Darba devēju aptaujas īsteno un to datus apkopo studiju programmu direktori. To mērķis ir gūt ieteikumus DU studiju satura pilnveidei un attīstībai.

# ESG 1. daļā iekļauto standartu integrēšanas raksturojums un novērtējums.

Izstrādājot un īstenojot virziena “Tiesību zinātne” studiju programmas, DU nepārtraukti rūpējas par standartu un vadlīniju kvalitātes nodrošināšanai Eiropas augstākās izglītības telpā integrēšanu visos studiju programmu izstrādes un īstenošanas posmos.

Kvalitātes nodrošināšanas politika. Visu līmeņu studiju virziena programmas tiek izstrādātas saskaņā ar spēkā esošo normatīvo regulējumu un tiek pilnveidotas līdz ar likumdošanas un darba tirgus pieprasījuma izmaiņām, zinātnes un prakses jaunākam atziņām. Ikviens virziena studējošais saņem nepieciešamo atbalstu un pārraudzību katrā akadēmiskās darbības solī, DU pauž stingru pārliecību akadēmiskā godīguma jautājumos. Visiem iesniegtajiem zinātniskajiem darbiem tiek veikta plaģiātisma pārbaude. DU darbiniekiem un studējošajiem tiek nodrošināta vienāda attieksme un piekļuve studijām nepieciešamajiem resursiem.

Studiju virziena “Tiesību zinātne” programmu izstrāde un apstiprināšana. Visas virziena programmas tika izstrādātas un pilnveidotas saskaņā ar virzienam saistošo tiesisko regulējumu, darba tirgus pieprasījumu, nozares attīstības tendencēm, tādējādi nodrošinot programmas atbilstību mūsdienu prasībām. Visas virziena studiju programmas ir pakļautas noteiktām apstiprināšanas un pārskatīšanas procedūrām.

Studentcentrēta mācīšanās, mācīšana un novērtēšana. Cienot studējošo daudzveidību, viņu spēju, vajadzību, personiskās un profesionālās pieredzes dažādību un apzinoties atgriezeniskās saiknes nozīmi tiek lietotas dažādas kontaktnodarbību studiju metodes, piemēram, uzlabotās lekcijas, praktiskās nodarbības, radoši semināri, studiju projekti, treniņi, grupu un individuālās supervīzijas u.tml., kas tika mērķtiecīgi integrēts visu līmeņu virziena studiju kursos.

Studentu imatrikulācija, studiju gaita, kvalifikāciju atzīšana un sertifikācija. Studentu imatrikulācijas, studiju gaitas, kvalifikācijas atzīšanas un sertifikācijas procesā tiek izmantoti savlaicīgi iepriekš apstiprināti un publiski pieejami iekšējie normatīvie akti (noteikumi, kārtības, nolikumi), kuros precīzi tiek aprakstīta un izskaidrota iepriekšminēto procesu gaita.

Mācībspēki. Virziena īstenošanai nepieciešamo mācībspēku piesaiste tiek īstenota saskaņā ar skaidrām, publiski pieejamām amata prasībām. Ikvienam studiju virziena īstenošanā iesaistītajam mācībspēkam tiek nodrošināti profesionālās pilnveides pasākumi, ka arī tiek veicinātā zinātniskā darbība, stiprinot saikni starp izglītību un zinātni un sekmētas inovācijas mācīšanas metodes un jaunu tehnoloģiju lietošana, nodrošinot nepieciešamo tehnisko aprīkojumu un iedrošinot izmantot dažādas mācīšanas metodes.

Mācību resursi un atbalsts studentiem. DU nodrošina atbilstošus un viegli pieejamus mācību līdzekļus un dažāda atbalsta pieejamību. Atbilstoši studentcentrētas izglītības nostādnēm tiek nodrošināta Studējošo servisa centra, dekanāta, katedras, bibliotēkas darbība.

Informācijas vadība. DU tiek apkopota, analizēta un vēlāk izmantota atbilstoša informācija efektīvai studiju programmu vadīšanai.

Sabiedrības informēšana. DU nodrošina sabiedrības informēšanu, regulāri publicējot skaidru, precīzu, objektīvu, aktuālu un viegli pieejamu informāciju par savu darbību, ieskaitot piedāvātās programmas un atlases kritērijus uzņemšanai tajās, kā arī par studiju programmu sagaidāmajiem mācīšanās rezultātiem un piešķiramo kvalifikāciju.

Programmu apsekošana un regulāra pārbaude. DU notiek sistemātiska un regulāra studiju programmu apsekošana un pārbaude, lai pārliecinātos, vai tiek sasniegti izvirzītie mērķi un studiju rezultāti. Studiju programmu apsekošana un regulāra pārbaude notiek saskaņā ar DU normatīvajiem aktiem.

Viens no lielākajiem izaicinājumiem – PBSP “Tiesību zinātne” veida maiņa uz akadēmisko bakalaura studiju programmu “Tiesību zinātne”. To noteica Latvijas Republikas Izglītības un zinātnes ministrijas 2017. gada 17. augusta vēstule Nr. 01-13e/3115, kurā bija norādīts, ka “IZM lūdz augstākās izglītības iestādes ņemt vērā, ka juriskonsulta profesijas standarts netiks iekļauts obligāti piemērojamo profesijas standartu un profesionālo kvalifikāciju prasību sarakstā, līdz ar to nebūs iespējams pēc studiju programmu apguves piešķirt profesionālo kvalifikāciju “juriskonsults”, un nodrošināt, ka pēdējie diplomi par juriskonsulta profesionālās kvalifikācijas piešķiršanu tiek izsniegti līdz atbilstošā studiju virziena akreditācijas termiņa beigām”. Tādējādi, DU veica izmaiņas studiju programmā, mainot profesionālā bakalaura studiju programmas veidu uz akadēmisko bakalaura studiju programmu.

**3. STUDIJU VIRZIENA RESURSI UN NODROŠINĀJUMS**

# Sniegt informāciju par Daugavpils Universitātes sistēmu studiju virziena un atbilstošo studiju programmu īstenošanai nepieciešamā finanšu nodrošinājuma noteikšanai.

Studiju virziena "Tiesību zinātne" finanšu resursus veido valsts budžeta dotācija un pašu ieņēmumi. Studiju virziena zinātnes attīstībai tiek piešķirti zinātnes bāzes attīstības līdzekļi no IZM. Zinātnes attīstībai paredzētos līdzekļus studiju virziens iegūst, pamatojoties uz docētāju zinātniskajiem sasniegumiem un rādītājiem par iepriekšējo gadu, ko izvērtē DU Zinātņu daļa. Studiju virziena docētāji var pretendēt uz publikāciju, kas indeksētas Web of Science vai SCOPUS datu bāzēs, apmaksu, kā arī saņemt atlīdzību par Hirša indeksu. Virziena studiju programmu izmaksu analīze parāda, ka tās kopumā ir rentablas. To apliecina patstāvīgais studējošo skaits visu līmeņu studiju programmās un pieprasījums pēc profesionālās izglītības, ko nodrošina PMSP "Tiesību zinātne". Finansēšanas plānu katram gadam nosaka DU budžets, kas tiek apstiprināts DU Senātā.

Studiju programmas izmaksas uz vienu studējošo skat. 5. pielikumā.

# Studiju virziena un tam atbilstošo studiju programmu īstenošanai nepieciešamais infrastruktūras un materiāltehnisko nodrošinājums.

Studiju procesa nodrošināšana studiju virzienā “Tiesību zinātne” galvenokārt notiek DU studiju korpusā Parādes ielā 1, kur atrodas SZF un ikdienā strādā studiju programmā iesaistītie docētāji. Auditorijas Parādes ielā 1 atbilst studiju procesa vajadzībām, tajās ir uzstādīts nepieciešamais tehniskais aprīkojums (datori, video projektori, multifunkcionālās ierīces, interaktīvās tāfeles), kas tiek izmantoti gan datorklasēs, gan arī citās auditorijās lekciju un semināru materiālu demonstrēšanai. Studiju procesā un patstāvīgo pētniecisko projektu realizēšanā tiek izmantota DU CISCO System Networking Local Academy datorklase ar jaunu piekļuves tehnoloģiju; DU Multimediju Centra tehniskie resursi. Ir pieejamas plašas auditorijas lekciju nodrošināšanai un mazākas telpas diskusiju, semināru un grupu darba organizēšanai.

Studējošie var izmantot vismaz 25 dažādas DU telpas: datorklases, auditorijas konsultācijām, sanāksmēm, bibliotēkas telpas literatūras analīzei, patstāvīgo un pētniecisko darbu sagatavošanai, kā arī speciāli aprīkotas telpas konferenču rīkošanai ar sinhronās tulkošanas kabīnēm.

# Sistēmas un procedūras, kuras tiek piemērotas metodiskā un informatīvā nodrošinājuma pilnveidei un iegādei.

Informācija par sistēmu un procedūrām, kuras tiek piemērotas metodiskā un informatīvā nodrošinājuma pilnveidei un iegādei.

Studiju virzienu padomēs tiek apspriesta nepieciešamās literatūras iegāde, tiek sastādīts saraksts, ko saskaņo studiju un zinātņu prorektori. Saraksts tiek iesniegts DU Budžeta komisijā. Pēc saraksta apstiprināšanas literatūra tiek iepirkta un iekļauta studiju kursu aprakstos. Ja studiju virziena ietvaros nepieciešama studiju infrastruktūras atjaunošana, studiju virziena vadītājs vai programmas direktors var sniegt pieteikumu izskatīšanai DU Budžeta komisijā.

## Daugavpils Universitātes (DU) Bibliotēkas vispārīgs raksturojums.

Daugavpils Universitātes Bibliotēka iekļauta Kultūras ministrijas Bibliotēku reģistrā (BLB0524), 2017. gada 16. maijā saņēmusi Bibliotēkas akreditācijas apliecību, un tai atkārtoti uz pieciem gadiem piešķirts vietējas nozīmes bibliotēkas statuss. Savā darbībā Bibliotēka izmanto integrēto informācijas sistēmu ALISE (Advanced Library Information Service).

## Bibliotēkas darba laiks, pieejamība informācijas resursiem un pakalpojumi.

Bibliotēka un tās pakalpojumu ir pieejami ikvienam lietotājam. Piedāvāto pakalpojumu daudzveidība, telpu plānojums un darba laiks ir cieši saistīti ar lietotāju vajadzību apmierināšanu. Bibliotēka izvietota 2 telpās, kuru kopējā platība ir 1000 m², tā atrodas Daugavpilī, Parādes ielā 1 un Vienības ielā 13. Bibliotēkas telpas ir pieejamas arī cilvēkiem ar kustību traucējumiem. Bibliotēkas lasītavā lietotājiem ir pieejamas 60 darba vietas (t. sk. 15 datorizētas). Bibliotēkas darba laiks ir pielāgots studentu ērtībām. Bibliotēka atvērta lietotājiem darba dienās no plkst. 9.00 līdz 20.00, sestdienās no plkst. 10.00 līdz 16.00.

Bibliotēkā tiek nodrošināti visi pakalpojumi, kas veicina patstāvīgu studiju veikšanu. Pakalpojumi tiek sniegti saskaņā ar DU Bibliotēkas lietošanas noteikumiem, kas apstiprināti 2014. gada 20. oktobrī ar DU rektora rīkojumu Nr. 5-4/205. Bibliotēka sniedz bezmaksas pamatpakalpojumus un maksas pakalpojumus.

## Bezmaksas pamatpakalpojumi:

* grāmatu un citu izdevumu elektroniskā pasūtīšana, rezervēšana, izmantošanas termiņu pagarināšana;
* grāmatu un citu izdevumu saņemšana izmantošanai uz vietas Bibliotēkas lasītavā vai ņemšanai uz mājām;
* grāmatu un citu izdevumu piegāde no Latvijas Nacionālās bibliotēkas un citām valsts nozīmes bibliotēkām, ja DU Bibliotēkā izdevuma nav;
* pašapkalpošanās; Bibliotēkā ir pieejama pašapkalpošanās sistēma grāmatu izsniegšanai un nodošanai; pie abiem mācību korpusiem ir pieejamas arī grāmatu nodošanas iekārtas;
* datoru un interneta lietošana, arī WI-FI;
* elektronisko katalogu un datubāzu lietošana;
* EBSCO, ScienceDirect un Scopus datubāzu lietošana ārpus DU telpām;
* konsultācijas informācijas meklēšanā un literatūras sarakstu sastādīšanā;
* lietotāju apmācības darbam ar elektroniskajiem katalogiem un datubāzēm.

## Maksas pakalpojumi:

DU Bibliotēkas maksas pakalpojumu saraksts apstiprināts Senāta sēdē 2014. gada 16. jūnijā, protokols Nr. 5.

* kopēšana no Bibliotēkā esošajiem izdevumiem, ievērojot Autortiesību likumu;
* izdruka ar printeri;
* skenēšana;
* starptautiskā starpbiblioteku abonementa pakalpojumi grāmatu, rakstu kopiju, t. sk. e- kopiju piegādē.
* Bibliotēkas krājums.

Bibliotēka krājumu veido atbilstoši Universitātes studiju un zinātniskā darba virzieniem, studiju programmu prasībām, tādējādi nodrošinot ar informāciju visus DU studiju līmeņus – bakalaura, maģistra, doktora, kā arī zinātniskās pētniecības virzienus. Bibliotēka nodrošina grāmatu, žurnālu, datubāzu un citu izdevumu iegādi pēc DU fakultāšu pieteikumiem, kurus ir izskatījusi un apstiprinājusi DU Budžeta komisija.

Bibliotēkas krājums ir 271 221 eksemplārs, t. sk. 224 819 grāmatas, 32 720 periodiskie izdevumi (368 nosaukumi). Bibliotēkā pieejamo izdevumu skaits tiesību zinātnes nozarē – 11530.

Atbilstoši DU attīstības stratēģijai 2015. – 2020. gadam Bibliotēka mērķtiecīgi palielina e- resursu īpatsvaru un attīsta e-resursu attālinātās piekļuves iespējas, lai nodrošinātu lietotājiem iespēju izmantot resursus attālināti. Bibliotēkā piešķirtā finansējuma ietvaros datubāzu skaits tiek mērķtiecīgi izvērtēts. Katru gadu tiek analizēta abonēto datubāzu izmantošana.

## Abonētie e-resursi:

Aktuālās normatīvo aktu izmaiņas izglītības jomā – ikmēneša e-izdevums par aktuālām normatīvo aktu izmaiņām izglītības jomā;

* Cambridge University Press - humanitāro un sociālo zinātņu e-žurnālu pilntekstu datubāze;
* EBSCO – daudznozaru datubāze, kurā pieejama informācija no vairāk nekā 12 500 pilnteksta, to skaitā 7 300 zinātniski recenzētiem žurnāliem. Datubāze piedāvā iespēju arī apskatīt anotācijas no žurnāliem, grāmatām, ziņojumiem un konferenču materiāliem;
* Izglītība un Kultūra – e-laikraksts ziņo par visu, kas svarīgs izglītībā, ir palīgs un atbalsts skolās
* strādājošajiem skolotājiem, vadībai un administrācijai;
* Letonika – uzziņu un tulkošanas datubāze, kurā pieejamas enciklopēdijas, vārdnīcas, attēlu, audio un video kolekcijas, latviešu literatūras pilntekstu bibliotēka;
* LETA – ziņas un arhīvs – piedāvā iespēju meklēt publicētas ziņas, foto, video, preses relīzes, rakstus no Latvijas preses izdevumiem, statistiku un citu informāciju;
* Lursoft - laikrakstu bibliotēka;
* NOZARE.LV - aktuālā informācija svarīgākajās Latvijas nozarēs;
* ScienceDirect – izdevniecības Elsevier datubāze humanitārajās, sociālajās, dabas un tehniskajās zinātnēs, dzīvībaszinātnēs un medicīnā. Datubāze satur informāciju par vairākiem tūkstošiem Elsevier izdoto žurnālu un grāmatu;
* Skolas Psiholoģija – e-žurnāls par emocionālo vidi un attiecībām skolā, par saskarsmes jautājumiem starp skolotājiem, skolēniem un vecākiem, par bērnu uzvedību, skolotāja darbu, sevis iepazīšanu, apzināšanu un izprašanu;
* Skolas Vārds – e-žurnāls izglītības iestāžu vadītājiem, skolotājiem un atbalsta personālam, satur analītiskus rakstus par aktuālām izglītības problēmām, lēmumu skaidrojumus, skolu projektu pieredzi u. c. aktuālu informāciju;
* Scopus – izdevniecības Elsevier daudznozaru zinātnisko publikāciju bibliogrāfiskās un citēšanas informācijas datubāze;
* Vecākiem ­ - e-žurnāls paredzēts pirmsskolas un sākumskolas bērnu vecākiem un skolotājiem;
* Web of Science - daudznozaru zinātnisko publikāciju bibliogrāfiskās informācijas un citējamības datubāze.

## Žurnāli:

* Administratīvā un Kriminālā Justīcija: Latvijas Policijas akadēmijas teorētiski praktisks žurnāls.
* Jurista Vārds: nedēļraksts tiesiskai domai un praksei.
* Journal of security and sustainability issues: international entrepreneurial perspectives and innovative outcome.
* Schriftenreihe der Deutschen Hochschule der Polizei.

## Brīvpieejas resursi:

* Cogent OA (Cogent Social Sciences) https:/[/www.c](http://www.cogentoa.com/journal/social-)o[gentoa.com/journal/social-](http://www.cogentoa.com/journal/social-) sciences
* Core (The world’s largest collection of open access research papers) https://core.ac.uk/
* De Gruyter Publishers. Law (brīva pieeja vairākiem dokumentiem) https:/[/www.de](http://www.degruyter.com/browse?authorCount=5&pageSize=10&searchTitles=tru)g[ruyter.com/browse?authorCount=5&pageSize=10&searchTitles=tru](http://www.degruyter.com/browse?authorCount=5&pageSize=10&searchTitles=tru) e&sort=datedescending&t1=LA&type\_0=journals
* DOAB (Directoty of Open Access Books) https:/[/www.doabooks.or](http://www.doabooks.org/)g[/](http://www.doabooks.org/)
* DOAJ (Directoty of Open Access Journals) https://doaj.org/
* E-grāmatas latviski. Bezmaksas. Grāmatu grāmatnīca https://egramatas.com/
* European e-justice. Eiropas e-tiesiskuma portāls
* https://e-justice.europa.eu/home.do?action=home&plang=lv
* INGENTA Connect
* https:/[/www.ing](http://www.ingentaconnect.com/content?type=subjects)e[ntaconnect.com/content?type=subjects](http://www.ingentaconnect.com/content?type=subjects)
* JSTOR ((Journals in JSTOR). Nepieciešams reģistrēties https:/[/www.jstor.or](http://www.jstor.org/subjects)g[/subjects](http://www.jstor.org/subjects)
* JURN (search millons of free academic articles, chapters and theses) [http://www.jurn.org/#gsc.tab=0](http://www.jurn.org/#gsc.tab%3D0)
* Latvijas Nacionālā Digitālā Bibliotēka <http://gramatas.lndb.lv/#allThemes>
* Latvijas Zvērinātu advokātu kolēģija https://advokatura.lv/lv/aktualitates
* LIKUMI.LV (Latvijas Republikas tiesību akti) https://likumi.lv/
* LR Augstākā tiesa. Senāts <http://www.at.gov.lv/lv>
* LR Prokuratūra <http://www.prokuratura.gov.lv/lv/prokuratura/prokuraturas-vesture>
* LR Satversmes tiesa <http://www.satv.tiesa.gov.lv/>
* MDPI (MDPI is a pioneer in scholarly open access publishing
* and has supported academic communities since 1996) https:/[/www.mdpi.com/](http://www.mdpi.com/)
* OAPEN (Open Access Publishing in European Networks). Law <http://www.oapen.org/search?expand=subject&f1-subject=Law>
* OER Commons (Open Educational Resources) https:/[/www.oercommons.org](http://www.oercommons.org/)
* Open Book Publishers https://[www.openbookpublishers.com/section/70/1](http://www.openbookpublishers.com/section/70/1)
* Project Gutenberg. Free eBooks <http://www.gutenberg.org/wiki/Main_Page>
* The WWW Virtual Library <http://www.vlib.org/>
* WorldLII (a large collection of legislation, cases and related materials from all over the world) <http://www.worldlii.org/countries.html>

# Mācībspēku piesaistes un/ vai nodarbinātības procesi.

Ievēlēšana akadēmiskajos amatā norit saskaņā ar “Nolikuma par vēlēšanām akadēmiskajos amatos Daugavpils Universitātē” prasībām.

Informācija par akadēmisko amatu vakancēm un konkursa sludinājumi tiek publicēti DU mājas lapā un LR oficiālajā izdevumā “Latvijas Vēstnesis”, tādējādi dodot iespēju jebkuram interesentam mēneša laikā pēc konkursa izsludināšanas pieteikties darbam DU.

Akadēmiskajos amatos DU var ievēlēt gan Latvijas Republikas, gan ārvalstu pilsoņus, kuru akadēmiskā izglītība un profesionālā kvalifikācija atbilst zinātnes vai mākslas nozares prasībām studiju un pētniecības darbam DU un kuri pārvalda valsts valodu un profesionālo angļu valodu.

Pēc konkursa izsludināšanas un akadēmisko amatu pretendentu dokumentu saņemšanas sabiedrībai ir publiski pieejama informācija par pretendentiem (vārds, uzvārds, zinātniskais grāds, kopējais zinātniskā un pedagoģiskā darba stāžs).

Fakultātes Domes (Senāta) vai zinātniskā institūta Zinātniskās padomes sēdē klātesošie tiek iepazīstināti ar pretendentu dokumentiem un motivētiem struktūrvienību atzinumiem par katru akadēmiskā amata pretendentu. Pēc pārrunām ar visiem attiecīgā amata pretendentiem, aizklāti balsojot, Dome (Senāts) vai Zinātniskā padome pieņem lēmumu par ievēlēšanu vai neievēlēšanu attiecīgajā amatā.

[http://du.lv/wp-](http://du.lv/wp-content/uploads/2015/12/Nolikums_par_velesanam_akademiskajos_amatos_du.doc) [content/uploads/2015/12/Nolikums\_par\_velesanam\_akademiskajos\_amatos\_du.doc](http://du.lv/wp-content/uploads/2015/12/Nolikums_par_velesanam_akademiskajos_amatos_du.doc)

# Norādīt, vai ir izveidota vienota kārtība akadēmiskā personāla kvalifikācijas un darba kvalitātes nodrošināšanai un sniegt tās novērtējumu.

Vienota kārtība akadēmiskā personāla kvalifikācijas un darba kvalitātes nodrošināšanai un sniegt tās novērtējumu.

DU ir izstrādāti iekšējie normatīvie akti un mehānismi, kas regulē akadēmiskā personāla kvalifikācijas un darba kvalitātes nodrošināšanu:

Nolikums par vēlēšanām akadēmiskajos amatos Daugavpils Universitātē (pieejams šeit – <http://du.lv/wp-> content/uploads/2015/12/Nolikums\_par\_velesanam\_akademiskajos\_amatos\_du.doc ); Daugavpils Universitātes akadēmiskā personāla zinātniskās aktivitātes vērtēšanas kārtība (pieejama šeit – https://veidlapas.du.lv/wp-content/uploads/2017/12/zinatniskas-

\_aktivitates\_vertesanas\_kartiba.pdf );

Studējošo aptaujas. (pieejama šeit – https://aptaujas.du.lv/index.php/742698).

DU Senāts ir apstiprinājis docētāju darba saturu un pienākumus, kas nosaka prasības akadēmiskajā darbā, pētnieciskās, akadēmiskās un zinātniskās kvalifikācijas celšanā un administratīvajā darbā.

Saskaņā ar LR Ministru kabineta noteikumiem Nr. 569 Noteikumi par pedagogiem nepieciešamo izglītību un profesionālo kvalifikāciju un pedagogu profesionālās

kompetences pilnveides kārtību, profesionālā pilnveide var ietvert profesionālās pilnveides mērķiem atbilstošu starptautisko mobilitāti, dalību projektos un piedalīšanos konferencēs un semināros, ko apliecina izsniegti dokumenti.

Kvalifikācijas paaugstināšanas piedāvātās iespējas visiem mācībspēkiem (tajā skaitā informāciju par mācībspēku iesaisti aktivitātēs, mācībspēku iesaistes motivāciju, u.c.), sniegt piemērus.

|  |  |
| --- | --- |
| **Mācībspēku aktivitātes** | **Motivācija** |
| Docētājiem tiek dota iespēja papildināt un paplašināt savas zināšanas un profesionalitāti, ERASMUS+ u.c. mobilitātes programmu ietvaros. | Iegūst ārzemju pieredzi, stažējoties un vadot lekcijas ārvalstu augstskolās/organizācijās. |
| Piedalīšanās konferencēs, zinātnisko publikāciju izstrāde, darbs projektos, zinātnes komunikācijas aktivitāšu organizēšana, u.tml. | Docētājiem par iepriekšējā perioda zinātnisko sniegumu tiek piešķirts finansējums nākamā perioda zinātniskajām aktivitātēm. Katra kalendārā gada noslēgumā DU docētāji Zinātņu daļā iesniedz atskaiti par sasniegumiem zinātniskajā un jaunrades darbā, darbu projektos, piedalīšanos zinātniskajos semināros un konferencēs, publikācijām saskaņā ar *Daugavpils Universitātes akadēmiskā personāla zinātniskās aktivitātes vērtēšanas kārtību*.  Kārtību skat. pielikumā. |
| *Web of*  *Science* un *SCOPUS* indeksētos izdevumos iekļautu zinātnisko rakstu sagatavošana un publicēšana. | Docētāji saņem atmaksu par izdevumiem, kas saistīti ar publikācijas sagatavošanu (zinātnisko tekstu rediģēšanu angļu valodā (*proofreading*) un publicēšanas maksu).  Kārtību skat. pielikumā. |
| Hirša indeksa kāpināšana. | DU akadēmiskais personāls DU budžetā esošā finansējuma ietvaros saņem atlīdzību par citējamību raksturojošo Hirša indeksu SCOPUS un / vai Web of Science datu bāzēs.  Kārtību skat. pielikumā. |
| Zinātnisko komandējumu izdevumu apmaksa | DU apmaksā komandējumus, kas saistīti ar dalību zinātniskos pasākumos un zinātnisko pētījumu veikšanu. Kārtību skat. pielikumā. |

|  |  |
| --- | --- |
| DU tiek organizēts *Daugavpils Universitātes pētniecības projektu konkurss* | DU pētniecības projektu konkursa rezultātā aktuāliem un kvalitatīvi izstrādātiem projektiem tiek piešķirts finansējums DU akadēmiskā, zinātniskā personāla un doktorantu pētnieciskās izaugsmes veicināšanai.  Nolikumu skat. pielikumā.  Informācija par iepriekš atbalstītajiem projektiem: [https://du.lv/daugavpils-universitates-](https://du.lv/daugavpils-universitates-petniecibas-projektu-konkursa-rezultati/) [petniecibas-projektu-konkursa-rezultati/](https://du.lv/daugavpils-universitates-petniecibas-projektu-konkursa-rezultati/) |
| Informācijas tehnoloģiju centrs un SKNC organizē bezmaksas profesionālās pilnveides kursus. | Docētāji bezmaksas pilnveido svešvalodu zināšanas, apgūst aktualitātes mācību metodikās un piedalās e- resursu izmantošanas apmācībās. |

## Izmantoto iespēju pievienotā vērtība studiju procesa īstenošanai un studiju kvalitātei

Mācībspēku kvalifikācijas paaugstināšanas piedāvātās iespējas būtiski ietekmē studiju kvalitāti. Ar profesionālās pilnveides un zinātniskās darbības atbalsta instrumentiem notiek jauniegūto zināšanu un pieredzes pārnese uz studiju kursu saturu, studējošajiem tiek piedāvātas aktuālas zinātnisko darbu tēmas. Piemēram, pētniecības projektu ietvaros docētāji kopā ar studējošajiem veido zinātniskās grupas, kas veic inovatīvus pētījumus un sagatavo publikācijas.

Atgriezeniskā saite par studiju kursa saturu aktualitāti tiek gūta studējošo aptaujās. Brīvajās atbildēs studējošie izsaka viedokli par docētāju kompetenci un studiju kursu saturā aplūkojamo tēmu aktualitāti. Tāpat studējošie tiek iesaistīti zinātnes pārneses aktivitāšu organizēšanā un nodrošināšanā (Zinātnieku nakts, Zinātnes festivāls, Zinātnes skola u.c. pasākumi).

Katra studiju gada beigās studiju virziena padome izvērtē jaunākās studiju literatūras izdevumu iepirkšanas nepieciešamību, studiju virziena vadītājs izveido sarakstu un iesniedz grāmatu iepirkumu saskaņošanai studiju un zinātņu prorektoriem. Pēc studiju literatūras iepirkuma veikšanas studiju programmu direktori pārskata studiju kursu aprakstus un e-studiju vides *Moodle* materiālus, lai pārliecinātos, vai jaunieguvumi iekļauti studiju kursos, aizstājot mazāk aktuālos vai novecojušos avotus.

# Sniegt informāciju par studiju virzienam atbilstošo studiju programmu īstenošanā iesaistīto mācībspēku skaitu, mācībspēku akadēmiskās un pētnieciskās slodzes analīzi un novērtējumu.

## Informācija par studiju virzienam atbilstošo studiju programmu īstenošanā iesaistīto mācībspēku skaitu.

**Studiju virzienā “Tiesību zinātne” iesaistītie docētāji**

|  |  |  |
| --- | --- | --- |
| **Amats** | **Skaits** | **Procentuālais īpatsvars** |
| Profesori | 7 | 15% |
| Asociētie profesori | 6 | 13% |
| Docenti | 14 | 30% |
| Pētnieki | 4 | 9% |
| Lektori | 12 | 26% |
| Asistenti | 3 | 7% |
| Kopā | 46 | |

Ievēlēti DU – 36 jeb 78% Nav ievēlēti DU – 10 jeb 22%.

## Mācībspēku akadēmiskās un pētnieciskās slodzes analīze un novērtējums

Akadēmiskajam personālam darba slodze tiek aprēķināta, ņemot vērā docētāja studiju darba apjomu akadēmiskajā gadā, pielietojot noslodzes koeficentu (N):

|  |
| --- |
| S x N |
| Darba slodze = |
| 40 |

S – docētāja studiju darba apjoms (darbs, kas veltīts studiju procesam un tā nodrošinājumam) N - noslodzes koeficients

Profesoram N = 0,0444 līdz 0,04 Asociētajam profesoram N = 0,0434 līdz 0,04 Docentam N = 0,0412 līdz 0,04

Lektoram, asistentam N = 0,04

Vadošajam pētniekam, pētniekam N = 0,08

40 - darba nedēļas stundu skaits saskaņā ar Akadēmiskā personāla darba apjoma uzskaites kārtības DU 1. punktu.

DU pilnā slodzē strādājošam akadēmiskajam personālam tiek noteikts sekojošs studiju darba (darbs, kas veltīts studiju procesam un tā nodrošinājumam) apjoms akadēmiskajā gadā pie nosacījuma, ja to pieļauj DU budžeta iespējas un tiek izdots atsevišķs DU rektora rīkojums:

|  |  |
| --- | --- |
| amats | studiju darbs |
| profesors | 900 – 1000 |
| asociētais profesors | 920 – 1000 |
| docents | 970 – 1000 |
| lektors | 1000 |
| asistents | 1000 |
| vadošais pētnieks, pētnieks | 500 |

lekcijas, semināri, praktiskās nodarbības un laboratorijas darbi (auditoriju darbs):

|  |  |  |
| --- | --- | --- |
| amats | minimālais auditoriju darbs stundās | |
| gadā | vidēji nedēļā |
| profesors | 256 | 8 |
| asociētais profesors | 320 | 10 |
| docents | 384 | 12 |
| lektors | 448 | 14 |
| asistents | 448 | 14 |

Docētāju slodze tiek noteikta saskaņā ar “Akadēmiskā personāla darba apjoma uzskaites kārtību Daugavpils Universitātē”. Ja docētāja studiju darbs ir lielāks par 1000 stundām akadēmiskajā gadā, tad likumdošanā noteiktajā kārtībā tiek aprēķināta virsslodze tikai studiju darbam, par ko tiek slēgts uzņēmuma līgums par akadēmiskā darba veikšanu.

Docētāju sastāva veidošanā tiek ievērota akadēmisko amatu skaita un personu stabilitāte, līdzvērtīga slodžu sadale, veicināta darba devēju iesaiste studiju procesā, lai nodrošinātu profesionālo programmu kvalitatīvu īstenošanu. Tiek intensificēta docētāju ar doktora zinātnisko grādu un asociēto profesoru un profesoru piesaistīšana, lai īstenotu normatīvajiem aktiem atbilstošas, augstas kvalitātes studiju programmas.

## Ienākošās un izejošās mācībspēku mobilitātes novērtējums pārskata periodā, mobilitātes dinamika, grūtības, ar kurām DU saskaras mācībspēku mobilitātē.

Izmantojot *ERASMUS+* mobilitātes iespējas, tiek veicināta akadēmiskā personāla pilnveide, studiju programmu saturs tiek papildināts ar inovatīvām metodēm, piesaistīti ārvalstu viesprofesori, sekmēta studiju virziena internacionalizācija. Pārskata periodā studiju virziena “Tiesību zinātne” mācībspēki aktīvi izmantoja *ERASMUS+* mobilitātes iespējas. Detalizēta, uzskatāma infografika par docētāju mobilitāti skatāma pielikumā. Lielākās grūtības, ar kurām DU saskaras mācībspēku mobilitātes īstenošanā, ir docētāju nodarbību pārcelšanas grūtības komandējuma laikā lielās noslodzes dēļ, ārvalstu uzņemošo iestāžu administratīvo procesu specifika, kas dažkārt palēnina akadēmiskā personāla mobilitātes dokumentu apriti.

# Studējošajiem pieejamā atbalsta, tajā skaitā atbalsta studiju procesā, karjeras un psiholoģiskā atbalsta novērtējums.

## Studējošajiem pieejamais atbalsts studiju procesā

Ar studiju procesa organizāciju saistītos jautājumus studējošajiem palīdz risināt fakultāšu dekanātu un profilējošo katedru darbinieki (dekāns, prodekāns, katedras vadītājs, studiju programmas direktors, lietvedības sekretāri).

Pirms katra studiju plānā paredzētā eksāmena studējošo atbalstam tiek nodrošināta konsultācija (2 stundas studiju priekšmetā), kas ir ieplānota nodarbību sarakstā. Profesionālo studiju programmu studējošajiem pirms profesionālās kvalifikācijas prakses tiek organizēta prakses konference, bet prakses laikā konsultācijas prakses vadītāji sniedz pēc pieprasījuma.

Tiem studējošajiem, kas piedalās ERASMUS+ programmā un studē ārvalstu augstskolās, tiek izstrādāts individuālais darba plāns, un tajos studiju kursos, kas netiek pielīdzināti, docētāji nodrošina studējošajiem iespēju studēt attālināti, piedāvājot studiju kursa atbalsta materiālus un konsultācijas studiju kursa sasniedzamo rezultātu apguvei. Studiju procesā studējošie var izmantot atbalsta materiālus (lekciju prezentācijas, semināru materiāli, praktisko darbu uzdevumu apraksti u.tml.), kas ir ievietoti e-studiju vidē MOODLE un tiek nosūtīti uz kopīgajiem grupu e-pastiem.

Izstrādājot studiju, bakalaura, maģistra un promocijas darbu, katram studējošajam ir iespēja saņemt individuālas docētāja konsultācijas.

Situācijās, kad studējošajam nav iespējams ierasties uz nodarbībām (veselības, ģimenes

u.c. iemeslu dēļ – īpaši aktuāli pilna laika neklātienes studējošajiem), docētāji pēc pieprasījuma sniedz konsultācijas gan elektroniski, gan arī klātienē.

Atbalstu ārvalstu studējošajiem galvenokārt sniedz ERASMUS+ koordinators un Starptautisko un sabiedrisko attiecību daļas galvenais speciālists sadarbības jautājumos, kā arī fakultāšu dekanātu darbinieki. Ārvalstu studējošajiem katra semestra sākumā tiek piedāvāti bezmaksas latviešu valodas kursi, pēc kuru pabeigšanas DU izsniedz akadēmisko izziņu, norādot apgūto zināšanu līmeni un iegūtos papildu kredītpunktus.

Studējošie, kas studē par valsts budžeta finansējumu saskaņā ar Daugavpils Universitātes Stipendiju piešķiršanas nolikumu14 var pretendēt uz stipendijām studiju programmas apguvei un vienreizējām stipendijām.

DU studējošie var pretendēt uz pašvaldību stipendijām, pamatojoties uz augstiem sekmības rādītājiem. Pašvaldības stipendijas tiek piešķirtas, pamatojoties uz sadarbības līgumu starp DU un attiecīgo pašvaldību.

DU studējošajiem un absolventiem (DU mācībspēkiem) 1 reizi gadā ir iespēja piedalīties Elses Marijas Čermakas fonda konkursā. E. M. Čermaka studēja Daugavpils Valsts Skolotāju Institūtā no 1933. līdz 1939. gadam, Otrā pasaules kara laikā emigrēja uz Dāniju un savā testamentā novēlēja izveidot šo fondu, lai finansiāli atbalstītu DU studējošos un absolventus finansējumu studijām un kvalifikācijas celšanas aktivitātēm Rietumeiropas valstīs. Plašāka informācija pieejama šeit – https://du.lv/par-mums/par- mums/starptautiska-sadarbiba/elses-marijas-cermakas-fonds/.

DU studējošie, kas studē par maksu, var pretendēt uz studiju maksas atlaidēm15. Atlaides tiek piešķirtas tiem studējošajiem, kas pēc bakalaura diploma saņemšanas turpina studijas maģistrantūrā, kam ir izcilas un teicamas sekmes, ir uzrādīti augsti sasniegumi olimpiskajos sporta veidos, ko apliecina Treneru padomes rekomendācijas, u.c. kritērijiem.

DU darbojas Studentu padomes (SP) Sociālā atbalsta programma. Tās ietvaros sekmīgajiem DU pilna laika klātienes bakalaura un maģistra studiju programmu studentiem, kuri dzīvo DU dienesta viesnīcās un kuriem ir nepieciešams sociālais atbalsts, ir iespēja saņemt dienesta viesnīcu īres maksas atlaidi 50% apmērā. Plašāka informācija pieejama šeit – https://du.lv/studentiem-ir-iespeja-pieteikties-sp-sociala-atbalsta- programmai-3/.

DU studējošajiem pieejami bezmaksas sporta treniņi basketbolā, volejbolā, estētiskajā vingrošanā, galda tenisā, u.c. sporta veidos, kā arī iespēja izmantot DU baseinu. Plašāka informācija pieejama šeit – https://du.lv/du-sporta-treninu-saraksts-2019-2020-m-g/.

## Studējošajiem pieejamais karjeras un psiholoģiskais atbalsts

DU darbojas Profesionālās izaugsmes centrs, kurā ir iespēja saņemt karjeras konsultantu, psihologu, jaunatnes lietu speciālistu un uzņēmēju konsultācijas par sev interesējošiem jautājumiem. Viens no Profesionālās izaugsmes centra darbības mērķiem ir veicināt karjeras attīstības pakalpojumus, brīvprātīgo darbu un atbalstīt iniciatīvas, kas sekmētu Latgales reģiona iedzīvotāju labklājību, sekmējot indivīdu profesionālo kapacitāti, konkurētspēju, sadarbību un līdzdalību.

## Atbalsts studējošajiem ar īpašām vajadzībām un studējošajiem ar bērniem

14https://du.lv/wp-content/uploads/2016/09/DU\_stipendiju\_piesk\_NOLIKUMS\_2016.pdf

[pārlūkots 02.01.2020.]

15 https://du.lv/studijas/studiju-maksa-un-atlaides/ [pārlūkots 20.12.2019.]

2015. gadā DU noslēdzās projekts „Daugavpils Universitātes studiju programmu kvalitātes uzlabošana un vides pieejamības nodrošināšana”, ko līdzfinansēja Eiropas reģionālās attīstības fonds (ERAF). Projekta ietvaros tika īstenota DU infrastruktūras modernizēšana un pielāgošana personām ar īpašām vajadzībām, tādējādi uzlabojot vides pieejamību personām ar funkcionāliem traucējumiem (kustību, redzes, dzirdes traucējumiem). Mācību auditorijas ir pieejamas cilvēkiem ratiņkrēslos – ierīkoti lifti un pacēlājs, likvidēti sliekšņi, piemērots durvju platums. Informācija pieejama vājredzīgiem un vājdzirdīgiem cilvēkiem

– ierīkoti projicēšanas aparāti, skaņu pastiprinoša aparatūra; abos mācību korpusos tika izveidotas bērnistabas, kas paredzētas studējošiem jaunajiem vecākiem – mazuļa pārtīšanai un barošanai, un rotaļistaba – studējošo bērnu nodarbināšanai lekciju laikā.

2016. gadā nominācijā Izglītība visiem DU saņēma Apeirona balvu, kas liecina par universitātes vides efektīvu pieejamību. DU ir vairāki studējošie ar īpašām vajadzībām, kas pozitīvi novērtē DU pielāgoto infrastruktūru. Studējošie mutiskās aptaujās un TV intervijās atzina, ka pēc vidējās izglītības iegūšanas (kas visbiežāk tika īstenota tālmācības vai mājapmācības formā) viņus māca bažas par iespēju iegūt augstāko izglītību, taču pēc pamatīgākas izpētes par studiju un vides pieejamības iespējām augstākās izglītības iestādēs, šie studējošie uzsāka studijas DU. Visi iepriekš minētie atbalsta pasākumi veicina katra studējošā izaugsmi, motivējot turpināt un pabeigt studijas izvēlētajā studiju programmā.

**4. ZINĀTNISKĀ PĒTNIECĪBA UN MĀKSLINIECISKĀ JAUNRADE**

# Studiju virziena zinātniskās pētniecības un/vai mākslinieciskās jaunrades virzienu raksturojums un novērtējums.

Studiju virziena zinātniskās pētniecības un/vai mākslinieciskās jaunrades virzienu raksturojums un novērtējums

Studiju virziena „Tiesību zinātne” zinātniskā pētniecība tiek veikta krimināltiesībās, kriminoloģijā, kriminālsodu izpildes tiesībās, policijas tiesībās, operatīvās darbības teorijā un kriminālistikas taktikā, komerctiesībās, civiltiesībās. Galvenās pētniecības jomas ir starptautiskā, valsts, sabiedrības un indivīda drošība; noziedzības struktūra un dinamika; kriminālprocesa efektivizācija; ārpustiesas konfliktu risināšana; mediācijas iespēju paplašināšana kriminālprocesā; noziedzīgus nodarījumus izdarījušo personu resocializācija; valsts kriminālpolitikas pilnveidošana. Starpdisciplinārajiem pētījumiem, kas tiek īstenoti sadarbībā ar ekonomikas un psiholoģijas nozaru akadēmisko un zinātnisko personālu, ir augsta validitātes pakāpe un tie sniedz ievērojamu pienesumu sabiedrības drošības paaugstināšanā. Pētījumu rezultāti tiek publicēti zinātniskajās monogrāfijās un publikācijās, kas iekļautas starptautiski citējamās datu bāzēs. Lielākā daļa no studiju virzienā „Tiesību zinātne” iesaistītā akadēmiskā personāla ir Latvijas Zinātnes padomes eksperti sociālajās zinātnēs (Tiesību zinātnē, Ekonomikā un uzņēmējdarbībā) ar augstu citējamības rādītāju (Hirša indekss SCOPUS datu bāzē ir no 2 līdz 6, bet Researchgate –

pārsniedz 5). Par mācībspēku atpazīstamību tiesību zinātnes jomā liecina arī tas, ka prof. Vitolds Zahars un prof. Jānis Teivāns-Treinovskis ir Rīgas Stradiņa universitātes un Biznesa augstskolas “Turība” promocijas padomju locekļi, kā arī regulāri tiek aicināti kā neatkarīgie recenzenti Valsts zinātniskās kvalifikācijas komisijā.

Studiju virziena zinātniskās pētniecības virzienu raksturojums un novērtējums, atbilstība Daugavpils Universitātes un studiju virziena mērķiem un zinātnes attīstības līmenim.

Studiju virziena “Tiesību zinātne” zinātniskā pētniecība pilnībā atbilst DU un studiju virziena mērķim (nodrošināt kvalitatīvas uz tiesību zinātni balstītas studijas, kuru apguves rezultātā studējošie būtu spējīgi veikt nozares profilam atbilstošas darbības saskaņā ar starptautiskajiem, Eiropas Savienības un nacionālajiem normatīvajiem aktiem, kā arī zinātnes nozarei aktuālus un nozīmīgus pētījumus), un zinātnes attīstības līmenim. Pārskata periodā pētnieciskās darbības kvalitatīvie un kvantitatīvie rādītāji ir nozīmīgi paaugstinājušies, nodrošinot studiju virziena attīstības ilgtspējību. Galvenā uzmanība tiek veltīta zinātnisko rakstu publicēšanai SCOPUS un Web of Science datu bāzēs iekļautajos izdevumos, jo tieši šīs publikācijas dod iespēju iegūt lielāku finansējumu turpmākajai pētniecībai un sekmē studiju virziena efektīvu funkcionēšanu un attīstību.

Studiju virzienā ir veikti nozarei aktuāli starpdisciplināri pētījumi, ko 2013. gadā atzinīgi novērtēja starptautiskā zinātnes nozaru akreditācijas komisija. Pēdējos gados, īpaši pēc 2014. gada notikumiem Ukrainā, studiju virzienā “Tiesību zinātne” tiek akcentēti pētījumi par drošību: individuālā drošība, sabiedrības drošība, valsts drošība. Individuālās drošības jomā tiesību zinātnē veiktie pētījumi ir saistīti ar psiholoģijas nozares pētījumiem, sabiedrības drošības jomā – ar socioloģijas nozari, valsts drošībā ar ekonomikas nozari.

2021.gadā starptautiskā zinātnes nozaru akreditācijas komisija novērtēja sniedza augstu novērtējumu (3) Daugavpils Universitātes sociālo zinātņu, un līdz ar to, arī tiesību zinātnes attīštības līmenim universitātē.

Viens no galvenajiem studiju virziena “Tiesību zinātne” docētāju zinātniskās pētniecības pamatvirzieniem ir noziedzīgus nodarījumus izdarījušo personu resocializācija, kas ir saistīts ar Nacionālā attīstības plāna 2021.-2027. gadam rīcības virziena “Drošība” 441. uzdevumu “Efektīva soda izpildes un sodīto personu reintegrācija sabiedrībā, uzlabojot resocializācijas darbu, palielinot personāla pieejamību un nodrošinot adekvātu infrastruktūru, kā arī nostiprinot pašvaldību un NVO lomu”.16

Studiju virziena “Tiesību zinātne” studējošie regulāri piedalās Latvijas un ārvalstu starptautiskajās zinātniskajās konferencēs un kongresos:

Latvijā: DU starptautiskajā zinātniskajā konferencē, DU starptautiskajā zinātniskajā konferencē “Sociālās zinātnes reģionālajai attīstībai”, Rīgas Stradiņa universitātes zinātniskajās konferencēs, u.c.

16 NAP 2021-2027. 90.lpp.

Ārvalstīs: International Scientific Conference “The Future of European Union: political, economic and social Challenges” (Lietuva), Pirate Security Conference (Vācija), 19th European Conference on Cyber Warfare and Security (Norvēģija), International Conference on Gender Research (ICGR19) (Itālija), 9th PhD Students International Conference „New Approaches in national Security” of Borno University of Defense” (Čehija) u.c.

# Zinātniskās pētniecības un/vai mākslinieciskās jaunrades sasaiste ar studiju procesu, tajā skaitā rezultātu izmantošanas studiju procesā raksturojums un novērtējums.

Zinātniskās pētniecības sasaiste ar studiju procesu tiek realizēta šādos veidos:

studējošie tiek iesaistīti pētniecības darbā studiju darbu, bakalaura darbu, maģistra darbu un promocijas darbu izstrādes laikā, kā arī izmantojot iespēju strādāt pētniecības projektos atbilstoša finansējuma pieejamības gadījumā (piemēram, DU mācībspēku un studējošo pētniecības projektu konkursā);

studējošajiem ir iespējas brīvprātīgi piedalīties virziena akadēmiskā personāla veiktajos pētījumos kā pētījumu dalībniekiem, tādējādi labāk iepazīstot pētniecības procesu; virziena docētāji izmanto gan savu, gan kolēģu pētījumu rezultātus un atziņas kursu docēšanā, atsaucoties uz tiem un sasaistot tos ar citiem starptautiskiem pētījumiem un atziņām.

DU studiju virziena „Tiesību zinātne” zinātniskā pētniecība ir salāgota ar studiju procesu, kas liecina par tās atbilstību studiju virziena attīstības mērķim un nozares prasībām.

# Starptautiskās sadarbības zinātniskajā pētniecībā un/ vai mākslinieciskajā jaunradē raksturojums un novērtējums, norādot arī kopīgos projektus, pētījumus u.c.

Starptautiskās sadarbības zinātniskajā pētniecībā raksturojums un novērtējums, kopīgie projekti un pētījumi

Studiju virziena “Tiesību zinātne” akadēmiskais personāls aktīvi sadarbojas ar ārvalstu AII (Viļņas Kazimira Simonaviča universitāti, Jāņa Pāvila II Ļubļinas katoļu universitāti, Toruņas Nikolaja Kopernika universitāti, Maskavas Valsts juridisko universitāti, Novosibirskas Valsts universitāti u.c.) akadēmisko un zinātnisko personālu, organizējot starptautiskās zinātniskās konferences ar apvienotu zinātnisko komiteju un rakstu krājumu redkolēģiju un veicot kopīgus vai savstarpēji saistītus starpdisciplinārus pētījumus sabiedriskajā un enerģētiskajā drošībā, noziedzības cēloņu un veicinošo apstākļu identificēšanā un novēršanā.

## Kopīgi veiktie un publicētie pētījumi:

- Gostev, A., Demidova, S., Shchepanskiy, S., Teivāns-Treinovskis, J. REGULATORY MECHANISM FOR INCREASING THE LEVEL OF PUBLIC RESPONSIBILITY | MECANISMO REGULATÓRIO PARA AUMENTAR O NÍVEL DE RESPONSABILIDADE PÚBLICA NAS EMPRESAS FABRICANTES DA SOCIEDADE DA INFORMAÇÃO. Relacoes Internacionais no Mundo Atual, 2022, 2(34), SCOPUS

- Krivins A., Petrova M., Marinov M. (2022) Ensuring the principle of transparency in public procurement: the experience of the European Union. Socialo Zinatnu Vestnesis / Social Sciences Bulletin, 35(2): 96-114. https://doi.org/10.9770/szv.2022.2(5).

-Raistenskis, Evaldas; Krivins, Anatolijs; Aleksejeva, Ludmila. Phehomenon of corruption in Albania: towards cigarrete smugling. Access Journal, Access Press Publishing House, 2023. vol. 4(2), pages 297-312, March. DOI: 10.46656/access.2023.4.2(10), WEB of Sciences, Thomson Reuters.

Krivins A., Vilks A., Kipane A. (2023). Corruption perception trends: European Union countries. Access Journal, Access Press Publishing House, 2024, 5(1), 58-67, November 2023. DOI: [10.46656/access.2024.5.1(4)](http://dx.doi.org/10.46656/access.2024.5.1(4)) WEB of Sciences, Thomson Reuters.

Kipane A., Vilks A., Krivins A. (2023). Forecasts of Long-term Progress in the Socio-cultural Sphere in the Context of Combating Economic Crime. Pakistan Journal of Criminology. Vol. 15, No. 04, October-December 2023 (49-67). SCOPUS

Visas, H., Krivins, A. John, M. W. (2023). Achieving environmental sustainability through environmentally friendly technologies in OECD countries: The role of financial development. Energy Economics Letters, 10 (2), 146–158. <https://doi.org/10.55493/5049.v10i2.4919>

Etalong, T., Umoh, B., Jurgelane-Kaldava, I., Krivins, A. (2024). Gender, legal and economic aspects of domestic services in households. Access to science, business, innovation in the digital economy, ACCESS Press, 5(2),207-221,<https://doi.org/10.46656/access.2024.5.2(2)> WEB of Sciences, Thomson Reuters.

Durguti, E., Alidemaj, A. , Krivins, A. (2024) Good Governance and Rule of Law effect on GDP growth: lessons for emerging economies. Journal of Liberty and International Affairs, 10 (1), 37-60, <https://doi.org/10.47305/JLIA24101041d>

Vilks, A., Kipane, A., Krivins, A. (2024). Preventing international threats in the context of improving the legal framework for national and regional security. Social & Legal Studios, 7(1), 97-105. <https://doi.org/10.32518/sals1.2024.97>. SCOPUS

Anya, A.K., Ekakite, G.W., Anya, E.Ch., Krivins, A., Jurgelāne-Kaldava, I. 2024.Entrepreneurial, legal and logistics aspects of gas in Nigeria. Entrepreneurship and Sustainability Issues, 11(4), 324-338.<http://doi.org/10.9770/jesi.2024.11.4(20)> WEB of Sciences, Thomson Reuters.

Jurgelāne-Kaldava, I., Batenko, A., Krivins, A., Durguti, E., Garškaitė-Milvydienė,K. 2024. Data security risks and their prevention: Latvian enterprises in the context of selected countries. Entrepreneurship and Sustainability Issues, 11(4), 78-90.<http://doi.org/10.9770/jesi.2024.11.4(5)> WEB of Sciences, Thomson Reuters.

Kastratović, R., Krivins, A., Veikša, I. (2024). Economic and legal aspects of foreign direct investment patterns in Serbia and Latvia. Access to science, business, innovation in the digital economy, ACCESS Press, 5(3), 440-458, <https://doi.org/10.46656/access.2024.5.3(4)> WEB of Sciences, Thomson Reuters.

Muhamud, A., Etalong, Th. A., Krivins, A., Kaze, V. 2024. Point of sale and cashless policy in selected market. Entrepreneurship and Sustainability Issues, 12(1), 169-178.<http://doi.org/10.9770/jesi.2024.12.1(12)> WEB of Sciences, Thomson Reuters.

-Teivans-Treinovskis, J., Nesterova, M., Shchepanskiy, S.B., Proshina, M. (2019). Impact of legal regulation of weapon turnover on public and national security. Journal of Security and Sustainability Issues. Vilnius. SCOPUS.

-Teivans-Treinovskis, J.S., Lavrinenko, O.J. (2016). Assessment of social factors and conditions of deviant behavior in the modern society. Criminology Journal of Baikal National University of Economics and Law. Irkutsk. SCOPUS.

-Tepavicharova, M., Dikova, L., Zahars, V. (2019). Development of a competency model for selection of human resources in the mining and quarrying sector in Bulgaria. E3S Web of Conferences. SCOPUS.

## Kopīga konferences organizēšana:

* “7 th annual International Scientific Conference Science and Education in Globalization.” Panevežys University of Applied Sciences. Panevežys, Lithuania. 2019.10.10.

## Kopīgie starptautiskie projekti:

* 2015.g.-2016.g. – projekts “Preventing youth unemployment of border territories of Latvia and Belarus in conditions of overcoming the crisis” (Belarusian Republican Foundation for Fundamental Research).
* 2013.g. Lietuvas Aizsardzības ministrijas un Ģenerāļa Jona Žemaiša kara akadēmijas zinātniski pētnieciskais projekts "Militāro un policijas virsnieku reintegrācija darba tirgū”.

## Turpmākie plāni starptautiskās sadarbības zinātniskajā pētniecībā attīstībai:

Sadarbības turpināšana ar iepriekš minētajām AII, starptautisku konferenču un simpoziju organizēšana par dažādiem drošības aspektiem Eiropas Savienības ārējā robežtelpā; Starpdisciplināru un pārrobežu pētījumu organizēšana informatīvās drošības apdraudējumu ietekmes uz sabiedrību noteikšanai Austrumeiropas reģionā;

Ukrainas, Polijas un Lietuvas AII akadēmiskā un zinātniskā personāla iesaistīšana pārrobežu pētījumos un viņu pieredzes apgūšana par ārējiem un iekšējiem un ārējiem drošības apdraudējumiem.

# Mācībspēku iesaiste zinātniskajā pētniecībā un/vai mākslinieciskajā jaunradē.

Katra kalendārā gada noslēgumā studiju virziena “Tiesību zinātne” docētāji DU Zinātņu daļā iesniedz atskaiti par sasniegumiem zinātniskajā un jaunrades darbā, darbu projektos, piedalīšanos zinātniskajos semināros un konferencēs, publikācijām saskaņā ar *Daugavpils Universitātes akadēmiskā personāla zinātniskās aktivitātes vērtēšanas kārtību*.

Pārskata periodā studiju virziena “Tiesību zinātne” docētāji sniedza augstvērtīgus zinātnisko rezultātus, piedaloties starptautiskās zinātniskās konferencēs un kongresos, kā arī publicējot savus pētījumus *Web of Sciences* un *SCOPUS* datu bāzēs indeksētos, starptautiski recenzējamos žurnālos un rakstu krājumos. Saskaņā ar *DU akadēmiskā personāla zinātniskās aktivitātes vērtēšanas kārtību,* docētāju zinātniskā darbība tika veicināta, DU budžetā esošā finansējuma ietvaros saņemot atlīdzību turpmākās zinātniskās darbības veicināšanai un atbalstam. DU saskaņā ar 2019. gadā “Kārtību, kādā Daugavpils Universitātes akadēmiskais personāls saņem atlīdzību par Hirša indeksu” finansiāli atbalsta DU akadēmiskā personāla zinātniskos rezultātus.

## Studiju virzienā “Tiesību zinātne” iesaistīto nozares mācībspēku Hirša indekss

|  |  |
| --- | --- |
| **Vārds, uzvārds** | **Hirša indekss** |
| Dr.iur., prof. Vitolds Zahars | 6 |
| Dr.iur., pētn. Vladas Tumalavičius | 5 |
| Dr.iur., prof. Jānis Teivāns-Treinovskis | 4 |
| Dr. iur., Ph. D.soc.zin., doc. Nikolajs Jefimovs | 4 |
| Dr.iur., asoc.prof. Anatolijs Kriviņš | 3 |
| Dr. iur., doc. Igors Trofimovs | 2 |

**Pārskata periodā studiju virzienā “Tiesību zinātne” iesaistītie mācībspēki:**

* izstrādāja vairāk nekā 159 zinātniskās publikācijas, t.sk. 124, kas iekļautas *SCOPUS, Web of Sciences un Thomson Reuters* datu bāzēs indeksētos, starptautiski recenzējamos žurnālos un rakstu krājumos;
* piedalījās ap 300 starptautiskajās zinātniskajās konferencēs, kongresos un simpozijos;
* piedalījās ap 70 ESF, ERAF, COST, INTERREG, u.c. starptautisku projektu izstrādē un īstenošanā;
* piedalījās ap 50 Latvijas mēroga (LZP, VKKF, Daugavpils pilsētas domes finansēto u.c.) projektu izstrādē un īstenošanā.

# Norādīt, kā tiek veicināta studējošo iesaiste zinātniskajā pētniecībā un/vai mākslinieciskajā jaunradē.

Studējošo iesaiste zinātniskajā pētniecībā galvenokārt notiek, veicot zinātniskos pētījumus studiju, bakalaura, maģistra un promocijas darbu izstrādē sadarbībā ar zinātniskajiem vadītājiem. Bakalaura studiju programmas studējošo pētījumi tiek publicēti DU un Latvijas zinātniskajos žurnālos un rakstu krājumos. Maģistra un doktora līmeņa programmu studējošie piedalās starptautiskos zinātniskos pasākumos kopā ar mācībspēkiem un publicē kopīgus zinātniskos rakstus starptautiski recenzējamos žurnālos un konferenču rakstu krājumos.

## ABSP “Tiesību zinātne” studējošo iesaiste zinātniskajā pētniecībā

Pārskata periodā ABSP “Tiesību zinātne” studējošie Jolanta Rimša, Renāte Vilmane un Rolands Siliņš starptautiskās zinātniskās konferences “Sociālās zinātnes reģionālajai attīstībai” rakstu krājumā publicēja bakalaura darba ietvaros izstrādātos pētījumus par ieslodzīto personu resocializāciju un nāvessoda atcelšanas tiesisko evolūciju Latvijas Republikā (1991.– 1996.g.).

## PMSP “Tiesību zinātne” studējošo iesaiste zinātniskajā pētniecībā

Pārskata periodā PMSP “Tiesību zinātne” studējošie Jolanta Rimša, Zigmārs Andrejevs, Renārs Kancāns, Jeļena Kaļiņina un Jeļena Amosova piedalījās konferencēs un publicēja maģistra darba ietvaros izstrādātos pētījumus žurnālā “Administratīvā un Kriminālā Justīcija” DU starptautiskās zinātniskās konferences rakstu krājumā, starptautiskās zinātniskās konferences “Sociālās zinātnes reģionālajai attīstībai” rakstu krājumā.

## DSP “Tiesību zinātne” studējošo iesaiste zinātniskajā pētniecībā

Pārskata periodā DSP “Tiesību zinātne” studējošie Ruta Velika, Māris Stivrenieks, Nikolajs Jefimovs, Igors Trofimovs, Vladas Tumalavičius, Deniss Ignatovs, Jānis Kāršenieks, Jeļena Amosova, Nataļja Saratova u.c. kopā ar studiju virziena “Tiesību zinātne” docētājiem prof. Vitoldu Zaharu, prof. Jāni Ivančiku, prof. Jāni Teivānu-Treinovski, doc. Jāni Radionovu, piedalījās konferencēs un izstrādāja kopīgas publikācijas starptautisko zinātnisko konferenču rakstu krājumiem un zinātniskajiem žurnāliem, piemēram, Journal of Security and Sustainability Issues, Entrepreneurship and Sustainability Issues, Administratīvā un Kriminālā justīcija, Jurista Vārds, Starptautiskās zinātniskās konferences “Sociālās zinātnes reģionālajai attīstībai” rakstu krājums u.c.

# Daugavpils Universitāte darbībā, galvenokārt novērtējamā studiju virzienā, piemēroto inovāciju formu īss raksturojums un novērtējums.

## Procesu inovācijas

Pārmaiņas Latvijas izglītības sistēmā, jaunā jurista profesijas standarta izstrāde un pāreja no PBSP “Tiesību zinātne” uz ABSP “Tiesību zinātne” noteica visu līmeņu studiju programmu satura izmaiņas. Aktualizējās nepieciešamība izmantot studiju procesā tā apguvi veicinošas inovācijas. Studiju virziena ietvaros tika uzsākta lekciju un semināru nodarbību videofilmēšana , kas veicina inovatīvu studējošo patstāvīgā darba formu izmantojumu studiju procesā. Tika uzsākta promocijas padomes “Juridiskā zinātne” promocijas darbu aizstāvēšanas procedūru videofilmēšana, kas sniedz atbalstu DSP “Juridiskā zinātne” doktorantiem, gatavojoties promocijas darba aizstāvēšanai.

## Mārketinga inovācijas

DU jurista profesija tiek popularizēta Austrumlatvijas vispārizglītojošās iestādēs karjeras nedēļās, klases stundu laikā. Informējot par universitātes izglītības pakalpojumu kvalitāti tiek akcentēti absolventu panākumi profesionālajā karjerā, akadēmiskā personāla augstā kvalifikācija, pašvaldību un sabiedrisko organizāciju atzinumi par universitātes panākumiem dažādās sabiedrisko attiecību jomās, piem., DU saņēma biedrības “Apeirons” gada balva cilvēku ar invaliditāti atbalstam nominācijā “Izglītība visiem” kā augstskola, kas visvairāk paveikusi vides pieejamības nodrošināšanā.

**5. SADARBĪBA UN INTERNACIONALIZĀCIJA**

# Novērtēt, kā studiju virziena ietvaros īstenotā sadarbība ar dažādām Latvijas un ārvalstu institūcijām.

## Sadarbība ar Latvijas institūcijām

Studiju virziena ietvaros tiek īstenota sadarbība ar Latvijas un ārvalstu AII. DU studiju virzienam “Tiesību zinātne” cieša sadarbība ir Rīgas Stradiņa universitāti un Biznesa augstskolu Turība. Ar šīm AII DU ir kopīga nozares profesoru padome “Tiesību zinātnē”. Notiek aktīva sadarbība promocijas padomju darbībā un zinātniskās ekspertīzes veikšanā. Studiju virziena “Tiesību zinātne” docētāji ir iekļauti profesoru padomes sastāvā Latvijas Universitātē, promocijas padomes sastāvā Rīgas Stradiņa universitātē, Biznesa augstskolā Turība un Baltijas Starptautiskajā akadēmijā. Augstskolu sadarbības ietvaros DU DSP “Juridiskā zinātne” studē divi Rēzeknes Tehnoloģiju akadēmijas docētāji. Studiju virziena akadēmiskais personāls kopš 2007. gada piedalās Tieslietu ministrijas Kriminālsodu izpildes normatīvā regulējuma pilnveides pastāvīgajā darba grupā (prof. V.Zahars), kopš 2012. gada – Nevalstisko organizāciju un Ministru Kabineta sadarbības Memoranda Padomē (prof. J.Teivāns-Treinovskis), piedaloties diskusijās un sniedzot savu viedokli tiesību jaunrades jautājumos. Sadarbībā ar Latvijas ārpolitikas institūtu notiek ES drošības jautājumu ekspertīze, identificējot svarīgākās drošības problēmas nelegālās migrācijas un enerģētikas jomā un piedāvājot to racionālākos risinājumus (prof. J. Teivāna-Treinovska dalība TV diskusijā Daugavpilī Marka Rotko centrā 26.03.2019. ).

Studiju virziena „Tiesību zinātne” docētāji sadarbojas ar potenciālajiem darba devējiem un prakses vietu nodrošinātājiem: Valsts Policijas Latgales reģiona pārvaldi; Tieslietu ministrijas Ieslodzījuma vietu pārvaldi; Valsts probācijas dienestu; Daugavpils Tiesu; Juridiskās palīdzības administrāciju; SIA “BINDERS”; SIA “LAGRON”; SIA “REMPRO”.

Kopš 2009. gada sadarbībā ar Tieslietu ministrijas Ieslodzījuma vietu pārvaldi studiju virziena “Tiesību zinātne” ietvaros tiek saskaņotas studējošo pētījumu tēmas: veikti bakalaura un maģistra pētījumi par aktuāliem nozares attīstības veicināšanas jautājumiem,

piemēram, ieslodzīto personu resocializācija, noziedzības novēršana, ārpustiesas konfliktu risināšana u.c.

Sadarbībā ar Tieslietu ministrijas Ieslodzījuma vietu pārvaldi un Valsts probācijas dienestu no 2017. gada līdz 2018. gadam tika realizēts ESF projekts Nr. 9.1.3.0/16/I/001 “Resocializācijas sistēmas efektivitātes paaugstināšana”, izstrādājot profesionālās pilnveides programmas ieslodzījuma vietu un probācijas dienestu darbiniekiem.

DU ir pirmā AII Latvijā, kurai ir sadarbības līgums ar Juridiskās palīdzības administrāciju par juridiskās palīdzības sniegšanu mazāk aizsargātajām sabiedrības grupām (maznodrošinātajām personām, patvēruma meklētājiem u.c.).

## Sadarbība ar ārvalstu institūcijām

Studiju virziena „Tiesību zinātne” starptautiskā sadarbība galvenokārt tiek realizēta ar Ļubļinas Jāņa Pāvila II Katoļu universitāti (Polija), kas nodarbojas ar pētniecību ekonomikas un socioloģijas jomā (tīkla ekonomikas tiesiskie riski un kibernoziedzība), Toruņas Nikolaja Kopernika universitāti (Polija), Ģenerāļa Jona Žemaiša Lietuvas kara akadēmiju (Lietuva), Vitebskas Valsts tehnoloģisko Universitāti (Baltkrievija) un Viļņas Kazimira Simonaviča universitāti (Lietuva) starpdisciplinārajos un tiesību nozares pētījumos. Ar Maskavas Kutafina vārdā nosaukto juridisko universitāti (Krievija) līdz 2022.gadam tika īstenota studējošo apmaiņa visu līmeņu studiju programmās.

Studiju virziena „Tiesību zinātne” docētāji sadarbojas ar starptautiskām nozares institūcijām, piemēram, prof. V. Zahars regulāri veic ekspertīzi ANO un Eiropas Padomes institūciju (ANO Attīstības programma, ANO Narkotiku un noziedzības novēršanas birojs, Atbildīgas investīcijas principi, Privātā finansējuma iniciatīva, Eiropas Drošības un sadarbības organizācija, Eiropas Padomes Spīdzināšanas novēršanas komiteja) projektos un programmās kriminālpolitikas liberalizācijas, kriminālsodu izpildes iestāžu reformēšanas, ieslodzīto personu resocializācijas, personāla apmācības, cilvēktiesību ievērošanas jautājumos Kanādā, Grieķijā, Krievijas Federācijā, Baltkrievijā, Azerbaidžānā, Armēnijā, Gruzijā, Kirgizstānā, Tadžikistānā, Kazahstānā, Uzbekistānā, Turkmenistānā. Pētnieks.

Studiju virziena „Tiesību zinātne” īstenošanā iesaistītie profesori un pētnieki ir iekļauti augsta līmeņa starptautisko žurnālu redkolēģiju sastāvos: V.Zahars un V.Tumalavičius – ārvalstu SCOPUS un Web of Science žurnālu redkolēģijās, A.Kriviņš un J.Teivāns-Treinovskis – ERIH+ datu bāzē iekļauta žurnāla redkolēģijas sastāvā un citu starptautisku žurnālu redkolēģijās. Tiesību nozares pētnieki tiek aicināti arī uz starptautiskām zinātniskām konferencēm kā keynot speakers un zinātniskās komitejas locekļi: V.Zahars, J.Teivāns- Treinovskis, V.Tumalavičius (AII Polijā, Bulgārijā, Lietuvā).

## Sadarbība ar darba devējiem un pašvaldībām

Studiju virziena „Tiesību zinātne” ietvaros notiek sadarbība ar darba devējiem, kam nepieciešami speciālisti ar augstāko izglītību tiesību zinātnē. Darba devēji vēršas pie studiju virziena vadības, lai piedāvātu nodarbinātības iespējas studiju programmu absolventiem. Īpašu interesi darba devēji izrāda par studējošo prakses iespējām savos uzņēmumos, kas ļauj pārbaudīt potenciālos darbiniekus pirms darba gaitu uzsākšanas. Lielākā interese par studiju virziena “Tiesību zinātne” bakalaura un maģistra studiju programmu absolventiem ir projektēšanas, celtniecības, juridisko pakalpojumu uzņēmumiem un tiesību aizsardzības iestādēm.

Cieša sadarbība ir izveidojusies ar Daugavpils pilsētas Domi, kur vairākās struktūrvienībās strādā studiju virziena „Tiesību zinātne” absolventi. Daugavpils pilsētas pašvaldība aktīvi atbalsta studiju virzienu, piedaloties žurnāla “Jurista Vārds”, Latvijas Tiesībsarga biroja, Satversmes tiesas un Latvijas Bankas rīkotajos semināros DU.

Studiju virziena „Tiesību zinātne” absolventi ieņem augsta līmeņa amatus LR un starptautiskajās tiesību aizsardzības institūcijās (2019. gadā PMSP “Tiesību zinātne” absolvents Zigmārs Andrejevs tika iecelts ES Saimnieciskās Tiesas tiesneša amatā, bet DSP “Juridiskā zinātne” absolvente Nataļja Saratova – Daugavpils Tiesas tiesneša amatā; 2018.gadā PMSP “Tiesību zinātne” absolvente Nadežda Grebeņuka un DSP “Juridiskā zinātne” absolvente Jeļena Amosova, bet 2021.gadā Jurijs Sjanita tika apstiprināti prokuroru amatos).

DU studiju virziena „Tiesību zinātne” sadarbības partneri tiek atlasīti pēc šādiem kritērijiem:

pamatdarbības veids (tiesību nozare, drošības joma, menedžments); absolventu nodarbinātības iespējas;

zinātniskās darbības un inovāciju izmantošanas iespējas. Darba devēju piesaistes mehānisms

Lielākā daļa darba devēju tiek piesaistīti dažādu DU aktivitāšu laikā: starptautiskajās zinātniskajās un praktiskajās konferencēs, semināros par dažādu inovatīvu pieeju – ārpustiesas strīdu risināšanas iespēju, personas datu aizsardzības problemātikas, noziedzības ierobežošanas, noziedzīgus nodarījumus izdarījušo personu resocializācijas

u.c. izmantošanu tiesību nozarē.

Nozīmīga darba devēju un to pārstāvju daļa ir DU absolventi, kas atvieglo komunikāciju un sadarbību. Daudzi tiesību nozares darba devēji izrāda interesi par iespēju piedalīties valsts pārbaudījumu komisijas darbā. Šajā gadījumā darba devējiem ir iespēja izvēlēties sekmīgākos un iestādes darba specifikai atbilstošākos absolventus, kuru pētniecības intereses saistītas ar attiecīgo darbības jomu.

# Norādīt, kāda sistēma vai mehānismi tiek izmantoti ārvalstu studējošo un mācībspēku piesaistei, raksturot piesaistīto ārvalstu studējošo un mācībspēku skaita dinamiku.

Mehānismi ārvalstu studējošo un mācībspēku piesaistei

## Lai piesaistītu ārvalstu studējošos un mācībspēkus, tiek izmantoti šādi mehānismi:

DU Erasmus+ koordinators gada sākumā izsūta visiem partneriem Erasmus+ informatīvo vēstuli par to, kādā veidā ārvalstu studējošie un mācībspēki var pieteikties studijām, praksei, docēšanai vai profesionālai pilnveidei.

DU Erasmus+ koordinators vairākas reizes gadā apmeklē starptautiskās Staff Week, kur ir iespēja nodibināt jaunus kontaktus un noslēgt starpuniversitāšu līgumus par studējošo un mācībspēku apmaiņu Erasmus+ programmas ietvaros.

ESF projekta “Daugavpils Universitātes stratēģiskās specializācijas jomu akadēmiskā personāla profesionālās kompetences stiprināšana”, Nr. 8.2.2.0/18/A/022, ietvaros tiek nodarbināts ārvalstu akadēmiskais personāls.

## Piesaistīto ārvalstu studējošo un mācībspēku skaita dinamikas raksturojums

Pārskata periodā ārvalstu studējošie samērā reti dodas Erasmus+ programmas mobilitāšu ietvaros uz DU, jo studiju programmu piedāvājums angļu valodā nav liels, savukārt DU studējošie labprāt izmanto šādu iespēju un dodas gan uz studijām, gan uz praksi ārvalstīs. Īpaši populāra studentu vidū ir absolventu prakse, kuras laikā tiek gūta starptautiskā pieredze ārvalstu uzņēmumos un organizācijās, pielietojot savas teorētiskās zināšanas. Pārskata periodā pieaug DU studiju virziena „Tiesību zinātne” mācībspēku izejošās mobilitātes aktivitātē (skat. pielikumā). Izejošās mobilitātes laikā mācībspēki vada nodarbības ārvalstu augstskolās, stimulējot ārvalstu studējošo un mācībspēku interesi par studiju virziena „Tiesību zinātne” programmām un sadarbību ar DU pētniecības jomā.

Studiju virzienam „Tiesību zinātne” ir ilglaicīga sadarbība ar Svētā Kirila un Svētā Metodija Veliko Tarnovas universitātes profesoriem Mariannu Petrovu un Todoru Golunovu, kas pārskata periodā vadīja nodarbības BSP „Tiesību zinātne” studējošajiem. Nozīmīga sadarbība ir arī ar Kazimira Simonaviča Viļņas universitātes profesoru Rišardu Burdu, kurš piedalās promocijas padomes sēdēs kā starptautiskais eksperts.

Kopš 2018. gada DU promocijas padomes “Juridiskā zinātne” sastāvā iekļauts Mikolas Romeris Viļņas universitātes profesors Alvydas Šakočius.

2017. gadā starptautiskā projekta „Cilvēktirdzniecība: problēmas un risinājumi” ietvaros ar vieslekciju PMSP „Tiesību zinātne” studējošajiem uzstājās MA praktiskajā filozofijā, Bch teoloģijā Sergejs Mihailovs (Moldova, projekta līderis izglītības jomā) un Sven- Gunnar Liden (Zviedrija, projekta vadītājs).

# Raksturot studējošajiem piedāvātās prakses iespējas, nodrošinājumu un darba organizāciju.

## Studējošo prakses iespēju, nodrošinājumu un darba organizācijas raksturojums

Studiju virziena ”Tiesību zinātne” studējošajiem profesionālā kvalifikācijas prakse ir paredzēta PMSP „Tiesību zinātne” ietvaros 26 kredītpunktu apjomā. Prakses organizācija norit atbilstoši DU iekšējiem normatīvajiem aktiem (Prakses nolikums, Studiju nolikums u.c.) un prakses programmai. Prakses norise paredzēta iestādēs, ar kurām tiek noslēgti prakses līgumi. Atbildīgā persona par praksi no DU puses ir prakses vadītājs, ko nosaka Tiesību katedra.

## DU atbalsts studējošajiem prakses vietas atrašanā

PMSP „Tiesību zinātne” studējošie atbilstoši savai pētnieciskās darbības jomai un interesēm brīvi izvēlas prakses vietu. Ja studējošajam patstāvīgi neizdodas atrast sev prakses vietu, studiju virziena vai studiju programmas vadība viņam palīdz nodrošināt to atbilstoši publisko vai privāto iestāžu prakses vietu piedāvājumam.

# Kopīgo studiju programmu izveides pamatojums un partneraugstskolu izvēles raksturojums un novērtējums.

Studiju virziena “Tiesību zinātne” ietvaros Daugavpils Universitāte plāno izveidot un kopīgi ar Viļņas Kazimira Simonaviča Universitāti īstenot bakalaura studiju programmu “Tiesiskā un ekonomiskā drošība”, kurā bez klasiskajiem juridiskās izglītības studiju kursiem būs iekļauti arī daži studiju kursi, kas saistīti ar valsts un sabiedrības drošību. Viļņas Kazimira Simonaviča Universitāte ir ieinteresēta kopīgās studiju programmas īstenošanā, jo Daugavpils Universitāte var nodrošināt šīs programmas īstenošanai nepieciešamo kapacitāti mācībspēku kvalifikācijas ziņā.

**6. IEPRIEKŠĒJĀS**

**IEVIEŠANA**

**NOVĒRTĒŠANAS**

**PROCEDŪRĀS SAŅEMTO REKOMENDĀCIJU**

# Iepriekšējā studiju virziena akreditācijā ekspertu sniegto rekomendāciju ieviešanas plāna izpildes un sniegto rekomendāciju ietekmes novērtējums.

**Rekomendāciju izpildes pārskats**

|  |  |  |  |  |  |
| --- | --- | --- | --- | --- | --- |
| **Nr.** | **Ekspertu grupas rekomendācija** | **Augstskolas/koledžas aktivitāte** | **Sasniedzamie rezultāti** | **Ieviešanas termiņš** | **Rekomendācijas izpilde** |

|  |  |  |  |  |  |
| --- | --- | --- | --- | --- | --- |
| 1. | Bakalaura studiju programmas “Tiesību zinātne” studiju kursā “Profesionālā ētika” par pamatdocētāju jāieliek personu ar jurista nevis filozofijas specializāciju.  Aktualizēt studiju  kursa aprakstu  atbilstoši tiesību nozares prasībām. | Tika nomainīts studiju kursa docētājs un aktualizēts studiju kursa apraksts atbilstoši tiesību nozares prasībām. | Studiju kursa “Profesionālā ētika” apraksta un docēšanas kvalitātes paaugstināšana. | Līdz nākamajai akreditācijai. | Izpildīta. |
| 2. | Profesionālajā maģistra studiju programmā “Tiesību zinātne” jāiekļauj studiju kurss par personu datu aizsardzību. | Profesionālajā maģistra studiju programmā “Tiesību zinātne” tika iekļauts studiju kurss “Informācijas tehnoloģiju tiesības un datu aizsardzības tiesiskās problēmas”. | Studējošo kompetences paaugstināšana personu datu aizsardzības jomā. | Līdz nākamajai akreditācijai. | Izpildīta. |
| 3. | Doktora studiju programmā “Tiesību zinātne” divi studiju kursi (Tiesību loģika un Valsts pārvaldes dienests) pēc sava līmeņa vairāk atbilst maģistra, nevis  doktora studiju programmai. | Doktora studiju programmas ietvaros tika veikta jaunu studiju kursu izstrāde:  -Tiesību globalizācija;  -Juridisko konstrukciju izveides loģika. | Doktora studiju programmas “Tiesību zinātne” kvalitātes un līmeņa paaugstināšana. | Līdz nākamajai akreditācijai. | Izpildīta. |

# Pārskata periodā licencēto studiju programmu vai studiju virzienam atbilstošu studiju programmu izmaiņu novērtēšanas ietvaros ekspertu sniegto rekomendāciju izpilde

## Rekomendāciju izpildes pārskats par PBSP “Tiesību zinātne” izmaiņām, mainot tās veidu no profesionālās uz akadēmisko studiju programmu

|  |  |  |  |  |  |
| --- | --- | --- | --- | --- | --- |
| **Nr.** | **Ekspertes rekomendācija** | **Augstskolas/ koledžas aktivitāte** | **Sasniedzamie rezultāti** | **Ieviešanas termiņš** | **Rekomendācija s izpilde** |

|  |  |  |  |  |  |
| --- | --- | --- | --- | --- | --- |
| 1. | Regulāri jāaktualizē studiju kursu apraksti, t.sk., docētājiem uzstādot mērķi sagatavot studējošos sekmīgai studiju turpināšanai maģistra studiju programmās un jurista kvalifikācijas iegūšanai, ņemot vērā, ka saskaņā ar Latvijā akceptēto Boloņas izglītības principu (3+2), maģistra studiju programmas saturs balstīsies arī uz Universitātes ABSP apgūtajām zināšanām.  Tas nozīmē, ka personām, kuras vēlēsies iegūt maģistra grādu un jurista kvalifikāciju, būs jākārto valsts vienotais jurista kvalifikācijas eksāmens, kurš sevī ietvers arī akadēmiskā bakalaura programmā īstenoto studiju kursu tematiku. | Programmas docētājiem tika uzdots līdz 2020.gada  15. janvārim aktualizēt docējamo studiju kursu aprakstus, pielāgojot tos Jurista profesijas standarta prasībām. | Studiju kursu aprakstu kvalitātes paaugstināšana | 2020. gada februāris | Izpildīta |
| 2. | Lai atvieglotu studiju kursu uztveramību un apgūšanu, būtu jāizvērtē studiju kursu obligātās literatūras saraksti, norādot reāli apgūstamo literatūras un  informācijas avotu skaitu, piemēram, no 10 līdz 20 vienībām, ņemot vērā studiju kursā paredzēto studējošā patstāvīgā darba stundu skaitu. | Programmas docētājiem tika uzdots  līdz 2020.  gada 15.  janvārim aktualizēt docējamo studiju kursu aprakstu litaratūras sarakstus, atstājot obligātās literatūras sarakstā ne vairāk par 20 literatūras avotiem. | Studiju kursu aprakstu kvalitātes paaugstināšana | 2020. gada februāris | Izpildīta |

**III. STUDIJU**

**PROGRAMMAS**

**“TIESĪBU**

**ZINĀTNE**

**(43380)”**

**RAKSTUROJUMS**

**1. STUDIJU PROGRAMMAS RAKSTUROJOŠIE PARAMETRI**

* 1. Studiju programmas “Tiesību zinātne (43380 bakalaura

studiju programma)” parametri

Studiju virziena novērtēšanas ietvaros DU nevēlas veikt izmaiņas studiju programmā.

|  |  |  |
| --- | --- | --- |
| **Studiju programmas nosaukums** | Tiesību zinātne | |
| **Studiju programmas nosaukums angļu**  **Valodā** | Law Science | |
| **Studiju programmas kods saskaņā ar**  **Latvijas izglītības klasifikāciju** | 43380 | |
| **Studiju programmas zinātnes nozare**  ***(attiecināms uz doktora studiju programmām)*** |  | |
| **Studiju programmas veids un līmenis** | bakalaura studiju programma | |
| **Iegūstamais kvalifikācijas līmenis**  **(NKI/EKI)** |  | |
| **Profesijas kods profesiju klasifikatorā** |  | |
| **Studiju programmas apjoms (KP,**  **rekomendējoši arī ECTS)** | 120KP | |
| **Īstenošanas forma, veids, ilgums (ja nepilni gadi, norādīt mēnešos) un īstenošanas valoda** | | |
| **pilna laika klātiene** | 3 gadi, 0 mēneši | Latviešu |
| **pilna laika neklātiene** |  |  |
| **pilna laika neklātiene (tālmācība)** |  |  |
| **nepilna laika klātiene** |  |  |

|  |  |  |
| --- | --- | --- |
| **nepilna laika neklātiene** |  |  |
| **nepilna laika neklātiene (tālmācība)** |  |  |
| **Īstenošanas vieta** | Daugavpils Universitāte | |
| **Studiju programmas direktors/-e** | Anatolijs Kriviņš, Dr.iur. | |
| **Uzņemšanas prasības** | Vispārējā vidējā vai vidējā profesionālā izglītība, ņemot vērā  centralizētā eksāmena vērtējumu latviešu valodā, angļu valodā (vai franču, vai vācu valodā) un matemātikā. | |
| **Piešķiramais grāds, profesionālā**  **kvalifikācija vai grāds un profesionālā kvalifikācija** | Sociālo zinātņu bakalaura grāds tiesību zinātnē | |
| **Studiju programmas mērķis** | ABSP “Tiesību zinātne” mērķis ir nodrošināt kvalitatīvas, tiesību zinātnē balstītas akadēmiskās studijas, kuru apguves rezultātā studējošie būs spējīgi veikt nozarei nepieciešamās darbības saskaņā ar starptautiskajiem, Eiropas Savienības un Latvijas Republikas normatīvajiem aktiem. | |
| **Studiju programmas uzdevumi** | * Izglītot speciālistus tiesību nozarē un sekmēt to konkurētspēju mainīgos sociālekonomiskajos apstākļos un starptautiskajā darba tirgū;   •īstenot tiesību nozarei raksturīgu padziļinātu zināšanu apguvi, sagatavojot studējošos jaunrades un pētnieciskajam darbam nozarē;  •veicināt personības vispusīgu attīstību, sniedzot plašas zināšanas to vēsturiskajā, ekonomiskajā, politiskajā un filozofiskajā izpratnē;  •attīstīt spēju analītiski izprast tiesības, pielietot likumus un citus normatīvos aktus. | |
| **Sasniedzamie studiju rezultāti** | Programmas apguves rezultātā absolvents apgūs un spēs demonstrēt:  ZINĀŠANAS  -valsts uzbūvē un tiesību aizsardzības iestāžu darbības organizācijā;  -tiesību teorijā un attīstības vēsturē;  -cilvēktiesību ievērošanā un Eiropas institūciju darbības regulējumā; | |

|  |  |
| --- | --- |
|  | -civiltiesisko deliktu, administratīvo pārkāpumu un noziedzīgo nodarījumu jēdzienu analīzē;  -dažādu juridiskās zinātnes apakšnozaru materiālajās un procesuālajās tiesībās;  -informācijas tehnoloģiju jomā;  -profesionālajā ētikā un saskarsmes jautājumos.  PRASMES  -brīvi orientēties Latvijas un starptautiskajā tiesību sistēmā;  -precīzi identificēt juridiskās problēmas un šo problēmu atrisināšanai nozīmīgos faktus;  -atlasīt teorētiskos materiālus un judikatūras avotus ar tiesību nozari saistītajos pētījumos;  -izmantot dažādas pētnieciskā darba metodes nozares problēmu identificēšanā un risināšanā;  -lietot datorprogrammas un citas informācijas tehnoloģijas.  KOMPETENCE  -orientēties politiskajos, sociālajos un kultūras jautājumos reģionā, valstī un pasaulē;  -sagatavot, organizēt un veikt juridisko problēmu risināšanai nepieciešamās darbības materiālo un procesuālo tiesību jomā;  -veikt pētījumus un empīrisko datu apstrādi dažādās tiesību apakšnozarēs. |
| **Studiju programmas noslēgumā**  **paredzētais noslēguma pārbaudījums** | Bakalaura darbs |

|  |  |
| --- | --- |
| **Apjoms kredītpunktos** | 120 |
| **Studiju ilgums gados** | 3 gadi,0 mēneši |
| **Iegūstamais grāds un/ vai kvalifikācija** | Sociālo zinātņu bakalaura grāds tiesību zinātnē |
| **Uzņemšanas prasības** | Vispārējā vidējā vai vidējā profesionālā izglītība, ņemot vērā  centralizētā eksāmena vērtējumu latviešu valodā, angļu |

|  |  |
| --- | --- |
|  | valodā (vai franču, vai vācu valodā) un matemātikā |

# Statistikas dati par studējošajiem studiju programmā, studējošo skaita dinamika, skaita izmaiņu ietekmes faktoru analīze un novērtējums.

No 2013./2014. studiju gada līdz 2019./2020. studiju gadam studējošo skaits bakalaura studiju programmā “Tiesību zinātne” kopumā ir saglabājies aptuveni vienādā līmenī:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Studiju forma | I | II | III | IV | V | Kopā | |
| - 2013./2014. studiju gads | PL | 20 | 32 | 33 | 25 |  | 110 | 126 |
| NL | 0 | 0 | 5 | 5 | 6 | 16 |
| - 2014./2015. studiju gads | PL | 20 | 15 | 24 | 35 |  | 94 | 99 |
| NL | 0 | 0 | 0 | 2 | 3 | 5 |
| - 2015./2016. studiju gads | PL | 29 | 17 | 12 | 32 |  | 90 | 90 |
| - 2016./2017. studiju gadā – 99 studējošie | PL | 50 | 18 | 16 | 15 |  | 99 | 99 |
| - 2017./2018. studiju gads | PL | 40 | 29 | 17 | 15 |  | 101 | 101 |
| - 2018./2019. studiju gads | PL | 36 | 26 | 25 | 18 |  | 105 | 105 |
| - 2019./2020. studiju gads | PL | 39 | 21 | 29 | 28 |  | 117 | 117 |
| - 2020./2021.studiju gads | PL | 45 | 29 | 23 | 0 |  | 97 | 97 |
| - 2021./2022.studiju gads | PL | 54 | 32 | 29 | 0 |  | 115 | 115 |
| - 2022./2023.studiju gads | PL | 60 | 35 | 22 | 0 |  | 117 | 117 |
| - 2023./2024.studiju gads | PL | 67 | 39 | 32 | 0 |  | 138 | 138 |

Analizējot studējošo atbiruma tendences, var secināt, ka visvairāk studentu pārtrauc studijas pirmā studiju gada laikā, pēc otrā un trešā studiju gada atbirums ir mazāks. Lielākais atbirums vērojams par personīgo finansējumu studējošo vidū. Tas notiek galvenokārt finansiālo apsvērumu dēļ. Visbiežāk studējošie norāda personiskus iemeslus studiju procesa pārtraukšanai (finansiālās problēmas, ģimenes apstākļi, veselības problēmas, nespēja apvienot studijas ar darbu, kā arī motivācijas trūkums studiju turpināšanai). Lai novērstu DU studējošo atbirumu universitātes ietvaros, ikviens studējošais pēc imatrikulācijas, saglabājot savu valsts finansēto budžeta vietu, var pārreģistrēties citā studiju programmā, ja kādu iemeslu dēļ sākotnēji izvēlētā studiju programma studējošajam nav piemērota.

2020./2021.studiju gadā bija vērojams neliels studējošo kritums programmā, kas bija saistīts ar pāreju no 4-gadīgās uz 3-gadīgo programmu. Taču jau 2021./2022.studiju gadā studējošo skaits atkal pieauga līdz iepriekšējam līmenim.

2022./2023.studiju gadā 1.kursā studējošo skaits ir sasniedzis 60, bet 2023./2024.studiju gadā 1.kursā studējošo skaits ir sasniedzis lielāko skaitu salīdzinājumā ar jebkuru citu studiju gadu.

Programmas absolventu skaits kopš 2013./2014. studiju gada svārstās no 12 līdz 27 absolventiem gadā. Izteikta absolventu samazināšanās tendence nav vērojama. Informācija par studējošo skaita dinamiku ir pieejama pielikumā.

# Analīze un novērtējums par studiju programmas nosaukuma, iegūstamā grāda, profesionālās kvalifikācijas mērķu un uzdevumu, studiju rezultātu, kā arī uzņemšanas prasību savstarpējo sasaisti.

Akadēmiskās bakalaura studiju programmas “Tiesību zinātne” nosaukums, iegūstamais grāds, mērķi un uzdevumi un uzņemšanas prasības ir savstarpēji saistītas.

Akadēmiskā bakalaura studiju programma „Tiesību zinātne”, tiek realizēta 3 gadus, Absolvējot programmu, studējošie iegūst sociālo zinātņu bakalaura grādu “Tiesību zinatnē”. Bakalaura līmenī apgūtais studiju saturs pamato turpināt studijas profesionālā maģistra studiju programmā “Tiesību zinātne”, kas paredz jurista kvalifikācijas piešķiršanu vai pilnveidoties tiesību zinātnes jomas pētniecībā.

Bakalaura studiju programmas “Tiesību zinātne” mērķis un uzdevumi, kā arī studiju laikā sasniegtie studiju rezultāti atbilst sestajam EKI līmenim (MK noteikumi Nr. 322

„Noteikumi par Latvijas izglītības klasifikāciju”), kas ir bakalaura studiju līmenis. Mērķis, uzdevumi un sasniedzamie rezultāti ir savstarpēji saskaņoti un nodrošina to, ka DU īstenotās akadēmiskā bakalaura studiju programmas “Tiesību zinātne” absolventi studiju laikā:

būs guvuši zināšanās un kritiskajā domāšanā balstītu izpratni par svarīgākajiem tiesību jēdzieniem, teorijām un likumsakarībām,

būs sagatavoti pašvadītai pētnieciskās darbības veikšanai, pratīs izvērtēt savas darbības ietekmi uz sabiedrību,

būs motivēti personiskai un profesionālai izaugsmei.

No ABSP “Tiesību zinātne” mērķiem, uzdevumiem un sasniedzamajiem rezultātiem izriet uzņemšanas prasības reflektantiem:

-vispārējā vidējā vai vidējā profesionālā izglītība;

-centralizētā eksāmena vērtējums latviešu valodā;

-centralizētā eksāmena vērtējums matemātikā;

-centralizētā eksāmena vērtējums angļu valodā (vai franču, vai vācu valodā);

-papildu punkti par centralizētā eksāmena vērtējumu vēsturē.

Tām personām, kuras ieguvušas vidējo izglītību līdz 2004. gadam (neieskaitot), kā arī personām, kuras ieguvušas vidējo izglītību ārvalstīs vai personām ar īpašām vajadzībām, pamatojoties uz sekmīgām vidējās izglītības dokumenta gada atzīmēm, konkursa vērtējumu nosaka pēc vērtējuma aprēķināšanas īpašas formulas, kurā tiek ņemta vērā vidējās izglītības dokumenta gada vidējā atzīme latviešu valodā un literatūrā + vidējās izglītības dokumenta gada atzīme angļu valodā vai franču valodā, vai vācu valodā + vidējās izglītības dokumenta noteikto mācību priekšmetu gada vidējā atzīme. Uzņemšanā tiek dotas priekšrocības Latvijas valsts skolēnu zinātnisko konferenču tiesību sekcijas 1.–3. pakāpes laureātiem. Šie reflektanti saņem valsts budžeta finansētu vietu ārpus konkursa.

**2. STUDIJU SATURS UN ĪSTENOŠANA**

# Studiju kursu/ moduļu satura aktualitātes un atbilstības nozares, darba tirgus vajadzībām un zinātnes tendencēm novērtējums.

ABSP “Tiesību zinātne” studiju kursu saturs atbilst nozares, darba tirgus un zinātnes attīstības tendencēm. Tiesību nozares specifika paredz tās attīstību atbilstoši grozījumiem likumos un citos normatīvajos aktos. ABSP “Tiesību zinātne” ir salāgota ar MK 15.01.2019. noteikumiem Nr. 46 “Valsts vienotā jurista profesionālās kvalifikācijas eksāmena kārtība”. Tai pēctecīgās PMSP “Tiesību zinātne” obligātajā daļā ir iekļauts Valsts vienotā jurista profesionālās kvalifikācijas eksāmens 4 KP apjomā. ABSP “Tiesību zinātne” veido bāzi PMSP “Tiesību zinātne” iegūstamajai Jurista kvalifikācijai. Maģistra studiju programmas ietvaros, ņemot vērā tās apjomu, nav iespējams apgūt visas zināšanas, kas paredzētas Jurista profesijas standartā. Līdz ar to lielāko daļu profesijas standartā paredzēto studiju kursu daļu ir paredzēts apgūt bakalaura studiju programmas ietvaros. Studiju kursu klāsts atbilst jurista profesijas standartam, savukārt, katra studiju kursa saturs tiek aktualizēts atbilstoši izmaiņām konkrētas tiesību apakšnozares normatīvajā bāzē. Izmaiņas normatīvajā regulējumā un tiesību zinātnē determinē viena otru, jo tiesību zinātnes attīstības rezultātā tiek veikti grozījumi normatīvajos aktos, kuri rada nepieciešamību tos skaidrot un interpretēt, identificējot dažāda rakstura pretrunas un problēmas un piedāvājot to efektīvus risinājumus. Kā piemēru tam var minēt tādus grozījumus Krimināllikumā, kā atkārtotības institūta izslēgšana, ko pieprasīja Krimināltiesību zinātnes attīstības tendences. Savukārt pēc grozījumu pieņemšanas, tika aktualizēts studiju kursa “Krimināltiesības. Vispārīgā daļa” saturs, izslēdzot no tā tēmu “Noziedzīgu nodarījumu atkārtotība”. Kriminālprocesa likumā tika ieviests jauns procesa veids “Paātrinātais process”, bet izslēgti tādi procesa veidi, kā “Neatliekamības process” un “Saīsinātais process”. Atbilstoši tam no studiju kursa “Kriminālprocesa tiesības” satura tika izņemtas tēmas “Neatliekamības process” un “Saīsinātais process”, tā vietā iekļaujot tēmu “Paātrinātais process”.

# Studiju kursos/ moduļos iekļautās informācijas, sasniedzamo rezultātu, izvirzīto mērķu u.c. rādītāju savstarpējās sasaistes novērtējums.

Analizējot studiju kursos iekļautās informācijas, sasniedzamo rezultātu, izvirzīto mērķu

u.c. rādītāju savstarpējās sasaistes ar studiju programmas mērķiem un sasniedzamajiem rezultātiem, tika veikts studiju programmas kursu kartējums. Apskatot kartēšanas rezultātus (skat. pielikumu.) var secināt, ka studiju kursos definētie mērķi atbilst studiju programmas rezultātiem un ir saskaņoti ar augstāko līmeņu studiju programmām.

Piemēram, ABSP “Tiesību zinātne” kompetencei “sagatavot, organizēt un veikt juridisko problēmu risināšanai nepieciešamās darbības materiālo un procesuālo tiesību jomā”, atbilst vairākos studiju kursos definētās kompetences:

“Kriminālprocesa tiesības” – veikt izmeklēšanu kriminālprocesā;

“Krimināltiesības” – izvērtēt konkrētas situācijas un piemērot atbilstošo Krimināllikuma normu;

“Civilprocesa tiesības” – spēj pieņemt lēmumus un risināt problēmas civiltiesību apakšnozarē

– civilprocesā un jurista profesionālās darbības jomā;

“Saistību tiesības” – iegūtas iemaņas analizēt un kritiski vērtēt Civillikuma normas, patstāvīgi izprast ar saistību tiesībām saistītās problēmas un rast to risinājumu.

Analizējot studiju kursu saturu ir konstatēts, ka tēmu izvēle atbilst studiju kursu definētajiem rezultātiem – prasmēm un attieksmēm, zināšanām un profesionālajām kompetencēm.

Piemēram,

“Kriminālprocesa tiesības” – kompetencei “veikt izmeklēšanu Kriminālprocesā” atbilst tēmas:

* 1. Pierādījumi kriminālprocesā. (L2)
  2. Procesuālie piespiedu līdzekļi. (L2)
  3. Kriminālprocesa uzsākšana. (L2)
  4. Izmeklēšanas darbības. (L2)
  5. Prokurora uzraudzība par likumu ievērošanu izmeklēšanas stadijā. (L2)

“Civilprocesa tiesības” kompetencei “spēj pieņemt lēmumus un risināt problēmas civiltiesību apakšnozarē – civilprocesā un jurista profesionālās darbības jomā” atbilst tēmas:

1. Pierādījumi un pieradīšana civillietās. (L4)
2. Prasība, tās elementi un veidi. (L4)
3. Civillietu sagatavošana iztiesāšanai. (L4)

# Studiju īstenošanas metožu novērtējums.

Studiju programma ir izveidota tā, lai varētu sasniegt izvirzītos studiju programmas mērķus. Programmas docētāji izmanto šādas studiju formas: lekcijas, seminārus un praktiskos darbus. Mācībspēku uzdevums ir iedrošināt studējošos uzņemties aktīvu lomu studiju procesā. Studiju virziena programmu studiju kursu aprakstos ir iestrādāts studējošo patstāvīgais darbs. Studiju programmas īstenošanas stils ir līdzdalība, un studējošie studiju kursu praktisko uzdevumu ietvaros aktualizē sabiedrības izaicinājumus un meklē iespējas savu ideju, projektu īstenošanai, apspriež un dalās praktiskajā pieredzē, tādējādi attīstot kritisko domāšanu, izsakot piezīmes un argumentējot savu viedokli diskusiju gaitā. Visos studiju kursos nodarbības ir orientētas uz studējošo radošu līdzdalību zināšanu apguves procesā. Tiek respektēta studējošo vajadzību un iespēju daudzveidība, veidojot piemērotu nodarbību sarakstu.

Izmantojamo mācību metožu mērķis ir sniegt iespēju apgūt teorētiskās zināšanas un praktiskās iemaņas, pilnveidot studējošo kritiskās domāšanas prasmes, attīstīt savstarpējas sadarbības prasmes, spēju strādāt gan individuāli, gan komandā (team building), pilnveidot

spēju novērtēt dažādību (proti, “vispārīgās prasmes” (soft skills)). Docētāji aicina studējošos izteikt savu viedokli par piedāvātajām patstāvīgā darba un tā prezentācijas formām, uzklausa studējošo vēlmes un koriģē patstāvīgajam darbam ieteikto literatūru, avotus un prezentācijas formas.

Studentcentrēta mācīšanās tiek īstenota, iesaistot studējošos bakalaura darbu prezentēšanas (priekšaizstāvēšanas) procesā, piedaloties apspriedēs un iesaistoties diskusijās par citu izstrādātajiem pētījumiem. Pēc studiju plāna tiek organizēta iepriekšējos studiju gados izstrādāto darbu analīze un izmantošana tālākajiem pētījumiem. Studējošie regulāri piedalās DU organizētajos zinātniskajos un populārzinātniskajos pasākumos (zinātniskajās konferencēs, zinātnes komunikācijas pasākumos, projektos u.c.). Apgūst atsevišķus studiju kursus (t.sk., svešvalodas) ir iespējams kā brīvklausītājam, piedalīties studiju kursā vai tā daļā, piemēram, apmeklējot kādu lekciju vai praktisko nodarbību.

DU piedāvā studiju programmas studējošajiem atbilstošu un viegli pieejamu mācību līdzekļu, zinātnisko un populārzinātnisko literatūru vairākās valodās, t.sk. arī elektroniski (piem., Scopus datubāze bezmaksas ir pieejama DU iekšējā tīklā). Studējošajiem studiju kursu apraksti ir brīvi pieejami, t.sk. e-vidē. Lai veicinātu studējošo sekmību un efektīvu studiju programmas rezultātu sasniegšanu paredzētajā laikā, tiek nodrošināta pastāvīga akadēmiskā personāla palīdzība studējošajiem. Palīdzības formas studējošajiem ir šādas: konsultācijas studiju semestra laikā, pirms eksāmeniem un pirms valsts pārbaudījuma. Notiek regulāri kontakti e-studiju vidē (ar e-pasta starpniecību, Moodle vai Skype).

Docētāji studiju kursa ietvaros bieži izmanto darbu grupās, lai veicinātu starpdisciplināro zināšanu integrēšanu, iniciējot radošas diskusijas kāda problēmjautājuma risināšanā. Taču ir jāatzīst, ka mācību formas un metodes tiek izvēlētas atkarībā no studiju kursā aplūkojamās tēmas īpatnības. Atkarībā no mācību formas un metodēm docētājs izvēlas arī vērtēšanas formas un kritērijus. Docētāji piedāvā analizēt un izvērtēt darba vērtēšanas kritērijus. Liela daļa rezultātu pieprasa no studējošā ne tikai demonstrēt zināšanas, bet arī praktiski analizēt apgūto vielu, sasaistot to ar konkrētām situācijām un tiesību piemērošanas praksi. Tāpēc nozīmīga loma ir semināriem un praktiskajām nodarbībām. Praktiskajās nodarbībās individuālo vai grupu darba prezentāciju laikā studējošie, izsakot savu viedokli, pilnveido analītiskās prasmes. Profesionālo prasmju un kompetenču apgūšanai studiju kursos īpaša uzmanība tiek pievērsta integratīvas refleksijas attīstībai. Refleksija veicina studējošo profesionālo prasmju apgūšanas stabilizāciju, kā arī sekmē pašizziņu un pašaktualizāciju. Tāpēc šajos gadījumos īpaši motivējoša nozīme studiju procesā ir studiju rezultātu formatīvai vērtēšanai. Tieši formatīvās vērtēšanas ietvaros studējošie izprot pieļautās kļūdas un pilnveido apgūto kompetenci, jo formatīvā vērtēšana sniedz studējošajiem atgriezenisko saikni par to, kā tiek apgūtas zināšanas.

Līdzās formatīvajai vērtēšanai docētāji izmanto arī summatīvo vērtēšanu. Summatīvā vērtēšana veidojas starppārbaudījumu atzīmju izlikšanas gadījumā. Studiju kursa noslēgumā notiek ieskaite ar atzīmi vai eksāmens. Gala pārbaudījums notiek mutvārdos, rakstiski, sasniegumu testa veidā.

## Daži pārbaudījumu veidi, ko izmanto docētāji:

Tests paredz pareizās atbildes izvēli - uz katru jautājumu ir divi vai vairāki atbilžu varianti, no kurām ir jāizvēlas pareizā. Šāda veida eksāmenu parasti izmanto, lai pārbaudītu faktiskās zināšanas. No vienas puses, šāda veida eksāmenam ir nepieciešama studējošā zināšanu reproducēšanas precizitāte, no otras puses, tas neizslēdz iespēju sniegt nejaušu atbildi.

Praktiskais pārbaudījums. Docētājs var piedāvāt praktisku uzdevumu risināšanu. Šajā gadījumā studējošajiem ir jādemonstrē savas prasmes, spējas, iegūto zināšanu lietošana – tie var būt uzdevumi portfolio izveidē, vai arī kādas situācijas iznākuma konstruēšanas uzdevums.

Izvēloties pārbaudījuma veidu, lai novērtētu studējošā darbu 10 ballu skalā, docētāji vadās pēc studiju kursā definētajiem rezultātiem. Profilējošās katedras apspriedēs ir ieteikts studējošā darba vērtēšanu strukturāli sadalīt trīs grupās:

* + 1. priekšmetiski saturiskā, kad prioritāri tiek vērtēta zināšanu pilnība, izpratne, vispārinājums, sistemātiskums, pareizība;
    2. saturiski darbīgā, kad novērtē zināšanu stiprumu, efektivitāti, dažāda veida prasmes;
    3. studējošā individuālo spējīgumu, kas ir integratīvs rādītājs par visā semestrī veicamā darba kvalitāti un regularitāti.

Izstrādājot vērtēšanas kritērijus, docētāji vadās pēc šādiem principiem:

kritēriji ir vērsti uz studējošā darba novērtēšanu (starpposmā vai studiju kursa beigās); studējošā darbs tiek vērtēts pēc kritērijiem vai salīdzināts ar standartu (teicama darba piemērs), nevis ar citu studējošo darbu;

kritēriji studentiem ir zināmi iepriekš;

skaidra atzīmes algoritma izveidošana, pēc kura studējošais var patstāvīgi noteikt savu sasniegumu līmeni;

vērtēšanas kritēriji ir atvasināti no studiju procesa mērķiem un rezultātiem.

Precīza studiju rezultātu pārbaudes kritēriju definēšana ļauj noteikt zināšanu, prasmju un kompetenču apgūšanas līmeni.

# Analīze un novērtējums par studējošo noslēguma darbu tēmām, to aktualitāti nozarē, tajā skaitā darba tirgū, un noslēguma darbu vērtējumiem.

Pēc studējošā noslēguma darba tēmas izvēles par tā vadītāju tiek nozīmēts vadītājs ar ar atbilstošu profesionālo kvalifikāciju un specializāciju attiecīgajā pētniecības nozarē. Pētījuma tēmas aktualitātes pamatojums ir obligāts bakalaura darba izstrādes un aizstāvēšanas nosacījums. Ņemot vērā docētāju specializāciju, liela daļa noslēguma darbu tēmu ir saistītas

ar noziedzības izpēti, ārpustiesas strīdu risināšanu, noziedzīgu nodarījumu atklāšanu un izmeklēšanu, noziedzīgus nodarījumus izdarījušo personu resocializāciju un recidīva novēršanu, ģimenes institūta attīstības dinamika demokrātiskā sabiedrībā, bērnu interešu aizsardzību civiltiesībās, personas datu aizsardzības un izmantošanas problēmām, saistību nostiprināšanu komerctiesībās u.c. Vairums noslēguma darbu tiek izstrādāti pēc darba tirgus pārstāvju – Tieslietu ministrijas, Valsts probācijas dienesta, Ieslodzījuma vietu pārvaldes u.c. iestāžu pasūtījuma. Pēc aizstāvēšanas veiksmīgākie noslēguma darbi tiek nosūtīti atbilstošajām iestādēm ar mērķi stiprināt to administratīvā darba metodoloģisko un zinātnisko bāzi.

Noslēguma darbus sākotnēji izvērtē profilējošās katedras noteiktie recenzenti. Gala vērtējumu sniedz gala pārbaudījuma komisija. Vērtējot noslēguma pārbaudījumu, tiek ņemta vērā darba novitāte, tēmas aktualitātes pamatojums, pētījuma kvalitāte un dziļums, secinājumu pamatojums un izteikto priekšlikumu konkrētums un praktiskās izmantošanas iespējas.

## Bakalaura darbu aizstāvēšanas vērtējumi:

2013./2014. studiju gadā tika aizstāvēti 26 bakalaura darbi, vidējā atzīme – 7,86; 2014./2015.studiju gadā tika aizstāvēti 32 bakalaura darbi, vidējā atzīme – 8,19; 2015/2016.studiju gadā tika aizstāvēti 26 bakalaura darbi, vidējā atzīme – 7,19; 2016/2017.studiju gadā tika aizstāvēti 11 bakalaura darbi, vidējā atzīme – 7,09; 2017/2018.studiju gadā tika aizstāvēti 13 bakalaura darbi, vidējā atzīme – 7,38; 2018/2019.studiju gadā tika aizstāvēti 26 bakalaura darbi, vidējā atzīme – 7,63;

2019/2020.studiju gadā tika aizstāvēti 28 bakalaura darbi, vidējā atzīme – 7,45;

2020/2021.studiju gadā tika aizstāvēts 21 bakalaura darbs, vidējā atzīme – 7,61;

2021/2022.studiju gadā tika aizstāvēti 27 bakalaura darbi, vidējā atzīme – 7,72;

2022/2023.studiju gadā tika aizstāvēts 23 bakalaura darbi, vidējā atzīme – 7,46;

2023/2024.studiju gadā tika aizstāvēts 21 bakalaura darbs, vidējā atzīme – 7,62.

Bakalaura darbu vidējie vērtējumi svārstās nelielās robežās – pārsvarā no 7,2 līdz 8,0 ballēm. Visbiežāk izliktie vērtējumi ir 7 (labi) un 8 (ļoti labi).

# Analīze un novērtējums par studējošo, absolventu un darba devēju aptauju rezultātiem, to izmantošanu studiju satura un kvalitātes pilnveidē, sniedzot piemērus.

Studējošo, absolventu un darba devēju aptauju rezultāti nodrošina nepieciešamo atgriezenisko saikni starp studiju procesu un nozares aktualitātēm.

Studējošo aptauju rezultāti tiek izmantoti studiju procesa efektivitātes nodrošināšanai. Studējošie aptaujās novērtē šādus studiju procesa indikatorus: studiju īstenošanas kvalitāti, konkrētu studiju kursu docēšanas līmeni,

izsaka savu viedokli par nepieciešamajām izmaiņām studiju procesā.

Absolventu aptauju rezultāti ļauj izprast studiju procesa rezultātā iegūto zināšanu un prasmju nepieciešamību no absolventu viedokļa un veikt studiju satura korekcijas. Darba devēju aptauju rezultāti sniedz objektīvu skatījumu uz studiju programmas ietvaros apgūto zināšanu un prasmju atbilstību tiesību nozares un darba tirgus prasībām.

Kā piemēru var minēt divu docētāju docēto studiju kursu līmeņa zemo vērtējumu, kā rezultātā tika veiktas izmaiņas studiju kursu nodrošinājumā, kas tika atzinīgi novērtēts nākamajās aptaujās. Jāatzīmē ABSP „Tiesību zinātne” studējošo aptaujās izteiktā vēlme iekļaut studiju programmas saturā studiju kursu “Kriminālistikas pamati”.

No darba devēju aptaujām var secināt, ka viņi vēlas, lai studējošo apmācīšanā tiktu likts lielāks uzsvars nevis uz teoriju, bet gan uz praksi, kas ABSP „Tiesību zinātne” ietvaros var būt nopietns izaicinājums. Taču kopumā gan studējošo, gan arī absolventu un darba devēju atsauksmes par DU īstenojamās studiju programmas kvalitāti ir pozitīvas.

Darba devēju aptaujas liecina, ka nozares darba tirgū ir liels pieprasījums ne tikai pēc programmas absolventiem, bet arī pēdējo kursu studējošajiem. DU bakalaura studiju programmas “Tiesību zinātne” absolventi strādā Tieslietu ministrijas, Ieslodzījuma vietu pārvaldes un Valsts probācijas dienesta reģionālajās struktūrvienībās; Valsts policijas Latgales reģiona pārvaldes struktūrvienībās Daugavpilī, Preiļos, Krāslavā, u.c., Daugavpils Tiesā, Latgales reģiona notariātos, pašvaldību iestādēs: Daugavpils pilsētas domē, Daugavpils novada domē, u.c., kā arī privātajos uzņēmumos: A/S “Daugavpils lokomotīvju remonta rūpnīca”, SIA “BINDERS”, SIA “LAGRON”, SIA “REMPRO” u.c. Par ABSP “Tiesību zinātne” studējošo un absolventu pieprasījumu liecina fakts, ka 2019. gadā Daugavpils uzņēmēji SIA “LAGRON” un SIA “REMPRO” pieņēma darbā četrus bakalaura studiju programmas “Tiesību zinātne” 2. un 3. kursa studējošos, jo visi 2018./2019. studiju gada absolventi tobrīd bija nodarbināti.

Zināmas problēmas potenciālajiem darba devējiem sagādā tas, ka no 2021.gada, līdz ar pāreju no profesionālās bakalaura programmas uz akadēmisko, nav iespējas pieņemt praksē praktikantus, kas iepriekšējos gadus ļāva darba devējiem pārbaudīt reālajā darbā nākamos absolventus.

# Sniegt novērtējumu par studējošo ienākošās un izejošās mobilitātes iespējām, izmantoto iespēju skaita dinamiku un mobilitātes laikā apgūto studiju kursu atzīšanu.

## Studējošo mobilitātes dinamika

Analizējot bakalaura studiju programmas “Tiesību zinātne” studējošo ienākošās un izejošās mobilitātes dinamiku, var secināt, ka kopš iepriekšējās akreditācijas perioda izejošā mobilitāte šīs programmas ietvaros ir būtiski palielinājusies: laika posmā no 2013. līdz 2019. gadam 15 bakalaura studiju programmas studējošie piedalījās ERASMUS+ apmaiņas programmā Sv. Kirila un Sv. Metodija universitātē (Bulgārijā), Nikolaja Kopernika Universitātē (Polijā) un Pāvila Jozefa Šafarika Universitātē (Slovākijā).

No 2021.gada studējošie piedalās apmaiņas programmā Kazimiero Simonavičus Universitātē Viļņā, Lietuva.

Ienākošās mobilitātes iespējas bakalaura studiju programmā laika posmā no 2013. līdz 2019. gadam ir izmantojuši divi studējošie no Polijas.

## Mobilitātes iespējas un kursu atzīšana

Studējošie tiek regulāri informēti par mobilitātes iespējām. Programmas direktors sadarbībā ar kursu docētājiem nodrošina maksimālas iespējas integrēt ārvalstu augstskolās apgūtos kursus virzienā realizētajās studiju programmās ar studiju kursu pielīdzināšanas starpniecību. Pastāv diezgan būtisks ierobežojums, kas kavē izejošo mobilitāti, jo daudzi no studējošajiem paralēli studijām strādā vai aktīvi cenšas atrast darbu. Mobilitātes periodi ārvalstīs var radīt draudus zaudēt darbu un/vai apgrūtināt darba atrašanu, kas mazina studējošo motivāciju izmantot piedāvātās mobilitātes iespējas.

**3. STUDIJU PROGRAMMAS RESURSI UN NODROŠINĀJUMS**

# **3.1.** Novērtēt resursu un nodrošinājuma atbilstību studiju programmas īstenošanas nosacījumiem un studiju rezultātu sasniegšanai, sniegt piemērus.

Studiju programmas resursi un nodrošinājums pilnībā atbilst studiju programmas īstenošanas nosacījumiem un studiju rezultātu sasniegšanai. Studējošajiem pieejamie resursi, t.sk. studiju telpas, materiāli tehniskā bāze, instrumenti un aprīkojums (studiju un pētniecības materiālu sagatavošanai, kombinēšanai, integrācijai, vizualizācijai un izplatīšanai), informācijas tīkli (internets, iekštīkls, Moodle), datu bāzes (bibliotēkas tīkls, DU pētniecības centru datu bāzes, bezmaksas piekļuve datu bāzēm (grāmatu resursu datu bāze), materiāli (izpētes materiāli, zinātniskās publikācijas, tostarp Web of Science un Scopus publikācijas, arhīvi), pakalpojumi (administratīvie, finanšu, IT un tīklu atbalsta pakalpojumi, piekļuve oficiālās statistikas datiem), datorizētas lietojumprogrammas un programmatūra (Standart Office, SPSS, GIS, datu vizualizācijas tiešsaistes rīki un programmatūra, tiešsaistes saziņas līdzekļi) ļauj apgūt visus programmā paredzētos studiju kursus, kā arī veikt pētījumus dažādos posmos, nodrošina elastīgu un studentorientētu vidi. Programmas īstenošanā tiek izmantots nepieciešamais tehniskais aprīkojums (datori ar licencētu programmatūru, projektori, interaktīvās tāfeles, u.c.), tiek izmantotas dažādas mācīšanas metodes (grupu darbs, lomu spēles, simulācijas, semināri, diskusijas, u.c.).

**4. MĀCĪBSPĒKI**

# Mācībspēku sastāva izmaiņu analīze un novērtējums par pārskata periodu, to ietekme uz studiju kvalitāti.

Pārskata periodā mācībspēku sastāvs zinātniskajā un akadēmiskajā jomā tiek nepārtraukti atjaunots. Procentuāli palielinājās docētāju skaits ar doktora grādu tiesību zinātnē. Trīs docētāji pārskata periodā ir absolvējuši DU doktora studiju programmu “Juridiskā zinātne”, no tiem divi ir ieguvuši doktora grādu tiesību zinātnē, bet viens ir doktora grāda pretendents. Šobrīd programmas īstenošanā ir iesaistīti desmit docetāji ar doktora grādu tiesību zinātnē, no tiem – divi profesori un divi asociētie profesori, pieci docenti un viens

pētnieks. Pieci mācībspēki ir LZP eksperti tiesību nozarē, divi no viņiem ir arī LZP eksperti ekonomikā un uzņēmējdarbībā. Var secināt, ka pārskata periodā programmā iesaistītie mācībspēki ir vērsti uz profesionālo pilnveidi un docējamo kursu kvalitātes nepārtrauktu uzlabošanu un attīstību.

DU profesori Vitolds Zahars, Zenons Indrikovs, Ziedonis Rags un Jānis Ivančiks ir snieguši ievērojamu devumu Latvijas tiesību zinātnes attīstībā – viņi ir autori vairākām monogrāfijām un mācību līdzekļiem tiesību jomā. Profesors Jānis Teivāns-Treinovskis piedalījās Latvijas jurista profesijas standarta izstrādes darba grupā.

Studiju programmas īstenošanā iesaistītā akadēmiskā personāla kvalifikācija atbilst studiju programmas rezultātu sasniegšanai, kā arī DU mērķu un uzdevumu realizēšanai. Mācībspēki ir profesionāļi (tiesneši, zvērināti advokāti, juristi) savā zinātnes nozarē, kas apliecinājuši kompetenci nozares pētniecībā un e-vides izmantošanā studiju procesā, kā arī piedalījušies starptautiskos projektos un izstrādājuši mācību līdzekļus un materiālus.

# Studiju programmas īstenošanā iesaistīto mācībspēku kvalifikācijas atbilstības studiju programmas īstenošanas nosacījumiem un normatīvo aktu prasībām novērtējums.

ABSP “Tiesību zinātne” programmas īstenošanā iesaistītā akadēmiskā personāla kvalifikācija atbilst Augstskolu likuma prasībām par studiju programmu realizēšanu universitātes tipa augstskolā. Augstskolu likuma 39. pantā izvirzītais noteikums –

„Lektoriem un asistentiem, kuriem nav zinātniskā un akadēmiskā grāda, ir nepieciešams pasniedzamajam priekšmetam atbilstošs piecu gadu praktiskā darba stāžs” – ir ievērots.

## ABSP “Tiesību zinātne” iesaistītie docētāji

|  |  |  |
| --- | --- | --- |
| **Amats** | **Skaits** | **Procentuālais īpatsvars** |
| Profesori | 2 | 5,71% |
| Asociētie profesori | 6 | 17,4% |
| Docenti | 12 | 34,29% |
| Pētnieki | 2 | 5,71% |
| Lektori | ~~11~~9 | ~~31,43~~ 26,5% |
| Asistenti | ~~2~~3 | ~~5,71~~ 8,82% |
| Kopā | ~~35~~34 | |

Profesoru un asociēto profesoru skaits ir 8, kas pārsniedz akadēmiskās programmas īstenošanai nepieciešamo 5 profesoru un asociēto profesoru skaitu. Studiju programmas īstenošanā iesaistīto mācībspēku kvalifikācija palīdz studējošajiem attīstīt tiesību nozarei raksturīgas un nepieciešamās īpašības un prasmes. Piemēram, profesora V. Zahara

zinātniskā un profesionālā kvalifikācija, kas iegūta, darbojoties starptautiskās cilvēktiesību aizsardzības organizācijās (CPT, ANO, OECD) un veicot augstvērtīgus pētījumus šajā jomā, palīdz uzskatāmāk (demonstrējot konkrētus piemērus) un, izmantojot inovatīvas pieejas, docēt studiju kursu “Eiropas cilvēktiesības”.

# Akadēmiskā personāla iesaiste zinātniskajā pētniecībā un/vai mākslinieciskajā jaunradē gan nacionālā, gan starptautiskā līmenī un iegūtās informācijas pielietojums studiju procesā.

Studiju programmā iesaistītie mācībspēki aktīvi piedalās zinātniskajā pētniecībā nacionālā un starptautiskā līmenī (skat. pielikumā docētāju publikāciju sarakstu). Mācībspēku zinātnisko kapacitāti apliecina publikācijas, kas indeksētas Web of Science un SCOPUS datu bāzēs (112 publikācijas), vadīto noslēguma darbu skaits un pētījumi, kas tapuši pēdējo

6 gadu laikā. Docētāju zinātnisko pētījumu rezultāti ir pieejami bakalaura studiju programmas studējošajiem zinātniskā darba izstrādes studiju kursos, kuros studējošie mācās analizēt un kritiski vērtēt jaunāko zinātnisko pētījumu atziņas.

Piemēram, DU docētāju publikācijas tiek analizētas ABSP “Tiesību zinātne” studiju kursos:

Teivāns-Treinovskis, J., Jefimovs, N., Velika, R., Kriviņš, A. (2022) Conditions for application of criminal liability to the board of a company in the legal system of the Republic of Latvia. Entrepreneurship and Sustainability Issues, 9(4), 45-55. http://doi.org/10.9770/jesi.2022.9.4(2) WEB of Sciences, Thomson Reuters - studiju kursā “Krimināltiesības (Sevišķā daļa)”.

Ivančiks, J., Trofimovs, I., Teivāns-Treinovskis, J. (2019). Evaluations of security measures and impact of globalization on characteristics of particular property crimes // Journal of Security and Sustainability Issues ISSN 2029-7017 print/ISSN 2029-7025 online 2019 June Volume 8 Number 4 https://doi.org/10.9770/jssi.2019.8.4(2) (SCOPUS database) – studiju kursā “Kriminālistikas pamati”.

Jefimovs, N. (2018). Evaluations of security measures: the peculiarities of the application of mediation in the area of resolving criminal legal conflicts // Journal of Security and Sustainability Issues, 8(1): 79-86, (Iekļauts SCOPUS datu bāzē) https://doi.org/10.9770/jssi.2018.8.1(7) – studiju kursā “Kriminālprocesa tiesības”.

Krivins, A. (2018). The motivational peculiarities of bribe-takers. // 6th International Interdisciplinary Scientific Conference SOCIETY. HEALTH. WELFARE. SHS Web of Conferences Volume 40 01006, 1.-10.pp. (2018) DOI: https://doi.org/10.1051/shsconf/20184001006, WEB of Sciences, Thomson Reuters - studiju kursā “Krimināltiesības (Sevišķā daļa)”.

Načisčionis, J., Skrastiņa, U., Tumalavičius, V. (2018). Secure development of public administration // Journal of Security and Sustainability Issues 8(1): 87–102. DOI: https://doi.org/10.9770/jssi.2018.8.1(8). Indexed/abstracted by SCOPUS database – studiju kursā “Administratīvās tiesības”.

Tepavicharova, M., Dikova, I., Zahars, V. (2019). Development of a competency model for selection of human resources in the mining and quarring sector in Bulgaria. E3S Web of Conferences / Scopus – studiju kursā “Tiesību ekonomika”.

Docētāji savas publikācijas augšupielādē zinātniskajos portālos „Researchgate” vai

„Academia” un iestrādā studiju kursu aprakstu literatūras sarakstos, lai studējošie tās varētu izmantot patstāvīgajam darbam.

# Mācībspēku sadarbības novērtējums, norādot mehānismus sadarbības veicināšanai, studiju kursu/ moduļu savstarpējās sasaistes nodrošināšanā.

Katra studiju gada beigās katedrā tiek plānotas akadēmiskā personāla slodzes nākamajam studiju gadam, ņemot vērā programmas studējošo attiecīgo studiju kursu novērtēšanas rezultātus un docētāju veiktās akadēmiskās darbības pašanalīzi, tiek izvērtēta mācībspēku atbilstība konkrēto studiju kursu pilnveidei un docēšanai. Akadēmisko slodžu apstiprināšana notiek saskaņā ar “Akadēmiskā personāla darba apjoma uzskaites kārtību DU”.

Katrā studiju programmas studiju kursa izstrādē un īstenošanā ir iesaistīti vairāki mācībspēki, kas kopīgi vienojas par izstrādājamo studiju kursu mērķiem, uzdevumiem, sasniedzamajiem rezultātiem un kursa saturu. Viņu savstarpējā sadarbība veicina studiju kursu kvalitāti gan izstrādes, gan īstenošanas posmā. 2019./2020. studiju gadā bakalaura studiju programmā ir iesaistīti 25 mācībspēki. Pašnovērtējuma ziņojuma iesniegšanas brīdī programmā studē 117 studējošie.

**IV. STUDIJU**

**PROGRAMMAS**

**“TIESĪBU**

**ZINĀTNE**

**(47380)”**

**RAKSTUROJUMS**

**1. STUDIJU PROGRAMMAS RAKSTUROJOŠIE PARAMETRI**

# Studiju programmas “Tiesību zinātne (Profesionālā maģistra studiju

programma)” parametri*.*

PMSP "Tiesību zinātne" kopš iepriekšējās studiju virziena akreditācijas lapas izsniegšanas vairs netiek īstenota nepilna laika studiju formā.

|  |  |
| --- | --- |
| **Studiju programmas nosaukums** | **Tiesību zinātne** |
| **Studiju programmas nosaukums angļu**  **valodā** | Law Science |
| **Studiju programmas kods saskaņā ar**  **Latvijas izglītības klasifikāciju** | 47380 |
| **Studiju programmas zinātnes nozare**  ***(attiecināms uz doktora studiju programmām)*** |  |
| **Studiju programmas veids un līmenis** | Profesionālā maģistra studiju programma |
| **Iegūstamais kvalifikācijas līmenis**  **(NKI/EKI)** |  |
| **Profesijas kods profesiju klasifikatorā** |  |
| **Studiju veids un forma** | Pilna laika klātiene |
| **Īstenošanas ilgums** | 2 gadi, 0 mēneši |
| **Īstenošanas valoda** | Latviešu |
| **Studiju programmas apjoms (KP,**  **rekomendējoši arī ECTS)** | 80KP |
| **Iegūstamais grāds** | Profesionālā maģistra grāds tiesību zinātnēs |

|  |  |  |
| --- | --- | --- |
| **Iegūstamā kvalifikācija** | Jurists | |
| **Studiju veids un forma** | Pilna laika klātiene | |
| **Īstenošanas ilgums** | 1 gads,5 mēneši | |
| **Īstenošanas valoda** | Latviešu | |
| **Studiju programmas apjoms (KP)** | 60KP | |
| **Iegūstamais grāds** | Profesionālā maģistra grāds tiesību zinātnēs | |
| **Īstenošanas forma, veids, ilgums (ja nepilni gadi, norādīt mēnešos) un īstenošanas valoda** | | |
| **pilna laika klātiene** | 2 gadi, 0 mēneši / 1 gadi,  5 mēneši | Latviešu |
| **pilna laika neklātiene** |  |  |
| **pilna laika neklātiene (tālmācība)** |  |  |
| **nepilna laika klātiene** |  |  |
| **nepilna laika neklātiene** |  |  |
| **nepilna laika neklātiene (tālmācība)** |  |  |
| **Īstenošanas vieta** | Daugavpils Universitāte | |
| **Studiju programmas direktors/-e** | Nikolajs Jefimovs Dr. iur. | |
| **Uzņemšanas prasības** | * profesionālais bakalaura grāds tiesību zinātnē (studiju ilgums pilna laika studijās vismaz 4 gadi) un/vai jurista kvalifikācija; - rakstisks iestājeksāmens tiesību teorijā. * akadēmiskais vai profesionālais bakalaura grāds tiesību zinātnē vai 2.līmeņa vai tai pielīdzināma augstākā profesionālā izglītība tiesību zinātnē; - rakstisks   iestājeksāmens tiesību teorijā. | |
| **Piešķiramais grāds, profesionālā**  **kvalifikācija vai grāds un profesionālā kvalifikācija** |  | |

|  |  |
| --- | --- |
| **Studiju programmas mērķis** | PMSP “Tiesību zinātne” mērķis: sagatavot augstas profesionālas kvalifikācijas speciālistus tiesību nozarē Austrumlatvijas reģiona vajadzībām, īstenojot nozarei un specializācijai raksturīgu padziļinātu zināšanu un prasmju apguvi. |
| **Studiju programmas uzdevumi** | attīstīt spēju analītiski izprast tiesības nacionālajā un starptautiskajā līmenī, interpretējot likumus un citus normatīvos aktus;  •nodrošināt iespēju apgūt nepieciešamās prasmes darbībai tiesību aizsardzības iestādēs, valsts un pašvaldību institūcijās un privātās uzņēmējsabiedrībās;  •veicināt pētniecisko darbu tiesību zinātnes nozarē, apgūt jaunrades un projektēšanas prasmes;  •veicināt motivāciju tālākai izglītībai un sistemātiskai profesionālās kvalifikācijas pilnveidei. |
| **Sasniedzamie studiju rezultāti** | Programmas apguves rezultātā absolvents apgūs un spēs demonstrēt:  ZINĀŠANAS:  •par starptautiskajiem, Eiropas Savienības un Latvijas Republikas normatīvajiem aktiem un to funkcionālo sistēmu;  •par tiesību zinātnes apakšnozaru savstarpējo saistību un daudzveidību;  •par ekonomiskās, sociālās un tiesiskās vides mijiedarbību reģionālās attīstības kontekstā;  •par ilgtspējīgas tiesību nozares attīstības koncepciju kā pamatu korektu tiesību normu izstrādei un subjektīvo tiesību aizsardzībai;  •par tiesību jaunrades un tālākveidošanas problēmām;  •par kopīgām un atšķirīgām tendencēm dažādu tiesību sistēmu attīstībā un to konverģences iespējām.  PRASMES:  •pielietot studiju laikā iegūtās teorētiskās zināšanas un praktiskās iemaņas lēmumu izstrādē un pieņemšanā;  •noteikt galvenās tiesību zinātnes un atsevišķu tiesību zinātnes apakšnozaru attīstības tendences un funkcionalitāti Austrumlatvijas reģionā;  •argumentēti diskutēt par problēmjautājumiem dažādās tiesību zinātnes apakšnozarēs;  •izvērtēt un kritiski analizēt Latvijas Republikas un starptautisko normatīvo regulējumu dažādās tiesību zinātnes apakšnozarēs; |

|  |  |
| --- | --- |
|  | veikt iegūto rezultātu analīzi, sagatavot pārskatus, prognozēt un modelēt reģiona attīstības dinamiku tiesību piemērošanas jomā;  •identificēt un kritiski analizēt nozares problēmas, piedāvājot to efektīvus risinājumus;  •izstrādāt normatīvo aktu projektus.  KOMPETENCE:  •efektīvi funkcionēt tiesiskas valsts ietvaros, veicinot pilsoniskas sabiedrības un reģiona attīstību un cilvēktiesību ievērošanu;  •veikt administratīvo pārkāpumu lietu un kriminālprocesu izmeklēšanu;  •veikt augsta līmeņa pētījumus par nozares aktuālajām problēmām;  •izvērtēt savas profesionālās darbības ietekmi uz sabiedrību;  •izstrādāt un pilnveidot komunikatīvās iemaņas saskarsmē ar dažādām klientu grupām. |
| **Studiju programmas noslēgumā**  **paredzētais noslēguma pārbaudījums** | Maģistra darbs |

|  |  |
| --- | --- |
| **Apjoms kredītpunktos** |  |
| **Studiju ilgums gados** |  |
| **Iegūstamais grāds un/ vai kvalifikācija** |  |
| **Uzņemšanas prasības** |  |

# Statistikas dati par studējošajiem studiju programmā, studējošo skaita dinamika, skaita izmaiņu ietekmes faktoru analīze un novērtējums.

No 2013./2014. studiju gada līdz 2018./2019. studiju gadam studējošo skaits PMSP “Tiesību zinātne” kopumā ir saglabājies aptuveni vienādā līmenī: 30 – 40 studējošie. Analizējot studējošo atbiruma tendences, redzams, ka maģistra studiju programmā tas ir daudz mazāks nekā bakalaura studiju programmā. Tas liecina par maģistra programmā studējošo apzinātu profesijas izvēli un lielāku motivāciju, jo visi maģistra programmā studējošie ir nodarbināti tiesību nozarē. Pietiekami lielā darba slodze atsevišķos gadījumos var būt par iemeslu studiju pārtraukumam, jo maģistra programmā tiek īstenots intensīvs

studiju process. Programmas absolventu skaits kopš 2013./2014. studiju gada svārstās no 12 līdz 23 absolventiem gadā, taču pēdējos divos gados gan absolventu, gan arī reflektantu skaits nedaudz samazinājās, kas saistīts ar nelielo valsts finansēto budžeta vietu skaitu programmā. Visas valsts finansētās budžeta vietas tiek aizpildītas, bet maksas studijas ekonomisku apsvērumu dēļ nav tik pieprasītas. Turklāt, iepriekš īstenotās profesionālās bakalaura studiju programmas “Tiesību zinātne” absolventi bija pietiekami konkurētspējīgi darba tirgū arī bez maģistra grāda iegūšanas. Pēc pārejas no profesionālās bakalaura programmas uz akadēmisko bakalaura studiju programmu “Tiesību zinātne” ir sagaidāma reflektantu skaita palielināšanās PMSP “Tiesību zinātne” jurista kvalifikācijas iegūšanai. Informācija par studējošo skaita dinamiku ir pieejama pielikumā.

# Analīze un novērtējums par studiju programmas nosaukuma, iegūstamā grāda, profesionālās kvalifikācijas mērķu un uzdevumu, studiju rezultātu, kā arī uzņemšanas prasību savstarpējo sasaisti.

Profesionālās maģistra studiju programmas “Tiesību zinātne” nosaukums, iegūstamais grāds, mērķi un uzdevumi, kā arī uzņemšanas prasības ir savstarpēji saistītas un atbilstīgas.

Profesionālā maģistra studiju programma „Tiesību zinātne”, kas tiek realizēta divu gadu laikā, iegūstot profesionālo maģistra grādu tiesību zinātnē un jurista kvalifikāciju, un 1,5 gadu laikā, iegūstot profesionālo maģistra grādu tiesību zinātnē, paver iespējas tālākām studijām DSP “Juridiskā zinātne”.

PMSP „Tiesību zinātne” mērķis, uzdevumi un sasniedzamie rezultāti ir savstarpēji saskaņoti un nodrošina augstas profesionālas kvalifikācijas speciālistu sagatavošanu tiesību nozarē Austrumlatvijas reģiona vajadzībām, īstenojot nozarei un specializācijai raksturīgu padziļinātu zināšanu un prasmju apguvi.

Profesionālās maģistra studiju programmas “Tiesību zinātne” mērķi, uzdevumi un sasniedzamie rezultāti ir ievēroti, nosakot uzņemšanas prasības reflektantiem – akadēmiskais vai profesionālais bakalaura grāds tiesību zinātnē vai 2. līmeņa vai tai pielīdzināma augstākā profesionālā izglītība tiesību zinātnē.

**2. STUDIJU SATURS UN ĪSTENOŠANA**

# Studiju kursu/ moduļu satura aktualitātes un atbilstības nozares, darba tirgus vajadzībām un zinātnes tendencēm novērtējums.

PMSP “Tiesību zinātne” studiju kursu saturs atbilst nozares, darba tirgus un zinātnes attīstības tendencēm. Tiesību nozares specifika paredz tās attīstību atbilstoši grozījumiem likumos un citos normatīvajos aktos. Studiju kursu klāsts atbilst jurista profesijas standartam (daļa no profesijas standartā iekļautajiem kursiem tiek apgūti ABSP “Tiesību zinātne”), un katra studiju kursa saturs tiek aktualizēts atbilstoši izmaiņām konkrētas

tiesību apakšnozares normatīvajā bāzē. Izmaiņas normatīvajā regulējumā un tiesību zinātnes nozarē ir savstarpēji determinējošas, jo tiesību zinātnes attīstības rezultātā tiek veikti grozījumi normatīvajos aktos, kas rada nepieciešamību tos skaidrot un interpretēt, identificējot dažāda rakstura pretrunas un problēmas un piedāvājot to efektīvus risinājumus.

DU SZF Tiesību katedra nosaka atsevišķu studiju kursu apjomu un saturu, kā arī mācībspēku izvēli saskaņā ar viņu specializāciju. Vadoties no iegūtās pieredzes programmas realizācijā, Tiesību katedras un Sociālo zinātņu fakultātes Domes sēdēs tiek izvērtētas, apspriestas un ieviestas izmaiņas studiju kursu apjomā, saturā un izkārtojumā.

Studiju procesa nodrošināšanā tiek iesaistīti speciālisti no Latvijas un ārvalstu augstskolām, Latvijas valsts varas un pašvaldību institūcijām. Studējošo prakse notiek tiesās, prokuratūras iestādēs, zvērinātu notāru un advokātu kantoros, pašvaldībās, vietējās publiskās pārvaldes institūcijās un citās iestādēs, kuras savā darbībā izmanto algotu profesionālu juristu pakalpojumus.

Pēc studiju programmas apguves izglītojamie iegūst profesionālo maģistra grādu tiesību zinātnē un jurista kvalifikāciju vai profesionālo maģistra grādu tiesību zinātnē un iegūst iespējas tālākām studijām doktorantūrā Latvijā un ārvalstīs.

Studiju programmas, kas paredzēta profesionālā maģistra grāda tiesību zinātnē iegūšanai, kopējais apjoms ir 60 kredītpunkti, un to realizē 1,5 gadu pilna laika studijās. Studiju programmā “Tiesību zinātne” iekļauti:

studiju kursi, kas nodrošina jaunāko sasniegumu apguvi nozares teorijā un praksē 8 KP apjomā;

pētnieciskā darba, jaunrades darba, projektēšanas darba un vadībzinību studiju kursi 6KP apjomā;

pedagoģijas un psiholoģijas studiju kursi 4 KP apjomā; specializācijas studiju kursi 16 KP apjomā;

prakse 6 KP apjomā;

maģistra darba izstrāde un aizstāvēšana izvēlētajā specializācijā – civiltiesībās vai krimināltiesībās – 20 KP apjomā.

Studiju programmas, kas paredz profesionālā maģistra grāda un jurista kvalifikācijas iegūšanu, kopējais apjoms ir 80 kredītpunkti, un to realizē 2 gadu pilna laika studijās. Studiju programmā “Tiesību zinātne” iekļauti:

studiju kursi, kas nodrošina jaunāko sasniegumu apguvi nozares teorijā un praksē 8 KP apjomā;

pētnieciskā darba, jaunrades darba, projektēšanas darba un vadībzinību studiju kursi 6 KP apjomā;

pedagoģijas un psiholoģijas studiju kursi 4 KP apjomā; specializācijas studiju kursi 16 KP apjomā; kvalifikācijas prakse 26 KP apjomā;

maģistra darba izstrāde un aizstāvēšana izvēlētajā specializācijā – civiltiesībās vai krimināltiesībās – 20 KP apjomā.

PMSP “Tiesību zinātne” obligātajā daļā ir iekļauts Valsts vienotā jurista profesionālās kvalifikācijas eksāmens 4 KP apjomā. ABSP “Tiesību zinātne” veido bāzi PMSP “Tiesību zinātne” iegūstamajai Jurista kvalifikācijai. Maģistra studiju programmas ietvaros, ņemot vērā tās apjomu, nav iespējams apgūt visas zināšanas, kas paredzētas Jurista profesijas standartā. Līdz ar to lielāko daļu profesijas standartā paredzēto studiju kursu daļu ir paredzēts apgūt bakalaura studiju programmas ietvaros.

(Studiju programmas plānu skat. pielikumā).

Maģistra grāda piešķiršana ir balstīta uz tiesību zinātnes nozares mācībspēku un studējošo pētījumu atziņām – pētījumu rezultātu publicēšanu un prezentēšanu zinātniskajās konferencēs.

# Studiju kursos/ moduļos iekļautās informācijas, sasniedzamo rezultātu, izvirzīto mērķu u.c. rādītāju savstarpējās sasaistes novērtējums.

Analizējot studiju kursos iekļautās informācijas, sasniedzamo rezultātu, izvirzīto mērķu

u.c. rādītāju savstarpējās sasaistes ar studiju programmas mērķiem un sasniedzamajiem rezultātiem, tika veikts studiju programmas kursu kartējums. Apskatot kartēšanas rezultātus (skat. pielikumu.) var secināt, ka studiju kursos definētie mērķi atbilst studiju programmas rezultātiem un ir saskaņoti ar augstāko līmeņu studiju programmām. Analizējot studiju kursu saturu ir konstatēts, ka tēmu izvēle atbilst studiju kursu definētajiem rezultātiem – prasmēm un attieksmēm, zināšanām un profesionālajām kompetencēm.

# Studiju īstenošanas metožu novērtējums, iekļaujot analīzi par to, kā tiek izvēlētas studiju kursos/ moduļos izmantotās studiju īstenošanas metodes.

Studiju programmas īstenošanas mehānisma ieviešana notiek, ievērojot studentcentrētas izglītības principus, tostarp studējošo apmierinātību ar iegūtajām zināšanām, prasmēm, sociālajiem kontaktiem, studējošā sociālā statusa (sociālās lomas) izmantošanas iespējas, pedagoģiskā procesa subjektu individuālo interešu, vajadzību respektēšanu, studenta pašrealizēšanās un pašnoteikšanās līmeni, vienlaikus nodrošinot sekmīgu studiju rezultātu sasniegšanu. Lai nodrošinātu kvalitatīvus studiju rezultātus, PMSP “Tiesību zinātne” paredz programmas docētāju un studējošo iesaistīšanos nepārtrauktā informācijas apmaiņas, studiju izvērtējuma un atgriezeniskās saites nodrošināšanas procesā. Studiju programma paredz zināšanu un prasmju novērtēšanas objektivitāti un šo rezultātu izmantošanu studiju procesa pilnveidošanai. Pirms katra studiju kursa apguves docētājs ar studējošajiem pārrunā un precizē kursa prasības un vērtēšanas principus un kritērijus. Docētāji studējošos iesaista atgriezeniskās saites uzturēšanā vērtēšanas sistēmas piemērošanas procesā, apspriežot un pamatojot pārbaudes un patstāvīgo darbu rezultātus, to atbilstību izvirzītajiem vērtēšanas kritērijiem. Fakultātes Domes sastāvā no katras SZF

īstenojamās studiju programmas tiek nodrošināts vismaz viens pārstāvis. Studējošo līdzdalība fakultātes Domē un studiju virziena padomē nodrošina viņu interešu aizstāvību, studiju programmas kvalitātes saglabāšanu un sekmīgāku organizāciju.

Programmā tiek izmantotas dažādas darba formas un vērtēšanas veidi, kas ir piemēroti studiju kursa mērķim un integrē studentcentrētas izglītības principus. Studiju kursu īstenošanā aktīvi tiek izmantots studējošo pašnovērtējums un savstarpēja vērtēšana pēc kopīgi izstrādātiem kritērijiem, kas motivē papildināt savas zināšanas un plašāk iesaistīties studiju materiālu apguvē. Studējošo zināšanu novērtēšana un patstāvīgā studiju darba uzraudzība tiek regulāri veikta visa semestra garumā. Tas, pirmkārt, nodrošina atgriezenisko saiti starp studējošo un docētāju konkrētā studiju kursā, ļaujot mācībspēkam novērtēt jau realizēto kursa sadaļu apguves līmeni un pasniegšanas kvalitāti. Otrkārt, tas nodrošina nepārtrauktu studiju procesu, nevis tikai „sagatavošanos eksāmenam”. Studiju kursos studiju procesa sākumā pirms temata vai studiju priekšmeta apguves regulāri tiek izmantota diagnosticējošā vērtēšana, lai regulētu turpmāko studiju procesu. Studiju kursu un studiju programmas noslēgumā tiek piemērota summatīvā vērtēšana, nosakot studējošā zināšanu un prasmju apguves līmeni.

Studiju programmā tiek paredzētas dažādas kontaktnodarbību formas: lekcijas, praktiskās nodarbības, semināri, diskusijas, problēmsituāciju analīze, projektu izstrāde, individuālais un grupu darbs, pieredzējušu profesionāļu atklātās lekcijas, ārvalstu speciālistu vieslekcijas u.tml. Kontaktnodarbību ietvaros ievērojama loma ir paredzēta semināriem, kuru mērķis ir teorētisko zināšanu, pētniecības un prakses savstarpēja integrācija. Liela uzmanība tiek pievērsta studentu patstāvīgajam darbam, kas ir atspoguļots katrā studiju kursa aprakstā. Lekcijām ir studiju kursa ievada, konsultējoša, rezumējoša un izvērtējoša funkcija. Lekcijas studiju programmas kursos sastāda 20% – 40% no kursu apjoma. To ietvaros studentiem tiek izklāstīti teorētiskie jautājumi, kas ilustrēti ar prakses situācijām un normatīvajiem aktiem. Docētāji lekciju nodrošināšanai izmanto MS PowerPoint prezentācijas, datortehnoloģijas un citus interaktīvos rīkus. Lekciju gaitā studējošie atbild uz jautājumiem, kas mudina viņus aktīvāk iesaistīties studiju procesā, attīsta analītisko, kritisko un radošo domāšanu. Lekcijās docētāji iniciē aktīvu studējošo iesaisti (refleksīvās atziņas, argumentēts viedoklis), tiek atvēlēts laiks arī studējošo jautājumiem. Lekcijas gaitā parasti tiek izmantota vizuāla informācija, kas ļauj studējošajiem vieglāk uztvert un atcerēties lekcijas saturu, tiek piedāvāti pasniedzēju izstrādātie izdales materiāli. Praktiskās nodarbības studiju kursos balstās uz tipisku un reālai dzīvei pietuvinātu situāciju un notikumu analīzi un problēmu risināšanu. Praktiskajās nodarbībās tiek sekmēta studentu profesionālo prasmju attīstība, pilnveidotas individuālā vai grupu darba prezentācijas, argumentācijas, situāciju modelēšana un problēmsituāciju risināšana. Būtisks ir studentu patstāvīgais darbs ar literatūras avotiem, izlasīto materiālu analizējot grupu diskusijās un semināros par aktuālām tiesību nozares problēmām. Tiek veicināta informācijas, ideju un pieredzes apmaiņa, kas nepieciešama konkrētu funkciju veikšanai jurista profesijā. Semināru un praktisko nodarbību laikā studējošajiem ir iespēja attīstīt savas individuālās prasmes un zināšanas, meklēt problēmu risinājumus, darbojoties grupās. Šādas studiju metodes dod iespēju iesaistīt studiju procesā visu auditoriju. Praktiski visos studiju kursos notiek daudzpusīga situāciju analīze. Studiju procesa pamatā ir studējošo individuālais

darbs, kas tiek papildināts ar daudzveidīgām individuālā un grupu darba metodēm. Individuālais darbs izpaužas lasītavā izpildāmu uzdevumu veikšanā vai individuālo projektu un praktisko darbu izstrādē. Individuālās darba formas orientētas uz studējošo vajadzībām, viņu interešu virzību studiju kursu prasību ietvaros, kā arī darbam ar studiju kursa obligāto un papildus literatūru. Studējošo individuālais darbs sadarbībā ar docētāju tiek īstenots arī patstāvīgu darbu izstrādē, gatavojoties semināriem, kā arī zinātnisko publikāciju sagatavošanā un prezentēšanā konferencēs.

Studiju noslēgumā katrs studējošais izstrādā maģistra darbu atbilstoši DU prasībām, izvēloties maģistra darba tēmu un izmantojot Tiesību katedras izstrādātos metodiskos norādījumus noslēguma darbu izstrādei.

Maģistra darbs ir aktuāls, teorētisks vai eksperimentāls pētījums, kurā maģistrants demonstrē zināšanas un prasmes. Tas sniedz priekšstatu par studējošā gatavību risināt profesionālos un pētnieciskos uzdevumus, ļauj vērtēt viņa prasmi pielietot pētniecības metodes sarežģītu sociālu procesu analīzei, prasmi veikt teorētiskus vispārinājumus un praktiskus secinājumus, praktiskus priekšlikumus un rekomendācijas sociālo procesu tiesiskai reglamentācijai pētāmajā jomā. Darbam jābūt ar radošu ievirzi, kurā izmantoti aktuāli statistikas materiāli, normatīvie akti un praktiskie pētījumi; darba saturu loģiski un skaidri jāizklāsta, jāargumentē un jāpamatojas uz ticamiem faktiem; darbam jāatspoguļo maģistranta prasme racionāli izmantot informācijas meklēšanas, atlases, apstrādes un sistematizācijas paņēmienus, prasme strādāt ar normatīvajiem aktiem.

Maģistra darbs tiek iesniegts plaģiātisma kontrolei un recenzēšanai un publiski aizstāvēts, un tā vērtēšanai tiek organizēta Valsts pārbaudījuma komisija. Maģistra darba vērtēšanā tiek ņemta vērā darba kvalitāte, darba autora ziņojums (prasme zinātniski, koncentrēti un argumentēti iepazīstināt ar veikto pētījumu, formulēt secinājumus un norādīt turpmākos pētījuma virzienus), atbildes uz komisijas jautājumiem un prasme diskutēt. Noslēguma pārbaudījuma sēdē darba vērtējumu sniedz darba vadītājs, recenzents un valsts pārbaudījuma komisija, kuras sastāvā komisijas vadītājs un vismaz puse no komisijas sastāva ir nozares profesionālo organizāciju vai darba devēju pārstāvji. Valsts pārbaudījuma komisija novērtē darbu un lemj par profesionālās kvalifikācijas un profesionālā maģistra grāda piešķiršanu.

# Studiju programmā iekļauto studējošo prakšu uzdevumu sasaistes ar studiju programmā sasniedzamajiem studiju rezultātiem analīzi un novērtējumu.

PMSP “Tiesību zinātne”, kas paredz profesionālā maģistra grāda tiesību zinātnē un jurista kvalifikācijas iegūšanu, prakses apjoms ir 26 KP, bet PMSP “Tiesību zinātne”, kas paredz profesionālā maģistra grāda tiesību zinātnē iegūšanu, prakses apjoms ir 6 KP. Prakses norise paredzēta iestādēs, ar kurām tiek noslēgti prakses līgumi. Atbildīgā persona par praksi no DU puses ir prakses vadītājs, ko nozīmē Tiesību katedra.

Prakses mērķis: iepazīties ar valsts tiesību aizsardzības institūciju darbinieku un privāto juridisko pakalpojumu firmu un uzņēmumu juristu darbu, apgūt un pilnveidot praktiskās zināšanas, prasmes un iemaņas, kas ir nepieciešamas šīs kvalifikācijas speciālistiem.

Prakses uzdevumi (veicami prakses laikā):

Iemācīties iegūt, atlasīt un apstrādāt jurista darbībai nepieciešamo informāciju.

Iepazīties ar prakses vietas darbību reglamentējošiem normatīvajiem aktiem, veicot to padziļinātu izpēti.

Apgūt iestādē paredzētās dokumentācijas vešanas noteikumus.

Iemācīties patstāvīgi prakses vadītāja kontrolē veikt visas amata aprakstā paredzētās darbības.

Attīstīt spējas analītiski izvērtēt tiesiska rakstura problēmas un pilnveidot prasmes rast šo problēmu optimālus risinājumus.

Apgūt darbu grupā, komunicējot ar citiem prakses iestādes darbiniekiem un citu ar prakses vietu saistīto iestāžu un uzņēmumu amatpersonām.

Prakses otrajā posmā studējošais patstāvīgi pilda viņam uzliktos pienākumus, periodiski konsultējoties ar prakses vadītāju

Divu nedēļu laikā pēc prakses beigām studējošie iesniedz prakses atskaiti Tiesību katedrā. Prakses atskaitē jāiekļauj:

prakses vietas pilns nosaukums, prakses laiks, kā arī prakses vadītāja prakses vietā vārds, uzvārds un amats;

juridiskā darba procesa analīze prakses vietā; prakses laikā veikto pienākumu apraksts;

prakses vadītāja parakstīts studējošā prakses novērtējums, kuru apliecina ar prakses vietas zīmogu.

Prakses vadītājs nosaka prakses rezultātu prezentācijas datumu, iepriekš to saskaņojot ar Tiesību katedras vadītāju. Prakses noslēguma konferences laikā studējošais ziņo par darbu, kuru viņš veica prakses laikā, par prakses vietas darbības analīzi un tās rezultātiem, par secinājumiem un izstrādātajiem priekšlikumiem prakses vietas darbības jomā (līdz 10 minūtēm), pēc ziņojuma atbild uz jautājumiem. Prakses atskaites pieņemšanas komisija, pamatojoties uz studējošā prakses novērtējumu no prakses vietas, prakses atskaites recenziju un atskaites publisko aizstāvēšanu, novērtē praksi ar atzīmi pēc 10 ballu sistēmas.

# Analīze un novērtējums par studējošo noslēguma darbu tēmām, to aktualitāti nozarē, tajā skaitā darba tirgū, un noslēguma darbu vērtējumiem.

Laika posmā no 2013. līdz 2019. gadam PMSP "Tiesību zinātne" ir aizstāvēts 131 maģistra darbs. Maģistra darbu izstrāde un aizstāvēšana notika saskaņā ar Tiesību katedras izstrādātajiem metodiskajiem norādījumiem. Analizējot aizstāvēto maģistra darbu tēmas PMSP “Tiesību zinātne”, tika konstatēts, ka lielākā daļa darbu – 72, tika izstrādāti

krimināltiesību un kriminālprocesa tiesību jomā, 38 – civiltiesību un civilprocesa tiesību jomā, 8 – administratīvo un policijas tiesību jomā, 4 – konstitucionālo tiesību jomā, 3 – komerctiesību jomā, 6 – citās tiesību jomās.

Studējošo noslēguma darbu tēmas ir saistītas ar viņu zinātnisko darbu vadītāju specializāciju un pētījumiem. Tēmas aktualitātes pamatojums ir obligāts nosacījums darba izstrādes un aizstāvēšanas laikā. Prioritārās noslēguma darbu tēmas diezgan bieži piedāvā nozares pārstāvji – Tieslietu ministrija, Valsts probācijas dienests, Ieslodzījuma vietu pārvalde u.c. Noslēguma darbus sākotnēji izvērtē profilējošās katedras noteikti recenzenti. Gala vērtējumu sniedz Valsts pārbaudījuma komisija. Vērtējot noslēguma pārbaudījumu, tiek ņemta vērā darba novitāte, tēmas aktualitātes pamatojums, pētījuma kvalitāte un dziļums, atbilstība maģistra pētījuma līmenim, secinājumu saistība ar darba pamatdaļā veikto pētījumu un izteikto priekšlikumu konkrētums un reālās izmantošanas iespējas.

Prioritārās maģistra darbu tēmas ir saistītas ar noziedzības recidīva cēloņiem un veicinošajiem faktoriem; kriminālsodus izcietušo personu resocializācijas problēmām; nepilngadīgo noziedzības cēloņiem un to novēršanas iespējām; vardarbīgo un seksuālo noziedzību; kriminālsodu evolūciju; alternatīvo sodu piemērošanas iespējām; ārpustiesas strīdu risināšanu, u.c.

## Maģistra darbu aizstāvēšanas vērtējumi:

2013/2014.studiju gadā tika aizstāvēti 16 maģistra darbi, vidējā atzīme – 7,58; 2014/2015.studiju gadā tika aizstāvēti 23 maģistra darbi, vidējā atzīme – 8,74; 2015/2016.studiju gadā tika aizstāvēti 16 maģistra darbi, vidējā atzīme – 8,23; 2016/2017.studiju gadā tika aizstāvēti 17 maģistra darbi, vidējā atzīme – 8,18; 2017/2018.studiju gadā tika aizstāvēti 19 maģistra darbi, vidējā atzīme – 8,12; 2018/2019.studiju gadā tika aizstāvēti 12 maģistra darbi, vidējā atzīme –8,38.

2019/2020. studiju gadā tika aizstāvēti 14 maģistra darbi, vidējā atzīme –8,21.

2020/2021. studiju gadā tika aizstāvēti 5 maģistra darbi, vidējā atzīme –8,11

2021/2022. studiju gadā tika aizstāvēti 14 maģistra darbi, vidējā atzīme –8,16.

2022/2023. studiju gadā tika aizstāvēti 8 maģistra darbi, vidējā atzīme – 8,7

Maģistra darbu vidējie vērtējumi ir augstāki nekā bakalaura darbu vidējie vērtējumi un sastāda aptuveni 8,1 – 8,4 balles. Visbiežāk izliktie vērtējumi ir 8 (ļoti labi).

**2024.gada 6. septembrī notika PMSP „Tiesību zinātne”** **izlaidums – maģistra grādu un jurista kvalifikāciju ieguva 5 maģistrantes.**

# Analīze un novērtējums par studējošo, absolventu un darba devēju aptauju rezultātiem, to izmantošanu studiju satura un kvalitātes pilnveidē, sniedzot piemērus.

Studējošo, absolventu un darba devēju aptauju rezultāti ļauj nodrošināt nepieciešamo atgriezenisko saikni starp studiju procesu un nozares aktualitātēm. Sudējošo aptaujas rezultāti tiek izmantoti studiju procesa efektivitātes nodrošināšanai. Studējošie aptaujās

novērtē studiju īstenošanas kvalitāti, konkrētu studiju kursu docēšanas līmeni, un izsaka savu viedokli par nepieciešamajām izmaiņām studiju procesā. Kā piemēru var minēt studējošo vēlmi studiju programmas saturā iekļaut studiju kursu, kas būtu saistīts ar operatīvo darbību un kriminālmeklēšanu. Tā rezultātā programmas saturā tika iekļauts jauns studiju kurss “Noziedzīgu nodarījumu identificēšanas un atklāšanas neprocesuālie līdzekļi”.

Absolventu aptauju rezultāti ļauj izprast studiju procesa rezultātā iegūto zināšanu un prasmju nepieciešamību no absolventu viedokļa un veikt atbilstošas studiju satura korekcijas. Par piemēru absolventu aptauju rezultātu izmantošanai var minēt studiju kursu “Tiesību socioloģija” un “Loģika” iekļaušanu programmā un studiju kursa “Augstskolu pedagoģija” izņemšanu no programmas satura.

Diezgan kritiski absolventi vērtē Valsts vienotā jurista kvalifikācijas eksāmena ieviešanas faktu. Lielāka daļa absolventu norāda uz to, ka zūd maģistra studiju jēga, jo maģistra studiju programmas noslēgumā jākārto studiju kursus, kuri apgūti bakalaura programmas ietvaros dažus gadus atpakaļ.

Savukārt darba devēju aptauju rezultāti sniedz objektīvu skatījumu uz absolventu zināšanu un prasmju atbilstību tiesību nozares un darba tirgus prasībām. No darba devēju aptaujām var secināt, ka viņi vēlas, lai studējošo izglītībā tiktu likts lielāks uzsvars uz praktisko darbību, lai absolvents bez speciālas sagatavošanas būtu spējīgs veikt profesionālo darbību konkrētajā tiesību jomā. Ņemot vērā to, ka vairāki absolventi ir nodarbināti komercstruktūrās, to vadītāji tikšanās laikā ar studiju programmas vadību piedāvāja civiltiesību specializācijā studiju satura apguvē likt lielāku akcentu uz starptautiskajām komerctiesībām un elektronisko komerciju. Studējošo, absolventu un darba devēju atsauksmes par DU īstenojamo PMSP “Tiesību zinātne” kvalitāti ir pozitīvas.

# Sniegt novērtējumu par studējošo ienākošās un izejošās mobilitātes iespējām, izmantoto iespēju skaita dinamiku un mobilitātes laikā apgūto studiju kursu atzīšanu.

Analizējot PMSP “Tiesību zinātne” studējošo ienākošās un izejošās mobilitātes dinamiku, var secināt, ka kopš iepriekšējās akreditācijas perioda izejošā mobilitāte šīs programmas ietvaros nav būtiski mainījusies (laika posmā no 2013. līdz 2019. gadam 5 profesionālās maģistra studiju programmas studējošie piedalījās ERASMUS+ apmaiņas programmā Sv. Kirila un Sv. Metodija universitātē (Bulgārijā) un Nikolaja Kopernika Universitātē (Polijā). Studējošie tiek regulāri informēti par mobilitātes iespējām. Programmas direktors sadarbībā ar kursu docētājiem nodrošina maksimālas iespējas integrēt ārvalstu augstskolās apgūtos kursus virzienā realizētajās studiju programmās ar studiju kursu pielīdzināšanas starpniecību. Pastāv diezgan būtisks ierobežojums, kas kavē izejošo mobilitāti, jo daudzi no programmas studējošajiem paralēli studijām strādā vai aktīvi cenšas atrast darbu. Mobilitātes periodi ārvalstīs var radīt draudus zaudēt darbu un/vai apgrūtināt darba atrašanu, kas mazina studējošo motivāciju izmantot piedāvātās mobilitātes iespējas. Ienākošās mobilitātes iespējas profesionālajā maģistra studiju programmā laika posmā no 2013. līdz 2019. gadam ir izmantojuši divi ārzemju studējošie no Slovākijas un viens no Indijas.

Sākot ar

**3. STUDIJU PROGRAMMAS RESURSI UN NODROŠINĀJUMS**

# **3.2.** Novērtēt resursu un nodrošinājuma atbilstību studiju programmas īstenošanas nosacījumiem un studiju rezultātu sasniegšanai, sniegt piemērus.

Studiju programmas resursi un nodrošinājums pilnībā atbilst studiju programmas īstenošanas nosacījumiem un studiju rezultātu sasniegšanai. Studējošajiem pieejamie resursi, t.sk. studiju telpas, materiāli tehniskā bāze, instrumenti un aprīkojums (studiju un pētniecības materiālu sagatavošanai, kombinēšanai, integrācijai, vizualizācijai un izplatīšanai), informācijas tīkli (internets, iekštīkls, Moodle), datu bāzes (bibliotēkas tīkls, DU pētniecības centru datu bāzes, bezmaksas piekļuve datu bāzēm (grāmatu resursu datu bāze), materiāli (izpētes materiāli, zinātniskās publikācijas, tostarp Web of Science un Scopus publikācijas, arhīvi), pakalpojumi (administratīvie, finanšu, IT un tīklu atbalsta pakalpojumi, piekļuve oficiālās statistikas datiem), datorizētas lietojumprogrammas un programmatūra (Standart Office, SPSS, GIS, datu vizualizācijas tiešsaistes rīki un programmatūra, tiešsaistes

saziņas līdzekļi) ļauj apgūt visus programmā paredzētos studiju kursus, kā arī veikt pētījumus dažādos posmos, nodrošina elastīgu un studentorientētu vidi. Programmas īstenošanā tiek izmantots nepieciešamais tehniskais aprīkojums (datori ar licencētu programmatūru, projektori, interaktīvās tāfeles, u.c.), tiek izmantotas dažādas mācīšanas metodes (grupu darbs, lomu spēles, simulācijas, semināri, diskusijas, u.c.)

**4. MĀCĪBSPĒKI**

# Mācībspēku sastāva izmaiņu analīze un novērtējums par pārskata periodu, to ietekme uz studiju kvalitāti.

Pārskata periodā mācībspēku sastāvs zinātniskajā un akadēmiskajā jomā nepārtraukti atjaunojas. Procentuāli palielinājās docētāju skaits ar doktora grādu tiesību zinātnē. Viens no docētājiem ir absolvējis doktora studijas DU DSP “Juridiskā zinātne” un ieguvis tiesību zinātnes doktora zinātnisko grādu. Viens no docētājiem pārskata periodā ir absolvējis doktora studijas DU DSP “Juridiskā zinātnē” un ir doktora grāda pretendents. PMSP “Tiesību zinātne” programmas īstenošanā ir iesaistīti seši profesori un četri asociētie profesori, astoņiem docētājiem ir doktora grāds tiesību zinātnē. Četri mācībspēki ir LZP eksperti sociālajās zinātnēs – tiesību zinātnē. Var secināt, ka pārskata periodā PMSP “Tiesību zinātne” iesaistītie mācībspēki ir vērsti uz profesionālo pilnveidi un docējamo kursu kvalitātes nepārtrauktu uzlabošanu un attīstību.

DU profesori Vitolds Zahars un Jānis Ivančiks ir snieguši ievērojamu devumu Latvijas tiesību zinātnes attīstībā – viņi ir autori vairākām monogrāfijām un mācību līdzekļiem tiesību jomā. Profesors Jānis Teivāns-Treinovskis piedalījās Latvijas jurista profesijas standarta izstrādes darba grupā.

Studiju programmas īstenošanā iesaistītā akadēmiskā personāla kvalifikācija atbilst studiju programmas rezultātu sasniegšanai, kā arī DU mērķu un uzdevumu realizēšanai.

Mācībspēki ir profesionāļi (tiesneši, zvērināti advokāti, juristi) savā zinātnes nozarē, kas apliecinājuši kompetenci nozares pētniecībā un e-vides izmantošanā studiju procesā, kā arī piedalījušies starptautiskos projektos un izstrādājuši mācību līdzekļus un materiālus.

# Studiju programmas īstenošanā iesaistīto mācībspēku kvalifikācijas atbilstības studiju programmas īstenošanas nosacījumiem un normatīvo aktu prasībām novērtējums.

Studiju programmā nodarbināto docētāju sastāvs atbilst Augstskolu likumā un Ministru kabineta noteikumos Nr. 481 „Noteikumi par otrā līmeņa profesionālās augstākās izglītības valsts standartu” noteiktajām prasībām. Augstskolu likuma 39. pantā izvirzītais noteikums –

„Lektoriem un asistentiem, kuriem nav zinātniskā un akadēmiskā grāda, ir nepieciešams pasniedzamajam priekšmetam atbilstošs piecu gadu praktiskā darba stāžs” ir ievērots, jo PMSP „Tiesību zinātne” iesaistītajam personālam ir vismaz 5 gadu darba stāžs atbilstošajā nozarē. Studiju programmas īstenošanā iesaistītā akadēmiskā personāla kvalifikācija ir atbilstoša studiju programmas rezultātu sasniegšanai, kā arī DU mērķu un uzdevumu realizēšanai.

## PMSP “Tiesību zinātne” iesaistītie docētāji

|  |  |  |
| --- | --- | --- |
| **Amats** | **Skaits** | **Procentuālais īpatsvars** |
| Profesori | 5 | ~~33,3~~ 35,71% |
| Asociētie profesori | 1 | 6,7% |
| Docenti | ~~5~~6 | ~~33,3~~ 42,9% |
| Pētnieki | 1 | 6,7% |
| Lektori | ~~3~~1 | ~~20~~ 7,14% |
| Kopā | ~~15~~14 | |

Programmas realizācijā iesaistītais akadēmiskais personāls un darba devēju pārstāvji ir augsti kvalificēti un spēs PMSP „Tiesību zinātne” studējošajiem sniegt nepieciešamās zināšanas, prasmes un kompetences, lai sekmīgi absolvētu programmu un iegūtu profesionālo maģistra grādu tiesību zinātne un profesionālo kvalifikāciju “Jurists”.

# Akadēmiskā personāla iesaiste zinātniskajā pētniecībā un/vai mākslinieciskajā jaunradē gan nacionālā, gan starptautiskā līmenī un iegūtās informācijas pielietojums studiju procesā.

Studiju programmā iesaistītie mācībspēki aktīvi piedalās zinātniskajā pētniecībā gan nacionālā, gan starptautiskā līmenī (skat. pielikumā). Programmā iesaistītie mācībspēki publicē savus darbus gan Latvijas, gan pasaules atzītos zinātniskajos žurnālos un rakstu krājumos (par pārskata periodu publikāciju skaits tiesību zinātnes nozarē ir 135). Mācībspēku zinātnisko kapacitāti apliecina publikācijas, kas indeksētas Web of Science un SCOPUS datu bāzēs (pārskata periodā 112 nozares publikācijas), vadīto noslēguma darbu skaits un pētījumi, kas tapuši pēdējo 6 gadu laikā. Docētāju zinātnisko pētījumu rezultāti ir pieejami PMSP “Tiesību zinātne” studiju kursos, kuros studējošie analizē un kritiski vērtē jaunāko zinātnisko pētījumu atziņas.

Zinātniskās monogrāfijas Kriviņš, A. Tiesību jēdziens un būtība. Monogrāfija.-Rīga. Autorizdevums, 2020, ISBN: 978-9934-23-245-9, 325. lpp.

Zinātniskās publikācijas Ivančiks, J., Trofimovs, I., Teivāns-Treinovskis, J. (2019). Evaluations of security measures and impact of globalization on characteristics of particular property crimes // Journal of security and sustainability issues ISSN 2029-7017 print/ISSN 2029-7025 online 2019 June Volume 8 Number 4 https://doi.org/10.9770/jssi.2019.8.4(2) (SCOPUS database) atziņas tiek integrētas studiju kursā “Noziedzīgu nodarījumu identificēšanas un atklāšanas neprocesuālie līdzekļi” (Non- procedural means of detecting and solving criminal offences).

Zinātniskās publikācijas Teivāns-Treinovskis, J., Ņesterova, M., Lipe, E. (2018). Evaluations of security measures in a legal field: ensuring public safety in the area of sexual violence, Journal of Security and Sustainability Issues 8(2): 221-231. https://doi.org/10.9770/jssi.2018.8.2(9) (SCOPUS database) atziņas tiek integrētas studiju kursā “Juridiskā psiholoģija”.

Zinātniskās monogrāfijas Zahars, V. (2018). Kriminālpolitika: mūsdienu tendences un procesi. 2.izdevums.- Daugavpils Universitātes akadēmiskais apgāds “Saule” atziņas tiek integrētas studiju kursā “Kriminālpolitika”.

Zinātniskās publikācijas Jefimovs, N. (2017). Towards conflicts’ settlement: development of the meaning of mediation in the legal doctrine, Journal of Security and Sustainability Issues, 2017, 6(4): 665–672, (Iekļauts SCOPUS datu bāzē) <http://doi.org/10.9770/jssi.2017.6.4(11)>atziņas tiek integrētas studiju kursā “Kriminālsodu un to izpildes pilnveides problēmas”.

Docētāji savas publikācijas augšupielādē zinātniskajos portālos „Researchgate” vai

„Academia” un iestrādā studiju kursu aprakstu literatūras sarakstos, lai studējošie tās varētu izmantot patstāvīgajam darbam.

# Mācībspēku sadarbības novērtējums, norādot mehānismus sadarbības veicināšanai, studiju kursu/ moduļu savstarpējās sasaistes nodrošināšanā.

Katra studiju gada beigās katedrā tiek plānotās akadēmiskā personāla slodzes nākamajam studiju gadam, ņemot vērā programmas studējošo attiecīgo studiju kursu novērtēšanas rezultātus un docētāju veiktās akadēmiskās darbības pašanalīzi, tiek izvērtēta mācībspēku atbilstība konkrēto studiju kursu pilnveidei un docēšanai. Akadēmisko slodžu apstiprināšana notiek saskaņā ar “Akadēmiskā personāla darba apjoma uzskaites kārtību DU” (skat. pielikumā).

Katrā studiju programmas studiju kursa izstrādē un īstenošanā ir iesaistīti vairāki mācībspēki, kas kopīgi vienojas par izstrādājamo studiju kursu mērķiem, uzdevumiem, sasniedzamajiem rezultātiem un kursa saturu. Viņu savstarpējā sadarbība veicina studiju kursu kvalitāti gan izstrādes, gan īstenošanas posmā. PMSP “Tiesību zinātne ir iesaistīti 14 mācībspēki. Pašnovērtējuma ziņojuma iesniegšanas brīdī programmā studē 29 studējošie.

**V.**

**STUDIJU**

**PROGRAMMAS**

**“JURIDISKĀ ZINĀTNE ( 51380)”**

**RAKSTUROJUMS**

**1. STUDIJU PROGRAMMAS RAKSTUROJOŠIE PARAMETRI**

1. Studiju programmas “Juridiskā zinātne ( Doktora studiju programma)” parametri

Kopš iepriekšējās studiju virziena akreditācijas lapas izsniegšanas ir mainījies DSP "Juridiskā zinātne" piešķiramā grāda nosaukums saskaņā ar izmaiņām Ministru kabineta noteikumos Nr. 202 "Kārtība, kādā izsniedz valsts atzītus augstāko izglītību apliecinošus dokumentus" no "juridisko zinātņu doktora zinātniskais grāds" uz "zinātniskais doktora grāds zinātnes doktors(-e) (Ph.D.) tiesību zinātnē".

|  |  |  |
| --- | --- | --- |
| **Studiju programmas nosaukums** | **Juridiskā zinātne** | |
| **Studiju programmas nosaukums angļu**  **Valodā** | Legal Science | |
| **Studiju programmas kods saskaņā ar**  **Latvijas izglītības klasifikāciju** | 51380 | |
| **Studiju programmas zinātnes nozare**  ***(attiecināms uz doktora studiju programmām)*** |  | |
| **Studiju programmas veids un līmenis** | Doktora studiju programma | |
| **Iegūstamais kvalifikācijas līmenis**  **(NKI/EKI)** |  | |
| **Profesijas kods profesiju klasifikatorā** |  | |
| **Studiju programmas apjoms (KP,**  **rekomendējoši arī ECTS)** |  | |
| **Īstenošanas forma, veids, ilgums (ja nepilni gadi, norādīt mēnešos) un īstenošanas valoda** | | |
| **pilna laika klātiene** | 3 gadi, 0 mēneši | Latviešu |
| **pilna laika neklātiene** |  |  |
| **pilna laika neklātiene (tālmācība)** |  |  |

|  |  |  |
| --- | --- | --- |
| **nepilna laika klātiene** |  |  |
| **nepilna laika neklātiene** |  |  |
| **nepilna laika neklātiene (tālmācība)** |  |  |
| **Īstenošanas vieta** | Daugavpils Universitāte | |
| **Studiju programmas direktors/-e** | Vitolds Zahars Dr. iur. | |
| **Uzņemšanas prasības** | - maģistra grāds tiesību zinātnē, policijas tiesībās, kriminālistikā vai operatīvajā darbībā; - referāts par pētījuma tēmu un pārrunas par to; - pārbaudījums svešvalodā (angļu  vai vācu valodā). | |
| **Piešķiramais grāds, profesionālā**  **kvalifikācija vai grāds un profesionālā kvalifikācija** | Zinātniskais doktora grāds zinātnes doktors(-e) (Ph.D.) tiesību zinātnē | |
| **Studiju programmas mērķis** | DSP “Tiesību zinātne” mērķis: sagatavot augsti kvalificētus speciālistus zinātniski pētnieciskajai un akadēmiskajai darbībai krimināltiesību, policijas tiesību, kriminālistikas un operatīvās darbības teorijas apakšnozarē. | |
| **Studiju programmas uzdevumi** | •Sniegt studējošajiem mūsdienu tiesību zinātnes līmenim atbilstošas zināšanas policijas tiesību, krimināltiesību un operatīvās darbības teorijas apakšnozarēs;  •apgūt mūsdienu juridiskās pētniecības metodes;  •praktizēties zinātniskā un akadēmiskā darba veikšanai;  •radīt doktorantiem optimālus apstākļus zinātnisko pētījumu veikšanai – iespējas strādāt bibliotēkā, izmantot mūsdienu informāciju un komunikāciju tehnoloģijas, regulāri piedalīties zinātniskajās konferencēs Latvijā un ārzemēs, stažēties citās universitātēs un pētniecības centros. | |
| **Sasniedzamie studiju rezultāti** | Programmas apguves rezultātā absolvents apgūs un spēs demonstrēt:  ZINĀŠANAS:  •par dialektiskās loģikas principiem un to lomu tiesību zinātnes apakšnozaru teorijas attīstībā;  •par kvalitatīvo un kvantitatīvo metožu saturu un to izmantošanas iespējām augsta līmeņa zinātnisko pētījumu veikšanā; | |

|  |  |
| --- | --- |
|  | •par valsts dienestu darbības organizācijas teorētisko pamatojumu reģiona un valsts drošības nodrošināšanā;  •par jaunākajām drošības iestāžu darbības koncepcijām nacionālajās un starptautiskajās institūcijās;  •par mūsdienu informācijas tehnoloģiju, datu apstrādes un prezentēšanas iespējām un paņēmieniem.  PRASMES:  •atlasīt un apstrādāt ar pētījuma tēmu saistīto literatūru un empīriskos datus;  •veikt ar pētījumu tēmu saistītos kvalitatīvos un kvantitatīvos pētījumus;  •pielietot iegūtās teorētiskās zināšanas konkrētai pētījumu tēmai;  •identificēt un kritiski analizēt ar personu un reģiona drošību saistītās problēmas un riskus, izvēloties šo problēmu efektīvu risinājumu;  •kritiski analizēt iegūtos rezultātus un prezentēt tos starptautiskās zinātniskās konferencēs;  •brīvi komunicēt par tiesību nozares aktuālajiem jautājumiem un zinātniskajiem pētījumiem ar savas un citu nozaru speciālistiem, aizstāvot savu metodoloģisko nostādni reģiona attīstībai svarīgos jautājumos.  KOMPETENCE:  •kritiski analizēt tiesību apakšnozaru pamatkoncepcijas un teorijas, tiesību piemērošanas praksi;  •loģiski pamatot un nepretrunīgi argumentēt personisko metodoloģisko nostāju risinot nozīmīgus pētnieciskos vai inovatīvos uzdevumus;  •docēt ar krimināltiesību, policijas tiesību un kriminālistikas apakšnozari saistītos studiju kursus augstskolās;  •veikt pētījumus par reģiona drošības riskiem un to neitralizācijas iespējām;  •ģenerēt jaunas juridiskās konstrukcijas un idejas, izstrādājot to īstenošanas mehānismus. |
| **Studiju programmas noslēgumā**  **paredzētais noslēguma pārbaudījums** | Promocijas eksāmens angļu valodā  Promocijas eksāmens tiesību zinātnē |

|  |  |
| --- | --- |
| **Apjoms kredītpunktos** | 120 |
| **Studiju ilgums gados** | 3 gadi |
| **Iegūstamais grāds un/ vai kvalifikācija** | Zinātniskais doktora grāds zinātnes doktors(-e) (Ph.D.)  tiesību zinātnē |
| **Uzņemšanas prasības** | - maģistra grāds tiesību zinātnē, policijas tiesībās, kriminālistikā vai operatīvajā darbībā; - referāts par pētījuma tēmu un pārrunas par to; - pārbaudījums svešvalodā (angļu  vai vācu valodā). |

# Statistikas dati par studējošajiem studiju programmā, studējošo skaita dinamika, skaita izmaiņu ietekmes faktoru analīze un novērtējums.

No 2013./2014. studiju gada līdz 2018./2019. studiju gadam studējošo skaits DSP “Juridiskā zinātne” ir 8 – 14 studējošie.

Sākot no 2019./2020. studējošo skaits DSP “Juridiskā zinātne” ir 6-8 studējošie.

Nelielais atbirums pārskata periodā liecina par studējošo apzinību un motivāciju studēt, jo lielākā daļa programmas studējošo ir AII docētāji, kam nepieciešams doktora zinātniskais grāds. Programmas absolventu skaits kopš 2013./2014. studiju gada ir vidēji 3-4 absolventi gadā. Pēdējos 2-3 gados reflektantu skaits nedaudz samazinājās, kas saistīts ar nelielo budžeta vietu skaitu programmā. Visas budžeta vietas tiek aizpildītas, bet maksas studijas finansiālu apsvērumu dēļ nav pieprasītas. Informācija par studējošo skaita dinamiku ir pieejama pielikumā.

Palielinās aizstāvēto promocijas darbu skaits. 2020./2021. studiju gadā aizstāvējās 1 zinātniskā grāda pretendents, bet 2021./2022.studiju gadā aizstāvējās 2 zinātniskā grāda pretendenti.

# Analīze un novērtējums par studiju programmas nosaukuma, iegūstamā grāda, profesionālās kvalifikācijas mērķu un uzdevumu, studiju rezultātu, kā arī uzņemšanas prasību savstarpējo sasaisti.

Doktora studiju programmas “Juridiskā zinātne” nosaukums, iegūstamais grāds, mērķi un uzdevumi, uzņemšanas prasības ir savstarpēji saistītas un atbilstīgas. Studiju programma, kurā tiek imatrikulēti studējošie ar maģistra grādu tiesību zinātnē, policijas tiesībās vai kriminālistikā vai operatīvajā darbībā, tiek realizēta trīs gadu pilna laika studijās. Pēc promocijas darba aizstāvēšanas DU Tiesību zinātnes promocijas padomē doktorantiem piešķir zinātnisko doktora grādu (zinātnes doktors (Ph.D.) tiesību zinātnē) (līdz 2018./2019. studiju gadam tika piešķirts tiesību zinātnes doktora zinātniskais grāds (Dr.iur.)). Grādu piešķir vienā no tiesību zinātnes apakšnozarēm: krimināltiesību apakšnozarē, policijas tiesību apakšnozarē vai kriminālistikas un operatīvās darbības apakšnozarē. Grāda iegūšana paver iespējas starptautiskai pētniecībai tiesību zinātnes jomā saskaņā ar pēcdoktorantūras pētniecisko programmu (post-doctoral studies).

DSP “Juridiskā zinātne” mērķis, uzdevumi un studiju rezultāti atbilst astotajam EKI līmenim (MK noteikumi Nr. 322 „Noteikumi par Latvijas izglītības klasifikāciju”), kas ir doktora studiju līmenis.

**2. STUDIJU SATURS UN ĪSTENOŠANA**

# Studiju kursu/ moduļu satura aktualitātes un atbilstības nozares, darba tirgus vajadzībām un zinātnes tendencēm novērtējums.

Studiju programmas attīstība ir mērķtiecīgi virzīta uz to, lai Latvijas darba tirgu nodrošinātu ar augsta līmeņa pētniekiem un docētājiem, kā arī ar kompetentiem profesionāliem juristiem. DSP “Juridiskā zinātne” kopīgo 120 KP apjomu veido:

A daļas obligātie kursi – 104 KP, no kuriem promocijas darba izstrādāšanai plānoti 88 KP; B daļas ierobežotās izvēles kursi, piedāvājot padziļinātu kursu apguvi krimināltiesību apakšnozarē, policijas tiesību apakšnozarē vai kriminālistikas un operatīvās darbības apakšnozarē) – 10 KP;

C daļas brīvās izvēles kursi – 6 KP.

Studiju programma paredz divu promocijas eksāmenu kārtošanu (vienā no izvēlētajām apakšnozarēm (krimināltiesībās, policijas tiesībās vai kriminālistikā un operatīvās darbības teorijā) un svešvalodā (angļu vai vācu valodā).

Studiju kursu saturs tiek veidots saskaņā ar studiju programmas mērķi un sasniedzamajiem rezultātiem un tiek aktualizēts atbilstoši nozares, darba tirgus un zinātnes attīstības tendencēm. Zinātniskā doktora grāda piešķiršana ir balstīta uz tiesību zinātnes nozares mācībspēku un studējošo pētījumu atziņām – pētījumu rezultātu publicēšanu un prezentēšanu zinātniskajās konferencēs.

DSP “Tiesību zinātne” ietvaros docētie studiju kursi: -“Juridisko konstrukciju izveides loģika” saistās ar studiju rezultātos definētajām zināšanām “par dialektiskās loģikas principiem un to lomu tiesību zinātnes apakšnozaru teorijas attīstībā”;

- “Kvalitatīvās pētniecības metodes” sasaistās ar studiju rezultātos definētajām zināšanām “par kvalitatīvo un kvantitatīvo metožu saturu un to izmantošanas iespējām augsta līmeņa zinātnisko pētījumu veikšanā”;

-“Zinātniskā darba izstrādes metodoloģija” sasaistās ar studiju rezultātos definētajām zināšanām “par mūsdienu informācijas tehnoloģiju, datu apstrādes un prezentēšanas iespējām un paņēmieniem”;

-“Policijas tiesības” sasaistās ar studiju rezultātos definētajām zināšanām “par valsts dienestu darbības organizācijas teorētisko pamatojumu reģiona un valsts drošības nodrošināšanā”;

-“Kriminālistika un operatīvās darbības teorija sasaistās ar studiju rezultātos definētajām zināšanām “par jaunākajām drošības iestāžu darbības koncepcijām nacionālajās un starptautiskajās institūcijās”;

-“Promocijas darba izstrāde” sasaistās ar studiju rezultātos definētajām prasmēm “atlasīt un apstrādāt ar pētījuma tēmu saistīto literatūru un empīriskos datus; veikt ar pētījumu tēmu saistītos kvalitatīvos un kvantitatīvos pētījumus; pielietot iegūtās teorētiskās zināšanas konkrētai pētījumu tēmai; identificēt un kritiski analizēt ar personu un reģiona drošību saistītās problēmas un riskus, izvēloties šo problēmu efektīvu risinājumu; kritiski analizēt iegūtos rezultātus un prezentēt tos starptautiskās zinātniskās konferencēs un kompetenci kritiski analizēt tiesību apakšnozaru pamatkoncepcijas un teorijas, tiesību piemērošanas praksi un kompetenci “loģiski pamatot un nepretrunīgi argumentēt personisko metodoloģisko nostāju risinot nozīmīgus pētnieciskos vai inovatīvos uzdevumus; veikt pētījumus par reģiona drošības riskiem un to neitralizācijas iespējām; ģenerēt jaunas juridiskās konstrukcijas un idejas, izstrādājot to īstenošanas mehānismus.

- “Augstskolu pedagoģijas problēmas un to risinājumi” sasaistās ar kompetenci “docēt ar krimināltiesību, policijas tiesību un kriminālistikas apakšnozari saistītos studiju kursus augstskolās”.

# Studiju kursos/ moduļos iekļautās informācijas, sasniedzamo rezultātu, izvirzīto mērķu u.c. rādītāju savstarpējās sasaistes, studiju kursu/ moduļu mērķu sasaistes ar studiju programmas mērķiem un sasniedzamajiem rezultātiem novērtējums.

DSP “Juridiskā zinātne” sasniedzamo studiju rezultātu un studiju kursu rezultātu kartēšana ļauj konstatēt, ka studiju programma un studiju kursi atbilst astotajam EKI/LKI līmenim un normatīvajos aktos noteiktajām prasībām, nodrošina studentcentrētu pieeju. Studiju kursu un studiju programmas rezultāti ir savstarpēji saskaņoti un loģiski saistīti. Docējamie studiju kursi nodrošina studiju programmas pilnvērtīgu īstenošanu. Pētniecība tiesību jomā pārsvarā tika veikta krimināltiesībās, kriminoloģijā, kriminālsodu izpildes tiesībās, policijas tiesībās, operatīvās darbības teorijā un kriminālistikas taktikā. Uzmanība tiek fokusēta uz noziedzības problēmas un noziedznieka personības izpēti, identificējot svarīgākās cēloņsakarības, nosakot nozīmīgākās tendences šajā jomā. Nosakot svarīgākos noziedzības determinantus un tās ierobežošanas efektīvākos pasākumus, ir iespējams koncentrēt tiesību aizsardzības iestāžu darbību pareizā virzienā, nodrošinot būtisku līdzekļu ekonomiju. Nepieciešamā uzmanība tiek vērsta tiesību sistēmas darbības efektivitātes pastiprināšanai, paplašinot alternatīvo strīdu risināšanas iespējas. Šai sakarā ir jāatzīmē ievērības cienīgi doktorantu pētījumi mediācijas un resocializācijas jomā. Lielākā daļa šo pētījumu tiek publicēti zinātniskajās monogrāfijās un publikācijas

starptautiski citējamās datu bāzēs. Lielākā daļa docētāju ir Latvijas Zinātnes padomes eksperti ne tikai Tiesību, bet arī vienlaikus Ekonomikas un uzņēmējdarbības nozarē, kuru personiskais Hirša indekss SCOPUS datu bāzē ir 2 līdz ~~5~~ 6, bet Research Gate – pārsniedz 6. Par docētāju augsto pētījumu līmeni liecina arī tas, ka viņi tiek iekļauti promocijas padomēs visās Latvijas augstskolās, kurās ir doktora studijas Tiesību zinātnē, kā arī regulāri tiek pieaicināti kā neatkarīgie recenzenti Valsts zinātniskās kvalifikācijas komisijas darbā. Tas loģiski saskan ar bakalaura un maģistra līmeņa studiju programmām studiju virziena “Tiesību zinātne” ietvaros. Izstrādātie promocijas darbi un zinātniskā grāda pretendentu zinātniskajos izdevumos publicētās pētnieciskās atziņas tiek integrētas docējamajos studiju kursos.

# Studiju īstenošanas metožu novērtējums, iekļaujot analīzi par to, kā tiek izvēlētas studiju kursos/ moduļos izmantotās studiju īstenošanas metodes.

Studiju programmas īstenošanas mehānisma ieviešana notiek, ievērojot studentcentrētas izglītības principus, tostarp studējošo apmierinātību ar iegūtajām zināšanām, prasmēm, sociālajiem kontaktiem, studējošā sociālā statusa (sociālās lomas) izmantošanas iespējas, pedagoģiskā procesa subjektu individuālo interešu, vajadzību respektēšanu, studenta pašrealizēšanās un pašnoteikšanās līmeni, vienlaikus nodrošinot sekmīgu studiju rezultātu sasniegšanu.

Lai nodrošinātu kvalitatīvus studiju rezultātus, DSP “Juridiskā zinātne” paredz programmas docētāju un studējošo iesaistanos nepārtrauktā informācijas apmaiņas, studiju izvērtējuma un atgriezeniskās saites nodrošināšanas procesā. Studiju programma paredz zināšanu un prasmju novērtēšanas objektivitāti un šo rezultātu izmantošanu studiju procesa pilnveidošanai. Pirms katra studiju kursa apguves docētājs ar studējošajiem pārrunā un precizē kursa prasības un vērtēšanas principus un kritērijus. Docētāji studējošos iesaista atgriezeniskās saites uzturēšanā vērtēšanas sistēmas piemērošanas procesā, apspriežot un pamatojot pārbaudes un patstāvīgo darbu rezultātus, to atbilstību izvirzītajiem vērtēšanas kritērijiem. Fakultātes Domes sastāvā no katras SZF īstenojamās studiju programmas tiek nodrošināts vismaz viens pārstāvis. Studējošo līdzdalība fakultātes Domē un studiju virziena padomē nodrošina viņu interešu aizstāvību, studiju programmas kvalitātes saglabāšanu un sekmīgāku organizāciju.

Programmā tiek izmantotas dažādas darba formas un vērtēšanas veidi, kas ir piemēroti studiju kursa mērķim un integrē studentcentrētas izglītības principus. Studiju kursu īstenošanā aktīvi tiek izmantots studējošo pašnovērtējums un savstarpēja vērtēšana pēc kopīgi izstrādātiem kritērijiem, kas motivē papildināt savas zināšanas un plašāk iesaistīties studiju materiālu apguvē. Studējošo zināšanu novērtēšana un patstāvīgā studiju darba uzraudzība tiek regulāri veikta visa semestra garumā. Tas, pirmkārt, nodrošina atgriezenisko saiti starp studējošo un docētāju konkrētā studiju kursā, ļaujot mācībspēkam novērtēt jau realizēto kursa sadaļu apguves līmeni un pasniegšanas kvalitāti. Otrkārt, tas nodrošina nepārtrauktu studiju procesu, nevis tikai „sagatavošanos eksāmenam”. Studiju kursos studiju procesa sākumā pirms temata vai studiju priekšmeta apguves regulāri tiek izmantota diagnosticējošā vērtēšana, lai regulētu turpmāko studiju procesu. Studiju kursu

un studiju programmas noslēgumā tiek piemērota summatīvā vērtēšana, nosakot studējošā zināšanu un prasmju apguves līmeni.

Studiju programmā tiek paredzētas dažādas kontaktnodarbību formas: lekcijas, praktiskās nodarbības, semināri, diskusijas, problēmsituāciju analīze, projektu izstrāde, individuālais un grupu darbs, pieredzējušu profesionāļu atklātās lekcijas, ārvalstu speciālistu vieslekcijas u.tml. Kontaktnodarbību ietvaros ievērojama loma ir paredzēta semināriem, kuru mērķis ir teorētisko zināšanu, pētniecības un prakses savstarpēja integrācija. Liela uzmanība tiek pievērsta studentu patstāvīgajam darbam, kas ir atspoguļots katrā studiju kursa aprakstā. Lekcijām ir studiju kursa ievada, konsultējoša, rezumējoša un izvērtējoša funkcija. Lekcijas studiju programmas kursos sastāda 20% – 40% no kursu apjoma. To ietvaros studentiem tiek izklāstīti teorētiskie jautājumi, kas ilustrēti ar prakses situācijām un normatīvajiem aktiem. Docētāji lekciju nodrošināšanai izmanto MS PowerPoint prezentācijas, datortehnoloģijas un citus interaktīvos rīkus. Lekciju gaitā studējošie atbild uz jautājumiem, kas mudina viņus aktīvāk iesaistīties studiju procesā, attīsta analītisko, kritisko un radošo domāšanu. Lekcijās docētāji iniciē aktīvu studējošo iesaisti (refleksīvās atziņas, argumentēts viedoklis), tiek atvēlēts laiks arī studējošo jautājumiem. Lekcijas gaitā parasti tiek izmantota vizuāla informācija, kas ļauj studējošajiem vieglāk uztvert un atcerēties lekcijas saturu, tiek piedāvāti pasniedzēju izstrādātie izdales materiāli.

Praktiskās nodarbības studiju kursos balstās uz tipisku un reālai dzīvei pietuvinātu situāciju un notikumu analīzi un problēmu risināšanu. Praktiskajās nodarbībās tiek sekmēta studentu profesionālo prasmju attīstība, pilnveidotas individuālā vai grupu darba prezentācijas, argumentācijas, situāciju modelēšana un problēmsituāciju risināšana. Būtisks ir studentu patstāvīgais darbs ar literatūras avotiem, izlasīto materiālu analizējot grupu diskusijās un semināros par aktuālām tiesību nozares problēmām. Tiek veicināta informācijas, ideju un pieredzes apmaiņa, kas nepieciešama konkrētu funkciju veikšanai pētnieciskajā un akadēmiskajā darbībā.

Semināru un praktisko nodarbību laikā studējošajiem ir iespēja attīstīt savas individuālās prasmes un zināšanas, meklēt problēmu risinājumus, darbojoties grupās. Šādas studiju metodes dod iespēju iesaistīt studiju procesā visu auditoriju. Praktiski visos studiju kursos notiek daudzpusīga situāciju analīze.

Studiju procesa pamatā ir studējošo individuālais darbs, kas tiek papildināts ar daudzveidīgām individuālā un grupu darba metodēm. Individuālais darbs izpaužas lasītavā izpildāmu uzdevumu veikšanā vai individuālo projektu un praktisko darbu izstrādē. Individuālās darba formas orientētas uz studējošo vajadzībām, viņu interešu virzību studiju kursu prasību ietvaros, kā arī darbam ar studiju kursa obligāto un papildus literatūru. Studējošo individuālais darbs sadarbībā ar docētāju tiek īstenots arī patstāvīgu darbu izstrādē, gatavojoties semināriem, kā arī zinātnisko publikāciju sagatavošanā un prezentēšanā konferencēs.

DSP “Juridiskā zinātne” studējošajiem tiek nodrošināta zinātniskā pētījuma tēmas un zinātniskā vadītāja izvēles brīvība, vienlaikus īstenojot atbalstu un pārraudzību pētījuma plānošanā un veikšanā.

# Analīze un novērtējums par studējošo noslēguma darbu tēmām, to aktualitāti nozarē, tajā skaitā darba tirgū, un noslēguma darbu vērtējumiem.

Pārskata periodā promocijas darbus ir aizstāvējuši un doktora zinātnisko grādu tiesību zinātnē ieguvuši divi DSP “Juridiskā zinātne” absolventi. Sakarā ar to, ka DU Promocijas padome Juridiskajā zinātnē tika izveidota 2017. gada beigās, viens promocijas darbs tika aizstāvēts Biznesa augstskolas “Turība” promocijas padomē 2017. gada sākumā (angļu valodā), otrs – 2019.gadā DU promocijas padomē:

Vladas Tumalavičius. Legal regulatory enhancement of society’s security under globalisation: the example of Lithuania (Sabiedriskās drošības tiesiskās regulēšanas pilnveidošana globalizācijas apstākļos: Lietuvas piemērs). Zinātniskais vadītājs prof. J. Ivančiks. Aizstāvēts Biznesa augstskolā “Turība” 2017.gada 9.februārī

Nikolajs Jefimovs. Mediācijas piemērošanas perspektīvas un tās kavējošo faktoru neitralizācijas iespējas krimināltiesisko konfliktu noregulēšanā Latvijā. Zinātniskais vadītājs prof. J.Teivāns-Treinovskis. Aizstāvēts DU 2019. gada 1. martā.

N.Jefimova promocijas darbs atbilst Nacionālā attīstības plāna 2021-2027 Rīcības virziena “Tiesiskums un pārvaldība” 427.uzdevumam “Strīdu risināšanas kultūras attīstība un alternatīvo strīdu risināšanas veidu ieviešana Latvijā, t.sk. palielinot sociālā dialoga un mediācijas nozīmi sabiedrībā un pārvaldībā”.

DU DSP “Juridiskā zinātne” zinātniskā grāda pretendenta Jāņa Kāršenieka promocijas darbs “Datu aizsardzība un tiesības uz privātuma aizsardzību kriminālprocesā” atbilst NAP 2021-2027 Rīcības virziena “Tiesiskums un pārvaldība” 429.uzdevumam. un Eiropas Parlaments un Padomes direktīvai (ES) 2016/680 “Par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti”.

DSP “Juridiskā zinātne” zinātniskā grāda pretendenta Igora Trofimova promocijas darba pētījums “Noziedzīgi nodarījumi pret kultūras objektiem” tika pieņemts publicēšanai “Latvijas Zinātņu akadēmijas vēstīs”, kas ir augsts sasniegums pētniekam bez doktora zinātniskā grāda.

DSP “Juridiskā zinātne” zinātniskā grāda pretendentes Kristīnes Kuzņecovas promocijas darba pētījums "Sabiedriskās kārtības un drošības teorētiskie un praktiskie aspekti globalizācijas apstākļos" izstrādāts ar ESF projekta „Daugavpils Universitātes stratēģiskās specializācijas jomu akadēmiskā personāla profesionālās kompetences stiprināšana” vienošanās 8.2.2.0/18/A/022 atbalstu.

2023. gada 24. novembrī Asoc.prof.A.Kriviņa vadībā Evaldas Raistenskis ir aizstāvējis promocijas darbu “Tabakas izstrādājumu kontrabandas ierobežošana un novēršana atsevišķās Eiropas valstīs: salīdzinošā analīze” (“Restriction and prevention of smuggling tobacco products in selected European countries: a comparative analysis”). DSP “Juridiskā zinātne” tas ir pirmais promocijas darbs, kas ir sagatavos un aizstāvēts angļu valodā.

Aizstāvēto promocijas darbu nelielo skaitu var izskaidrot ar to, ka DSP “Juridiskā zinātne” ir samērā jauna studiju programma DU – tā tika licencēta 2012. gadā, un pirmie studiju programmu izpildījušie studējošie tika eksmatrikulēti 2015. gadā.

# Analīze un novērtējums par studējošo, absolventu un darba devēju aptauju rezultātiem, to izmantošanu studiju satura un kvalitātes pilnveidē, sniedzot piemērus.

Studējošo, absolventu un darba devēju aptauju rezultāti ļauj nodrošināt nepieciešamo atgriezenisko saikni starp studiju procesu un nozares aktualitātēm. Analizējot studējošo aptaujas rezultātus par pārskata periodu, var secināt, ka kopumā doktora studiju programma tiek novērtēta pozitīvi. Docēšanas kvalitāti studiju programmā visi aptaujātie vērtē kā augstu. Studējošie norāda, ka docēšanas kvalitāte ir augstā līmenī, jo pasniedzējiem ir liela pieredze. Nodarbībās notiek brīva viedokļu apmaiņa un zinātniskā diskusija. Visi studējošie norāda uz pamatoti augstām KP iegūšanas prasībām.

Kā piemēru studiju programmas kvalitātes uzlabošanai var minēt studējošo vēlmi iekļaut studiju programmas saturā studiju kursu par tiesību attīstības dinamiku globalizācijas apstākļos. Tā rezultātā programmas saturā tika iekļauts jauns studiju kurss “Tiesību globalizācija”.

DSP “Juridiskā zinātne” absolventi kopumā ir apmierināti gan ar programmu, gan arī ar docēšanas līmeni un sasniegtajiem rezultātiem. Lielākā daļa absolventu ir iesaistīti akadēmiskajā darbā Latvijas un ārvalstu AII, tāpēc atzinīgi vērtē DSP “Juridiskā zinātne” īstenošanu DU. Līdz 2017. gadam programmas absolventi kā būtiskāko trūkumu norādīja promocijas padomes neesamību DU. Absolventi pozitīvi raksturo doktora studiju programmu kā labu iespēju profesionālajai un personīgajai izaugsmei. Kopš 2018. gada absolventi atzinīgi novērtē promocijas padomes izveidi un pirmo aizstāvēto promocijas darbu DU.

No darba devēju aptaujām var secināt, ka absolventiem ir augsts zināšanu un pētniecisko iemaņu līmenis, kas būtiski paaugstina viņu profesionālās darbības efektivitāti.

# Sniegt novērtējumu par studējošo ienākošās un izejošās mobilitātes iespējām, izmantoto iespēju skaita dinamiku un mobilitātes laikā apgūto studiju kursu atzīšanu.

2013./2014. studiju gadā DSP „Juridiskā zinātne” studējošais N.Jefimovs studēja Mikolas Romeris Universitātē (Mykolas Romeris University) Lietuvā, 2019./2020. studiju gadā Erasmus+ programmas iespējas izmantoja viens DSP “Juridiskā zinātne” studējošais Jans Rimvids-Mickevičs Mindanao Universitātē Filipīnās (University of Mindanao, Philippines). Pārskata periodā citi studējošie nebija izmantojuši Erasmus+ mobilitātes iespējas, kaut gan tiek regulāri informēti par tām. Būtisks ierobežojums, kas kavē izejošo mobilitāti – visi studējošie paralēli studijām strādā. Mobilitātes periodi ārvalstīs var radīt draudus zaudēt

darbu, kas mazina studējošo motivāciju izmantot piedāvātās mobilitātes iespējas. Ienākošās mobilitātes iespējas studiju programmā netika izmantotas, jo uz šo brīdi studiju programmas īstenošana notiek valsts valodā.

**3. STUDIJU PROGRAMMAS RESURSI UN NODROŠINĀJUMS**

# Novērtēt resursu un nodrošinājuma atbilstību studiju programmas īstenošanas nosacījumiem un studiju rezultātu sasniegšanai.

Studiju programmas resursi un nodrošinājums pilnībā atbilst studiju programmas īstenošanas nosacījumiem un studiju rezultātu sasniegšanai. Studējošajiem pieejamie resursi, t.sk. studiju telpas, materiāli tehniskā bāze, instrumenti un aprīkojums (studiju un pētniecības materiālu sagatavošanai, kombinēšanai, integrācijai, vizualizācijai un izplatīšanai), informācijas tīkli (internets, iekštīkls, Moodle), datu bāzes (bibliotēkas tīkls, DU pētniecības centru datu bāzes, bezmaksas piekļuve datu bāzēm (grāmatu resursu datu bāze), materiāli (izpētes materiāli, zinātniskās publikācijas, tostarp Web of Science un Scopus publikācijas, arhīvi), pakalpojumi (administratīvie, finanšu, IT un tīklu atbalsta pakalpojumi, piekļuve oficiālās statistikas datiem), datorizētas lietojumprogrammas un programmatūra (Standart Office, SPSS, GIS, datu vizualizācijas tiešsaistes rīki un programmatūra, tiešsaistes saziņas līdzekļi) ļauj apgūt visus programmā paredzētos studiju kursus, kā arī veikt pētījumus dažādos posmos, nodrošina elastīgu un studentorientētu vidi. Programmas īstenošanā tiek izmantots nepieciešamais tehniskais aprīkojums (datori ar licencētu programmatūru, projektori, interaktīvās tāfeles, u.c.), tiek izmantotas dažādas mācīšanas metodes (grupu darbs, lomu spēles, simulācijas, semināri, diskusijas, u.c.).

# Studiju un zinātnes bāzes, tajā skaitā resursu, kuri tiek nodrošināti sadarbības ietvaros ar citām zinātniskajām institūcijām un augstākās izglītības iestādēm, novērtējums.

Pārskata periodā DU DSP “Juridiskā zinātne” ietvaros ir izstrādāts un aizstāvēts promocijas darbs sadarbībā ar Ģenerāļa Jona Žemaiša Lietuvas Militāro akadēmiju.

DU DSP “Juridiskā zinātne” promocijas ietvaros notiek sadarbība ar tādām Latvijas AII kā Rīgas Stradiņa universitāte un Biznesa Augstskolu Turība, un tādām ārvalstu AII kā Mikolas Romeris Universitāte, Kazimira Simonaviča Universitāte un Ģenerāļa Jona Žemaiša Lietuvas Militārā akadēmija promocijas darbu recenzēšanā, dalībā promocijas padomes sastāvā un doktorantu konsultēšanā starpdisciplinārā aspektā (piemēram, drošības un militārajos jautājumos).

**4. MĀCĪBSPĒKI**

# Mācībspēku sastāva izmaiņu analīze un novērtējums par pārskata periodu, to ietekme uz studiju kvalitāti.

Pārskata periodā mācībspēku sastāvs zinātniskajā un akadēmiskajā jomā nepārtraukti atjaunojas. Viens no DSP “Juridiskā zinātne” doktora grādu ieguvušajiem absolventiem jau ir iesaistīts studiju programmas nodrošināšanā, aizvietojot savu aizsaulē aizgājušo zinātnisko vadītāju profesoru Jāni Ivančiku.

Studiju programmā ir iesaistīti 13 docētāji, no kuriem septiņi ir profesori, divi asociētie profesori, divi docenti, viens vadošais pētnieks un viens pētnieks. Četri mācībspēki ir LZP eksperti sociālajās zinātnēs – tiesību zinātnē, seši – sociālajās zinātnēs – ekonomikā un uzņēmējdarbībā, divi – sociālajās zinātnēs – psiholoģijā.

DSP “Juridiskā zinātne” iesaistītie mācībspēki ir vērsti uz profesionālo pilnveidi un docējamo kursu kvalitātes nepārtrauktu uzlabošanu un attīstību.

DU profesori Vitolds Zahars un Jānis Ivančiks ir snieguši ievērojamu devumu Latvijas tiesību zinātnes attīstībā – viņi ir autori vairākām monogrāfijām un mācību līdzekļiem tiesību jomā. Profesors Jānis Teivāns-Treinovskis piedalījās Latvijas jurista profesijas standarta izstrādes darba grupā.

Studiju programmas īstenošanā iesaistītā akadēmiskā personāla kvalifikācija atbilst studiju programmas rezultātu sasniegšanai, kā arī DU mērķu un uzdevumu realizēšanai.

# Studiju programmas īstenošanā iesaistīto mācībspēku kvalifikācijas atbilstības studiju programmas īstenošanas nosacījumiem un normatīvo aktu prasībām novērtējums.

DSP “Juridiskā zinātne” programmas īstenošanā iesaistītā akadēmiskā personāla kvalifikācija atbilst Augstskolu likuma prasībām par studiju programmu realizēšanu universitātes tipa augstskolā. DSP “Juridiskā zinātne” iesaistītajam personālam ir vismaz 5 gadu darba stāžs atbilstošajā nozarē. Studiju programmas īstenošanā iesaistītā akadēmiskā personāla kvalifikācija ir atbilstoša studiju programmas rezultātu sasniegšanai, kā arī DU mērķu un uzdevumu realizēšanai.

## DSP "Juridiskā zinātne" iesaistītie docētāji

|  |  |  |
| --- | --- | --- |
| **Amats** | **Skaits** | **Procentuālais īpatsvars** |
| Profesori | 6 | 50% |

|  |  |  |
| --- | --- | --- |
| Asociētie profesori | 2 | 16,7% |
| Docenti | 2 | 16,7% |
| Vadošie pētnieki | 1 | 8,3% |
| Pētnieki | 1 | 8,3% |
| Kopā | 12 | |

Profesoru un asociēto profesoru skaits ir 6, kas pārsniedz akadēmiskās programmas īstenošanai nepieciešamo 5 profesoru un asociēto profesoru skaitu. Studiju programmas īstenošanā iesaistīto mācībspēku kvalifikācija palīdz studējošajiem attīstīt tiesību nozarei raksturīgas un nepieciešamās īpašības un prasmes. Piemēram, profesora V. Zahara zinātniskā un profesionālā kvalifikācija, kas iegūta, darbojoties starptautiskās cilvēktiesību aizsardzības organizācijās (CPT, ANO, OECD) un veicot augstvērtīgus pētījumus šajā jomā, palīdz uzskatāmāk (demonstrējot konkrētus piemērus) un, izmantojot inovatīvas pieejas.

# Informācija par doktora studiju programmas īstenošanā iesaistītā akadēmiskā personāla zinātnisko publikāciju skaitu pārskata periodā.

DSP “Juridiskā zinātne” iesaistītais akadēmiskais personāls veic aktīvu zinātnisko darbību, publicējot monogrāfijas, kopumā ~~238~~ 262 zinātniskos rakstus (no kuriem ~~33~~ 39 tiesību nozarē datu bāzēs Scopus un WoS, un monogrāfijas).

Informāciju par doktora studiju programmas īstenošanā iesaistītā akadēmiskā personāla zinātnisko publikāciju skaitu pārskata periodā skat. pielikumos.

# Informācija par doktora studiju programmas īstenojošā iesaistītā akadēmiskā personāla iesaisti pētniecības projektos.

|  |  |  |  |
| --- | --- | --- | --- |
| **Projekta nosaukums** | **Projekta**  **dalībnieki** | **Realizēšanas**  **laiks** | **Finansētais** |
| Nr. 9.1.3.0/16/I/001  "Resocializācijas sistēmas efektivitātes paaugstināšana", Valsts probācijas dienesta  darbinieku mācību  programmas „Probācijas | Projekta vadītājs A.Matvejevs, projekta dalībnieki V.Zahars, | 2017. gada septembris – 2018. gada aprīlis | ESF,  Ieslodzījuma vietu pārvalde |

|  |  |  |  |
| --- | --- | --- | --- |
| darbinieka profesionālas  pilnveides programma" satura aktualizācija | J.Teivāns- Treinovskis |  |  |
| Nr. 9.1.3.0/16/I/001  "Resocializācijas sistēmas efektivitātes paaugstināšana", Ieslodzījuma vietu pārvaldes personāla izglītības programmas  „Ieslodzījuma vietu  apsardze” pilnveide | Projekta vadītājs A.Matvejevs, projekta dalībnieki V.Zahars, J.Teivāns- Treinovskis | 2017. gada septembris – 2018. gada aprīlis | ESF,  Ieslodzījuma vietu pārvalde |
| “Preventing youth unemployment of border territories of Latvia and Belarus in conditions of overcoming the crisis” | Projekta vadītāja O.Lavriņenko | 2015. – 2016.gads | Belarusian Republican Foundation for Fundamental Research |

# Akadēmiskā personāla iesaiste zinātniskajā pētniecībā un/vai mākslinieciskajā jaunradē gan nacionālā, gan starptautiskā līmenī un iegūtās informācijas pielietojums studiju procesā.

Studiju programmā iesaistītie mācībspēki aktīvi piedalās zinātniskajā pētniecībā gan nacionālā, gan starptautiskā līmenī (skat. pielikumā). Programmā iesaistītie mācībspēki publicē savus darbus gan Latvijas, gan pasaules atzītos zinātniskajos žurnālos un rakstu krājumos (par pārskata periodu publikāciju skaits tiesību zinātnes nozarē ir apmēram 200). Mācībspēku zinātnisko kapacitāti apliecina publikācijas, kas indeksētas Web of Science un SCOPUS datu bāzēs (pārskata periodā ~~33~~ 38 nozares publikācijas). Docētāju zinātnisko pētījumu rezultāti tiek integrēti DSP “Juridiskā zinātne” studiju kursos, kuros studējošie analizē un kritiski vērtē jaunāko zinātnisko pētījumu atziņas.

Zinātniskās publikācijas

Teivāns-Treinovskis, J., Jefimovs, N., Velika, R., Kriviņš, A. (2022) Conditions for application of criminal liability to the board of a company in the legal system of the Republic of Latvia. Entrepreneurship and Sustainability Issues, 9(4), 45-55. http://doi.org/10.9770/jesi.2022.9.4(2) WEB of Sciences, Thomson Reuters

Gostev, A., Demidova, S., Shchepanskiy, S., Teivāns-Treinovskis, J. REGULATORY MECHANISM FOR INCREASING THE LEVEL OF PUBLIC RESPONSIBILITY | MECANISMO REGULATÓRIO PARA AUMENTAR O NÍVEL DE RESPONSABILIDADE PÚBLICA NAS EMPRESAS FABRICANTES DA SOCIEDADE DA INFORMAÇÃO. Relacoes Internacionais no Mundo Atual, 2022, 2(34), SCOPUS

Ivančiks, J., Trofimovs, I., Teivāns-Treinovskis, J. (2019). Evaluations of security measures and impact of globalization on characteristics of particular property crimes // Journal of security and sustainability issues ISSN 2029-7017 print/ISSN 2029-7025 online 2019 June Volume 8 Number 4 https://doi.org/10.9770/jssi.2019.8.4(2) (SCOPUS database) atziņas tiek integrētas studiju kursā “Kriminālistika un operatīvās darbības teorija”.

Teivāns-Treinovskis, J., Ņesterova, M., Lipe, E. (2018). Evaluations of security measures in a legal field: ensuring public safety in the area of sexual violence, Journal of Security and Sustainability Issues 8(2): 221-231.

https://doi.org/10.9770/jssi.2018.8.2(9) (SCOPUS database) atziņas tiek integrētas studiju kursā “Krimināltiesības”.

Zinātniskās monogrāfijas Zahars, V. (2018). Kriminālpolitika: mūsdienu tendences un procesi. 2.izdevums.- Daugavpils Universitātes akadēmiskais apgāds “Saule” atziņas tiek integrētas studiju kursā “Krimināltiesības”.

Zinātniskās monogrāfijas Kriviņš, A. (2020) Tiesību jēdziens un būtība : **monogrāfija** / recenzenti: Dr.iur.J.Načisčionis, Dr.iur.V.Zahars, Dr.iur.R.Burda; Dr.iur.A.Endziņa ievadvārdi. c, 2020. - 325 lpp. - Bibliogrāfija: 300.-323. lpp. Teksts latviešu valodā, kopsavilkums angļu valodā. ISBN 9789934232459.

Zinātniskās publikācijas Krivins, A. (2018). The motivational peculiarities of bribe-takers. 6th International Interdisciplinary Scientific Conference SOCIETY. HEALTH. WELFARE. SHS Web of Conferences Volume 40 01006, 1.-10.pp. (2018) DOI: https://doi.org/10.1051/shsconf/20184001006, WEB of Sciences, Thomson Reuters atziņas tiek integrētas studiju kursā “Policijas tiesības”.

Zinātniskās publikācijas Matvejevs, A. (2018). Effective crime control as guarantor of public security, Journal of Security and Sustainability Issues, 7(3): 417–426.

[.http://doi.org/10.9770/jssi.](http://doi.org/10.9770/jssi) 2018.7.3(4) (SCOPUS datu bāze) atziņas tiek integrētas studiju kursā “Policijas tiesības” un “Kriminālistika un operatīvās darbības teorija”.

Docētāji savas publikācijas augšupielādē zinātniskajos portālos „Researchgate” vai

„Academia” un iestrādā studiju kursu aprakstu literatūras sarakstos, lai studējošie tās varētu izmantot patstāvīgajam darbam.

# Mācībspēku sadarbības novērtējums, norādot mehānismus sadarbības veicināšanai, studiju kursu/ moduļu savstarpējās sasaistes nodrošināšanā.

Doktora studiju programmā iesaistīti mācībspēki savstarpēji sadarbojas gan pētniecībā, rakstot un publicējot kopīgus zinātniskos darbus, gan arī veidojot, pilnveidojot un docējot kopīgus studiju kursus studiju programmas ietvaros. Izdotās monogrāfijas un publicētie zinātniskie raksti tiek izmantoti studiju procesā. Doktoranti pārzina sava zinātniskā vadītāja un citu programmā iesaistīto mācībspēku zinātniskās aktivitātes jomu, jo lielākā daļa no programmā studējošajiem veic aktīvu zinātnisko sadarbību ar programmā iesaistītajiem mācībspēkiem.

Katra studiju gada beigās katedrā tiek plānotās akadēmiskā personāla slodzes nākamajam studiju gadam, ņemot vērā programmas studējošo attiecīgo studiju kursu novērtēšanas rezultātus un docētāju veiktās akadēmiskās darbības pašanalīzi, tiek izvērtēta mācībspēku atbilstība konkrēto studiju kursu pilnveidei un docēšanai. Akadēmisko slodžu apstiprināšana notiek saskaņā ar “Akadēmiskā personāla darba apjoma uzskaites kārtību DU”.

DSP “Juridiskā zinātne” ir iesaistīti 13 mācībspēki. Pašnovērtējuma ziņojuma iesniegšanas brīdī programmā studē astoņi studējošie.

**IV. PIELIKUMI**

PIELIKUMU SARAKSTS

1. **pielikums.** Saraksts ar galvenajiem Daugavpils Universitātes iekšējiem normatīvajiem aktiem un regulējumiem.
2. **pielikums.** Daugavpils Universitātes pārvaldības struktūra.
3. **pielikums.** Studiju virziena attīstības plāns.
4. **pielikums.** Studiju virziena pārvaldības struktūra.
5. **pielikums.** Pamatinformācija par studiju virziena īstenošanā iesaistītajiem mācībspēkiem.
6. **pielikums.** Mācībspēku biogrāfijas.
7. **pielikums.** Statistikas datu apkopojums par mācībspēku ienākošo un izejošo mobilitāti pārskata periodā.
8. **pielikums.** Mācībspēku publikāciju, patentu, mākslinieciskās jaunrades darbu saraksts par pārskata periodu.
9. **pielikums.** Sadarbības līgumu saraksts.
10. **pielikums.** Statistikas dati par ārvalstu studējošajiem un mācībspēkiem.
11. **pielikums.** Statistikas dati par studējošo mobilitāti.
12. **pielikums.** Studējošo prakses organizācijas apraksts (prakses līgums).
13. **pielikums.** Informācija par līgumiem u.c. apliecinājumi par studējošo prakses nodrošinājumu uzņēmumos.
14. **pielikums.** Rekomendāciju izpildes pārskats.

## Pielikumi studiju virziena “Juridiskā zinātne”

1. **pielikums.** Statistika par studējošajiem pārskata periodā studiju programmā “Juridiskā zinātne”.
2. **pielikums.** Studiju programmas “Juridiskā zinātne” atbilstība valsts izglītības standartam.
3. **pielikums.** Studiju programmā “Juridiskā zinātne” iegūstamās kvalifikācijas atbilstība profesijas standartam.
4. **pielikums.** Studiju programmas “Juridiskā zinātne” atbilstība atbilstošās nozares specifiskajam normatīvajam regulējumam.
5. **pielikums.** Studiju kursu/ moduļu kartējums studiju programmas “Juridiskā zinātne” studiju rezultātu sasniegšanai.
6. **pielikums.** Studiju programmas “Juridiskā zinātne” plāns.
7. **pielikums.** Studiju programmas “ Juridiskā zinātne” studiju kursu / moduļu apraksti.
8. **pielikums.** Studiju programmas “ Juridiskā zinātne” diploma paraugs.

## Pielikumi studiju virzienā “Tiesību zinātne”

1. **pielikums.** Statistika par studējošajiem pārskata periodā studiju programmā “Tiesību zinātne”.
2. **pielikums.** Studiju programmas “Tiesību zinātne” atbilstība valsts izglītības standartam.
3. **pielikums.** Studiju programmā “Tiesību zinātne” iegūstamās kvalifikācijas atbilstība profesijas standartam.
4. **pielikums.** Studiju programmas “Tiesību zinātne” atbilstība atbilstošās nozares specifiskajam normatīvajam regulējumam.
5. **pielikums.** Studiju kursu/ moduļu kartējums studiju programmas “Tiesību zinātne” studiju rezultātu sasniegšanai.
6. **pielikums.** Studiju programmas “Tiesību zinātne” plāns.
7. **pielikums.** Studiju programmas “ Tiesību zinātne” studiju kursu / moduļu apraksti.
8. **pielikums.** Studiju programmas “ Tiesību zinātne” diploma paraugs.

## Pielikumi studiju virzienā “Tiesību zinātne”

1. **pielikums.** Statistika par studējošajiem pārskata periodā studiju programmā “Tiesību zinātne”.
2. **pielikums.** Studiju programmas “Tiesību zinātne” atbilstība valsts izglītības standartam.
3. **pielikums.** Studiju programmā “Tiesību zinātne” iegūstamās kvalifikācijas atbilstība profesijas standartam.
4. **pielikums.** Studiju programmas “Tiesību zinātne” atbilstība atbilstošās nozares specifiskajam normatīvajam regulējumam.
5. **pielikums.** Studiju kursu/ moduļu kartējums studiju programmas “Tiesību zinātne” studiju rezultātu sasniegšanai.
6. **pielikums.** Studiju programmas “Tiesību zinātne” plāns.
7. **pielikums.** Studiju programmas “ Tiesību zinātne” studiju kursu / moduļu apraksti.
8. **pielikums.** Studiju programmas “ Tiesību zinātne” diploma paraugs.
9. **pielikums.** Dokuments, kas apliecina, ka Daugavpils Universitāte studējošajiem nodrošinās iespējas turpināt izglītības ieguvi citā studiju programmā vai citā augstskolā/ koledžā (līgums ar citu akreditētu augstskolu vai koledžu), ja studiju programmas īstenošana tiks pārtraukta.
10. **pielikums.** Dokuments, kas apliecina, ka Daugavpils Universitāte studējošajiem garantē zaudējumu kompensāciju, ja studiju programma augstskolas vai koledžas rīcības (darbības vai bezdarbības) dēļ netiek akreditēta vai tiek atņemta studiju programmas licence un studējošais nevēlas turpināt studijas citā studiju programmā.
11. **pielikums.** Daugavpils Universitātes rektora parakstīts apliecinājumu, ka studiju virzienam atbilstošo studiju programmu īstenošanā iesaistīto mācībspēku valsts valodas zināšanas atbilst noteikumiem par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai.
12. **pielikums.** Daugavpils Universitātes apliecinājums par studiju programmas “ Tiesību zinātne” īstenošanā iesaistāmo mācībspēku attiecīgo svešvalodu prasmi vismaz B2 līmenī atbilstoši Eiropas valodas prasmes novērtējuma līmeņiem, ja studiju programmu vai tās daļu īsteno svešvalodā.
13. **pielikums.** Apliecinājums, ka studiju virziena ietvaros īstenotās doktora studiju programmas “Nosaukums” akadēmiskā personāla sastāvā ir ne mazāk kā pieci doktori, no kuriem vismaz trīs ir Latvijas Zinātnes padomes apstiprināti eksperti tajā zinātņu nozarē vai apakšnozarē, kurā studiju programma plāno piešķirt zinātnisko grādu.
14. **pielikums.** Apliecinājums, ka akadēmiskās studiju programmas “ Tiesību zinātne” akadēmiskais personāls atbilst Augstskolu likuma 55. panta pirmās daļas trešajā punktā noteiktajām prasībām.
15. **pielikums.** Studiju programmas “ Tiesību zinātne” studiju līguma paraugs.
16. **pielikums.** Augstākās izglītības padomes atzinums atbilstoši Augstskolu likuma 55. panta otrajai daļai, ja studiju virziena ietvaros tiek īstenotas akadēmiskās studiju programmas, kurās paredzēts, ka studēs mazāk nekā 250 pilna laika studējošie.